
CAPITOLUL I 


STATUL DAC 
$ 1. Statul dac 


a. Organizarea de stat 


Pentru etapa de după formarea statului dac propriu-zis, trebuie făcută distincția între epoca 
Burebista şi cea ulterioară, din timpul lui Decebal. 

Realitatea este că prin comparație cu alte epoci istorice, din această perioadă de timp extrem 
de săracă din punct de vedere al izvoarelor literare, ne parvin doar foarte puţine date certe. Majoritatea 
informaţiilor din literatura de specialitate provin din interpretarea izvoarelor de ordin arheologic, 
interpretare, care desigur suferă frecvent de subiectivism. Cât despre informaţiile scrise, acestea nu 
provin, desigur, niciodată dintr-o sursă autohtonă, ci de la autori greci sau latini, care au văzut în daci 
— străinul, barbarul, duşmanul. Drept urmare, şi aprecierile noastre trebuie să țină cont de aceste 
elemente. 

Prima formaţiune statală dacică este cea realizată de către Burebista, datată aproximativ la 
începutul sec. I a. Chr. (în anul 82 a. Chr. exista deja)”. În timpul lui Burebista se conturează statul 
dac, stat care datorită unor atribute, ce din păcate nu ajung la o dezvoltare mai puternică, se consideră 
a fi într-un stadiu incipient?. 

Această unificare a triburilor şi a uniunilor de triburi a fost determinată de doi factori: 
presiunea şi invazia celtică şi înaintarea romanilor. Astfel, probabil calea pe care s-a realizat 
“unificarea” a fost atât una paşnică, prin sisteme de alianţe, cât şi una mai puţin pacifistă, prin cuceriri 
(urmele de incendieri din unele aşezări putând fi dovezi în acest sens). 

Reşedinţa a fost probabil în Munţii Orăştiei, la Costesti-Cetátuie. Teritoriul cucerit ajunge sá 
fie foarte întins, incluzând cetățile greceşti, largi zone spre nord vest şi sud vest, precum şi, desigur, 
întreaga zonă intracarpatică. Cucerirea şi stăpânirea unui teritoriu atât de vast nu ar fi fost posibile fără 
o autoritate centrală solidă, capabilă să organizeze armata numeroasă necesară în acest sens. 

În această perioadă există în mod clar o separație între cele 2 funcţii importante din stat: rege 
(deşi este greu de stabilit care era în realitate titlul purtat de către conducătorii daci, termenul se 
foloseşte datorită folosirii sale de către istoricii greci, dar asta nu înseamnă că avea acelaşi înțeles şi 
pentru dacii propriu-zişi) şi mare preot, care în timpul lui Burebista, era Deceneu. 

Există dovezi despre teritoriile stăpânite, fortificaţii” (totalul este de peste 90) cu comandanţi 
reprezentând puterea centrală, care au probabil şi unele atribuţii administrative, emisiuni monetare de 
tip roman ale puterii regale, o cancelarie regală şi o funcție ce sugerează existența unui „vice-rege”, în 
persoana lui Deceneu. 

După moartea lui Burebista, survenită cândva după anul 44 a. Chr., marea sa stăpânire se 
dezmembrează. Listele de dinaşti păstrate la diverşi istorici sugerează menținerea unui nucleu, a unui 
centru de putere în zona Munţilor Orăştiei (unde mulți istorici tind să localizeze şi muntele sfânt al 
dacilor). 

Deceneu este cel care preia puterea, apoi îi va urma Comosicus si Coryllos. În paralel, sunt 
atestati şi alți dinaşti în diverse alte zone: Coson, Cotiso, Dicomes, Dapyx, Zyraxes. 

Modificarea esențială din timpul regatului lui Decebal este aceea că se observă un cumul de 
putere sub aspect laic şi religios, astfel că putem vorbi despre îmbinarea puterii laice şi a celei de ordin 
religios în persoana unui singur conducător, care în final va fi Decebal, ceea ce va determina o întărire a 
regalității. La aceasta se adaugă un fenomen de semizeificare a regelui, cel puţin în cazul lui Decebal. 
Drept urmare, statul dac sub Decebal, deşi este mai restrâns din punct de vedere al teritoriului, este mai 


11. H. Crişan, Burebista si epoca sa, Bucureşti, 1977. 
? Pentru evoluţia statului dac, v. H. Daicoviciu, Dacia de la Burebista la cucerirea romană, Cluj, 1972. 
31. Glodariu, E. laroslavschi, Adriana Rusu, Cetăți şi aşezări dacice în Munţii Orăştiei, Bucureşti, 1988. 

solid din punct de vedere al puterii centrale. De asemenea, există câteva vagi indicii, dar şi argumente 
logice care sugerează o organizare administrativ-teritorială a spațiului geografic aflat sub stăpânirea 
regelui, continuă emisiunile monetare, opera de fortificare a cetăților dacice, ceea ce va permite o reală 
rezistenţă în fața armatei romane. 


b. Instituţii juridice 

1. Proprietatea 

Despre proprietate, din nou, nu se pot spune prea multe. Putem presupune că exista o proprietate 
privată, asupra gospodăriei, asupra inventarului agricol sau meşteşugăresc. Sunt unii autori moderni, 
care consideră că sistemul era unul de tip elenistic, adică regele era proprietar al întregului teren care 
exista în cadrul regatului. Aceasta însă nu se poate afirma cu certitudine, pentru că din lipsă de alte 
informații, nu putem pur şi simplu muta în Dacia modelul elenistic. Desigur, au existat influențe 
elenistice în cadrul regatului dac, însă sub aspect juridic al regimului proprietăţii sunt greu de identificat. 
Un singur indiciu ar exista, şi anume faptul că nu s-a descoperit nici un artefact din aur, care era cu 
siguranță cunoscut şi poate şi exploatat în Dacia. Explicaţia pe care o dau istoricii este una deductivă şi 
constă în aceea că exista probabil un monopol regal asupra acestui material, care se presupune că intra 
în proprietatea monarhului (iar după cucerire, romanii au găsit acest tezaur şi drept urmare orice urmă 
de aur sau obiecte de aur lipsesc din Dacia). Există posibilitatea ca situația să fie similară şi pentru fier. 
În rest, sunt discuţii asupra proprietăţii terenului, asupra unei posibile proprietăți asupra turnurilor- 
locuință din cetăţi, care să fi aparținut comandanților militari, dar deocamdată nu există argumente de 
ordin istoric în acest sens. 

Comunitățile erau probabil organizate sub forma unor obşti săteşti, care aveau diverse 
obligaţii — un exemplu ar fi o contribuţie în cereale, care era datorată către imputerniciti ai regelui 
(conform medicului roman, Kriton) şi de asemenea, în muncă, şi aceasta ar fi o explicație pentru 
realizarea unui sistem de fortificaţii atât de complex. 

Astfel, primele forme ale comunităţii”, obştea gentilicá şi obştea familială au fost depășite, ca 
atare geto-dacii se aflau în perioada obştii sátesti, «care deşi cunoştea principial şi juridic, o 
proprietate comună a membrilor ei asupra pământului, apelor, păşunilor, lasă loc liber proprietății 
private, mai ales în ce priveşte cirezile de vite, robii şi chiar asupra unor loturi mai mici sau mai mari 
de pământ. Bănuim că şi subsolul — minele de aur, de sare etc. — trec în parte din stăpânirea tribului în 
aceea a şefilor de trib, în speță a regelui. Averea personală şi ea creşte, după cum e firesc în mod 
inegal. Membri egali odinioară se diferențiază: apar oameni bogați, puternici din punct de vedere 
economic şi deci şi politic (nobilii) şi oamenii săraci ..., depinzând cei mai multi şi economiceste, şi 
politiceşte de cei puternici.” 

Descoperirile arheologie indică un dinast local care posibil era proprietarul unui atelier de 
olărie (basileos Tiamarcos). 

Locuinţele luxoase, dar şi sărace, inventarul, bogat sau sărac, după caz, indică şi ele o 
stratificare socială şi diferentierile de avere. 


2. Familia daco-getică 


A fost o familie patriarhală. În literatura de specialitate s-au purtat discuţii în legătură cu 
faptul dacă a fost o familie monogamă sau poligamă. 

Horaţiu," vorbind despre familia dacă, o arată ca o familie monogamá asemenea celei 
romane, lăudând virtuțile casnice ale femeilor dace şi, în acelaşi timp, subliniind fidelitatea soțiilor 
dacilor ; iar Ovidiu nu ne-a lăsat nimic în legătură cu poligamia la geto-daci. 


8 D.V. Firoiu, Istoria statului şi dreptului. românesc, vol. I, Editura Argonaut, Cluj-Napoca, 1998, p. 35. 
9 Istoria României, tratat, vol. I, Editura Academiei Române, Bucureşti, 1960, p. 271. 
Z Horaţiu, Cormima, III, 24, versul 27 şi urm. 


Cu privire la formele căsătoriei, este menționată cumpărarea soției pentru această epocă. 
Procedeul este întâlnit la majoritatea popoarelor din antichitate, implicând pentru femeia căsătorită o 
stare de inferioritate. Potrivit relatărilor lui Ovidiu”, femeia era supusă la muncile cele mai grele. De 
asemenea, ea putea fi pedepsită cu moartea în caz de infidelitate. 

Referitor la copii, descendența se stabilea după tată. 


3. Procedura de judecată 


Organizarea instanţelor judecătoreşti şi procedura de judecată reflectau împletirea activității de 
stat cu cea judiciară şi religioasă. lordanes aminteşte că regele Comosicus a fost şi mare judecător, pe 
lângă calitatea de mare preot pe care o avea. Nu avem alte date istorice cu privire la activitatea 
jurisdictionalá. 

Din textele lui Ovidiu” se atestă, şi folosirea duelului judiciar, ca mijloc de rezolvare a 
litigiilor, şi anume cităm pe următorul : „Nici nu le pasă de legi căci puterii se pleacă dreptatea. Spada 
cea cruntă la ei biruie orişice drept.” 


Epoca provinciei romane Dacia 
$ 1. Statul şi instituţiile statului 


O dată cu cucerirea de către romani, Dacia a trecut la un sistem total diferit de cel existent. 
Imperiul roman este unic în istorie prin modul în care reuşea să integreze în cadrul propriei structuri 
teritoriile cucerite şi prin acel fenomen, care a fost numit romanizare, şi care se referă la capacitatea şi 
la modul în care populaţiile cucerite îşi însuşeau într-o perioadă relativ interval scurtă, structurile 
romane, legislația, religia şi obiceiurile, păstrându-se însă în multe cazuri şi elemente ale populațiilor 
nou cucerite. 

Pentru a înțelege mai bine aceste aspecte, facem câteva scurte precizări. Imperiul Roman a 
fost organizat din punct de vedere administrativ-teritorial în provincii. Acestea erau de două categorii 
principale: cele senatoriale, mai puţin importante în realitate şi cu armată mai puţină, şi cele imperiale, 
rang acordat provinciilor cu importanță strategică (aveau şi trupe mai multe) şi economică mai 
mare”. 

Dacia şi întreg teritoriul din zona balcanică intrase de mai demult în vizorul politicii romane, 
existând o infiltrare treptată, marcată de cuceriri succesive de teritorii şi diverse acțiuni militare de 
natură să aducă sub control roman aceste pământuri “. 

După pacea încheiată în anul 102, Muntenia, sudul Moldovei şi posibil estul Olteniei şi sud- 
estul Transilvaniei, devin parte integrantă a imperiului, alături poate şi de zona de azi a Banatului, 
vestul Olteniei. Dobrogea fusese deja integrată în Imperiu în anul 86 p. Chr. După cucerirea sa 
definitivă de către Traian în anul 106 p. Ch., Dacia devine provincie a imperiului, provincie 
imperială”. 

Teritoriul cucerit se întindea drept urmare în Muntenia, sudul Moldovei, Oltenia, Banat şi 
Transilvania, în provincie fiind integrate Banatul, vestul Olteniei şi Transilvania (zona centrală, fără 
Crişana şi Maramureş), după cum dovedesc izvoarele cartografice păstrate". 


1 Ovidiu, Ex Ponto, III, 8. 

? Ovidiu, Tristia, v, 7, 47-48. 

3 Pentru aceste structuri, v. L. Homo, Les institutions politiques romaines, Paris, 1927. 

4 C, C. Petolescu, Scurtă istorie a Daciei romane, Bucureşti, 1995, p. 13-41. 

5 A. Malissard, Les guerres daces, în Dossiers de l'archéologie, 17, juillet-aout, 1976, p. 22-64, R. Vulpe, Columna lui 
Traian. Monument al etnogenezei românilor, Bucureşti, 1988, p. 9-15, 242-250 şi N. Hannestad, Monumentele publice ale 
artei romane, II, Bucureşti, 1989, p. 19-40, 43-46, 

ê Izvoare privind istoria României, 1, Bucureşti, 1964, p. 467 şi urm., 725 şi urm., 737 şi urm., 747 şi urm., M. Popescu- 
Spinei, România în izvoarele geografice şi cartografice, Bucureşti, 1978, p. 79-88 şi M. Bărbulescu, D. Deletant, K. 
Hitchins, S. Papcostea, P. Teodor, op. cit., p. 51-52. 


Aici au fost instalate masiv, trupele romane, atât legiuni, cât şi trupe auxiliare. La Apulum 
(Alba Iulia de azi) se găsea legiunea XIII Gemina”, la Berzobis (Berzovia) legiunea IV Flavia Felix, 
pentru a le menţiona doar pe cele mai importante dintre trupe. Desigur, în momente de nesiguranță au 
mai fost aduse aici şi alte trupe, de exemplu Legiunea V Macedonica", existând oricum o 
permanentă circulaţie a unităţilor militare în Imperiu. 

Provinciile erau conduse de către un legatus Augusti pro praetore, care era practic un fel de 
guvernator, de rang consular (înainte de a fi numit în provincie trebuia să fi fost consul la Roma), ceea 
ce înseamnă în principiu, că avea dreptul să comande două legiuni şi era responsabil doar în fața 
împăratului. Atribuţiile acestui personaj erau exclusiv de ordin militar şi mai apoi, administrativ. 
Primul guvernator atestat pare a fi fost Iulius Sabinus (106/107-109)*. În timp, rangul guvernatorului 
s-a mai schimbat, în funcție de numărul de legiuni care erau aduse în provincie (numai consularul 
avea dreptul să comande 2 legiuni, iar funcția sa administrativă era cumulată cu cea militară). 

Acest legatus era ajutat de un procurator financiar, care se ocupa de plata soldelor pentru 
legiuni şi de orice alt aspect financiar care privea provincia. Sediul primului dintre aceştia era la 
Apulum, iar sediul celui de-al doilea la Ulpia Traiana Sarmizegetusa, loc aşezat mai strategic, mai 
bine apărat. (Practic, se poate vorbi cumva de două capitale, cam ca în toate provinciile Imperiului cu 
organizare similară). 

În realitate, prima reorganizare se face curând după recucerire, în timpul lui Hadrian (117-138 
p. Ch.), care vroia initial chiar să renunțe la cuceririle lui Traian, inclusiv la provincia dacică, după 
cum sugerează istoricul Eutropius. Însă, spune același autor antic, datorită numărului mare de cetăţeni 
romani care au fost aşezaţi aici (din interese economice, strategice, şi toți vorbitori de limbă latină), 
împăratul a fost nevoit să păstreze provincia, fără să retragă trupele. Se va renunţa la zonele (nu şi la 
controlul asupra lor) din sudul Moldovei, Muntenia şi vestul Banatului, probabil, care, oricum, nu 
fuseseră colonizate. Hadrian reorganizează Dacia, impártind-o în Dacia Superior (atestată în anul 
120) şi Dacia Inferior, care apare în documente abia în anul 129, dar este logic să presupunem că 
înființarea lor a fost simultană (denumirile sunt stabilite în funcție de cursul superior sau inferior al 
Dunării). Organizarea unei a treia provincii, Dacia Porolissensis, după unii autori tot în 118”, are loc, 
între 119 si 123, când apare prima menţiune”. O dată cu această reorganizare se va schimba si 
structura administraţiei interne, pentru că datorită transferului unor trupe, Dacia Superior va fi sub 
conducerea unui legatus Augusti pro praetore, dar de rang pretorian (nu fusese consul, ci doar pretor 
la Roma), în timp ce, celelalte două provincii, Dacia Inferior şi Dacia Porolissensis vor fi conduse de 
un procurator Augusti, din ordinul ecvestru”. 

O a doua perioadă în istoria provinciei este cea care urmează unei noi reorganizări, când 
provincia este din nou împărțită, de data aceasta în trei: Dacia Apulensis, Dacia Malvensis şi Dacia 
Porolissensis. Reorganizarea a avut loc sub Marcus Aurelius şi există controverse şi sub acest aspect, 
şi anume ce a însemnat de fapt această nouă reorganizare, care are loc într-un moment destul de 
tensionat, datorită presiunii unor populaţii barbare din exteriorul Imperiului, ale căror raiduri au ajuns 
inclusiv în capitala Sarmizegetusa. Drept urmare, noi trupe sunt cantonate în provincie şi întreaga 
armată va trece sub comanda unică, excepțională, a lui Marcus Claudius Fronto. Tot el va fi 
guvernatorul, consularis trium Daciarum, cu competențe militare, administrative şi juridice. Este 
foarte probabil ca această a doua împărțire a provinciei să fie de natură financiară, scopul fiind cel de 
a asigura o mai bună funcționare şi administrare a provinciilor, sub aspect economic. Ce trebuie 


17 V, Moga, Din istoria militară a Daciei romane. Legiunea XIII Gemina, Cluj Napoca, 1985. 

18 M. Bărbulescu, Din istoria militară a Daciei romane. Legiunea V Macedonica, Cluj Napoca, 1987. 

1 1 Piso, Fasti Provinciae Daciae, Bonn, 1993, p. 10-13, M. Bárbulescu, D. Deletant, K. Hitchins, S. Papacostea, P. 
Teodor, op. cit., p. 52. 

2% Pentru problematica privind administraţia Daciei şi oraşele romane, v. lucrarea lui R. Ardevan, Viaţa municipală în 
Dacia romană, Timişoara, 1998. 

21 C, C. Petolescu, Op. cit., p. 52. 

2 1. Piso, op. cit., p. 34. 

2 M. Bărbulescu, D. Deletant, K. Hitchins, S. Papacostea, P. Teodor, op. cit., p. 53. 

înțeles este faptul că respectiva reorganizare este doar economică, deoarece din punct de vedere 
militar, administrativ şi juridic, avem de-a face cu o singură provincie”. 

Din timpul împăratului Severus Alexander (222-235) este atestat conciliul trium Daciarum, 
care probabil că exista dinaintea acestei menţiuni epigrafice, organism care potrivit interpretărilor mai 
noi, avea un rol religios de fapt (rol care a ajuns să îl eclipseze pe cel de adunare reprezentativă), fiind 
însărcinat cu întreținerea cultului imperial, o dată ce acesta ia amploare în Imperiu”. 

După domnia acestui împărat, dificultățile generale ale Imperiului şi atacurile tot mai 
frecvente ale populațiilor migratoare asupra provinciei au determinat într-un final, părăsirea acesteia, 
într-un moment în care romanii încercau să mai salveze ce se mai putea din întinsul teritoriu deținut. 
Aceasta s-a întâmplat sau la începutul domniei lui Aurelian (270-271) sau la sfârşitul acestei domnii 
(274-275), fără a fi excluse şi alte ipoteze. 

La finalul stăpânirii romane în Dacia, acest teritoriu va fi unul complet romanizat, cu toate 
trăsăturile latinitátii şi romanității. 

Una dintre problemele care apar în cazul Daciei se referă la situația autohtonilor daci în cadrul 
provinciei romane. Situaţia lor este diferită de cea a altor populații cucerite din Imperiu, deoarece 
informaţiile despre daci în Dacia romană sunt extrem de puţine, dar nu absente”. Se presupune că 
aceasta se datorează, pe de o parte faptului că dacii s-au ruralizat şi mai mult şi au trăit în comunități 
rurale, fără să aibă obiceiurile epigrafice ale romanilor, care să le ateste prezenţa, iar pe de altă parte, 
s-ar datora faptului că, spre deosebire de alți autohtoni din Imperiu, dacilor le-au fost distruse 
instituțiile de bază. (Trebuie subliniat aici că, în principiu, romanii au fost extrem de toleranti cu 
populaţiile din teritoriile cucerite, care şi-au păstrat religia, spiritualitatea, obiceiurile, frecvent şi 
diverse instituții — cu mențiunea că nu admiteau sacrificiul uman. De la această adevărată regulă de 
conducere a Imperiului, există doar două excepţii: dacii şi evreii. Istoricii bănuiesc că pe lângă 
acceptarea sacrificiului uman, aceste două populații aveau adevărate religii fundamentaliste, cu un rol 
major în conducere şi cu influență politică a clasei preotesti. Drept urmare, acesta ar fi motivul 
extincției acestor religii de către autoritățile romane.) 

Problemele privind cetăţenii romani, peregrinii sau necetátenii, se vor soluţiona definitiv în 
anul 212, prin Constitutio Antoniniana, care recunoştea cetățenia romană pentru toți locuitorii 
Imperiului. 


$ 2. Instituţii juridice 
a. Proprietatea 


În esență, împăratul era proprietarul întregului teren, şi în funcţie de preferinţe, dar mai ales de 
meritele cetăţenilor, acorda loturi de teren pentru diverse categorii, care erau scutite de plata taxelor şi 
impozitelor. Aceşti cetățeni trebuiau să se afle în teritoriul unuia dintre cele 4 oraşe, care beneficiau 
de ius italicum (Ulpia Traiana Sarmizegetusa, Apulum, Potaissa, Napoca) — ceea ce presupune scutire 
de două impozite: tributum capitis şi tributum soli (impozit personal, respectiv funciar)”. 

În momentul cuceririi unei provincii, întreg teritoriul acesteia devenea, teoretic, ager publicus. 
Acest teren era apoi măsurat de către topografii romani, numiți agrimensores, şi întreaga suprafață era 
împărțită în loturi (erau în principiu suprafețe de formă dreptunghiulară, care urmau totuşi pe unele 
porțiuni şi structura terenului, uşor de observat şi azi din aer, în unele zone). Această operație purta 
numele de centuriatio. Aceste loturi, erau împărțite apoi, după cum am mai spus: oraşelor (agri 
vectigales civitatis), veteranilor (agri vectigales ad viritim), o parte rămânând în continuare în 
proprietatea statului, care le putea păstra ca atare sau le putea arenda. 


2 1. Piso, op. cit., p. 82-102. 

2 M. Bărbulescu, D. Deletant, K. Hitchins, S. Papacostea, P. Teodor, op. cit., p. 58-59. 

2% T 1. Russu, Etnogeneza românilor, Bucureşti, 1981, p. 168-195, C. C. Petolescu, Dacii în armata romană în Revista de 
Istorie, 33, 6, 1980, p. 1043-1061 şi idem, Scurtă istorie a Daciei romane, Bucureşti, 1995, p. 80-90. 

? R. Ardevan, op. cit, p. 105-120. 


În legătură cu regimul juridic al acestei proprietăți” — dreptul de proprietate, acel dominium 
conform Dreptului roman, l-a avut numai împăratul, locuitorii provinciei având doar o stăpânire 
limitată: possessio şi usufructus. 

Peregrinii nu puteau avea o proprietate romană decât dacă beneficiau de ius commercii. S-a 
creat un corectiv la nefolosirea uzucapiunii, prin edictul guvernatorului de provincie, corectiv cunoscut 
sub denumirea de longi temporis praescriptio, ce constituia o formă a uzucapiunii, cu ajutorul căreia cei 
ce posedaseră, 10 ani între prezenți şi 20 de ani între absenți, un fond provincial puteau respinge 
acțiunea în revendicare a proprietarului. Fiind un mijloc de apărare, prescriptia nu putea fi invocată 
decât atâta vreme cât peregrinul se afla în posesiunea fondului respectiv. De aceea, pentru a se remedia 
această situație, s-a acordat, şi peregrinului deposedat, dreptul de a intenta o acţiune reală (actio in rem, 
revendicatio utilis), prin care putea reclama lucrul în mâna oricui s-ar găsi acesta.” 

În ceea ce priveşte dimensiunea proprietăţii în secolele de care ne ocupăm, suntem în perioada 
în care deja concentrarea proprietăţii funciare este semnificativă, latifundiile deținând mare parte din 
totalul terenurilor existente, proprietatea mijlocie ajungând extrem de redusă, pentru ca apoi cea mică 
să dispară în totalitate. Deşi controversată ideea, este posibil ca şi în Dacia să fi avut de-a face cu 
astfel de proprietăţi întinse, care erau însă discontinue şi fragmentate. 


b. Dreptul aplicat în Dacia romană 


În provincia Dacia, la fel ca în restul provinciilor din Imperiu, se aplicau cele trei tipuri de drept 
acceptate de către stat. În primul rand, este dreptul civil roman, dreptul privat, care se aplica cetăţenilor 
romani, sau prin diverse ficțiuni juridice, şi necetátenilor, dacă aceasta era în interesul comunității. 

Izvoarele dreptului roman în Dacia au fost: 

e edictul guvernatorului provinciei — era elaborat la intrarea în funcţie, prin care acesta arăta 
modul cum va conduce provincia aplicând normele juridice romane în condiţiile adaptării lor 
la necesitățile locale ; 

e  constituţiile imperiale (edicte şi mandate). Cele dintâi au fost acte cu valabilitate pentru tot 
imperiul şi pentru toată durata domniei, iar mandatele au fost instrucțiuni date de către 
împărat guvernatorilor, privitoare la diferite probleme de drept. 

După dreptul roman, locuitorii statului au fost împărțiți în liberi şi sclavi; la rândul lor 
oamenii liberi au fost împărțiți în : cetățeni, latini şi peregrini. 

Cetăţenii romani se bucurau de ius civile, ce le conferea dreptul de a încheia acte juridice 
potrivit dreptului civil roman (ius comercii). De asemenea, beneficiau de ius conubii (dreptul 
cetățeanului de a face parte din legiuni), ius suffragii (dreptul de a alege), ius honorum (dreptul de a 
candida la o magistratură). 

Latinii aveau o situaţie juridică inferioară decât a cetăţenilor bucurându-se numai de anumite 
drepturi private. 

Peregrinii alcătuiau majoritatea populației din provincie şi li s-au aplicat jus gentium şi dreptul 
lor. 

Despre situaţia autohtonilor daci, sub aspectul dreptului, este greu de conturat o imagine clară, 
cu atât mai mult cu cât ştirile despre elemente de drept dac sunt destul de parcimonioase. În relaţiile 
dintre cetăţeni şi peregrini, ca şi între latini şi peregrini, se aplicau jus gentium, socotit ca un drept 
comun tuturor popoarelor. 


c. Capacitatea juridică a peregrinilor 


În relaţiile dintre peregrini se aplicau atât normele din jus gentium cât şi dreptul lor. În 
privința căsătoriei, peregrinii daci puteau încheia căsătorii întrebuințând formele lor juridice 
(secundum leges moresque peregrinorum), fără a produce efectele căsătoriei reglementate de dreptul 
roman. 


* DV. Firoiu, op.cit., p. 46. 
2 VI. Hanga, Istoria statului şi dreptului R.P.R., vol. 1, Bucureşti, 1957, p. 95. 

Dacă un cetăţean roman se căsătorea cu o peregrină ce avea ius conubii, căsătoria lor era o 
căsătorie romană iar copii rezultați dobándeau cetăţenie romană. Dimpotrivă, dacă un cetățean roman 
se căsătorea cu o peregrină care nu obținuse ius conubii, aceasta nu avea valoarea unei căsătorii şi 
copilul urma soarta mamei. 

Peregrinii mai cunoşteau tutela, curatela şi adoptiunea fraterná — Infrátirea de mai târziu a 
românilor — ca şi sclavia. 

Referitor la succesiune se practica transmiterea bunurilor şi prin testament, în forma specifică 
a testamentului oral, practicat mai târziu de către români sub denumirea de testament cu limbă de 
moarte. 

Peregrinii deditici“ nu puteau dobândi nimic prin testament şi nici nu puteau face testament. 
Ei erau acei peregrini ale căror cetăți au fost după cucerire desființate din punct de vedere juridic şi 
administrativ. Ei nu aveau drepturi politice şi nu se puteau folosi de vechiul lor drept decât în limitele 
fixate de cuceritori romani. 

Se ştie că în Dacia, la terminarea serviciului, militarii puteau testa în favoarea peregrinilor. ** 


d. Procedura de judecată 


În Dacia romană procedura a fost la fel ca în celelalte provincii, astfel cetățenilor li 
s-au aplicat regulile procedurii romane. 

Peregrinii erau judecaţi de guvernatorul provinciei sau de reprezentantul său. Însă litigiile 
dintre peregrini şi cetăţeni erau duse în fața tribunalelor romane din provincie, pe baza ficţiunii că 
peregrinul ar fi cetăţean roman (si civis romanus esset).” 


e. Instituţia sclaviei a existat şi în Dacia romană. Sclavii erau în proprietatea cetățenilor 
romani sau a peregrinilor dar izvoarele documentare amintesc şi de categoria sclavilor publici, 
proprietatea împăratului, a unor oraşe, colegii sau temple. Din táblitele cerate din Dacia? se constată 
că peregrinii cumpărau şi vindeau sclavi, astfel că robia în concepția dreptului roman făcea parte din 
dreptul popoarelor. Tot din táblitele cerate se poate trage concluzia că peregrinii foloseau forma de 
vânzare cumpărare (mancipatia), formă rezervată numai cetăţenilor romani." 

Eliberările de sclavi sunt cunoscute şi în Dacia romană, fiind eliberați pe cale testamentará şi 
prin diverse mijloace inter vivos. O dată eliberaţi, aceştia deveneau liberti.” 

Familia sclavilor a fost întemeiată pe bază de căsătorie, dar o căsătorie nerecunoscută de 
dreptul roman,” aceasta fiind considerată un concubinaj admis. 

În Dacia s-au cunoscut şi căsătorii ale sclavilor cu persoane libere. 

Cu privire la urmaşi, textele lui Gaius sunt clare, arătând că : « potrivit dreptului popoarelor, 
dintr-o femeie sclavă şi un om liber se naşte un sclav ; dimpotrivă, dintr-o femeie liberă şi un sclav se 
naşte un om liber ».“ Copii urmau deci condiţia juridică a mamei. 


f. În materia obligaţiilor, principalele documente păstrate până în zilele noastre sunt táblitele 
cerate, descoperite în minele de aur de la Roşia Montana (Alburnus Maior). După toate probabilitățile 
táblitele au fost ascunse, în jurul anului 167 d. Ch., pentru a fi ferite de invazia popoarelor barbare (a 
marcomanilor). În total au fost găsite 25 de tăblițe, dar numai 14 au un text descifrat total sau partial. 

Táblitele sunt redactate în limba latină vulgară, cu litere cursive, dovedind astfel extinderea 
folosirii limbii şi a scrisului latin în Dacia. 


30 Gaius, Institutiones I, 25. 

3! Gaius, Institutiones II, 110. 

2 V.I. Hanga, Istoria dreptului românesc-Drept cutumiar, op.cit., p. 28. 
3 D, Tudor, Istoria sclavajului în Dacia romană, op. cit. p. 266-268. 

% Ibidem, p. 163. 

> Hanga, Drept privat roman, p. 171. 

% D, Firoiu, op. cit., p. 50. 

7D, Tudor, Istoria sclavajului în Dacia romană, op. cit., p. 87. 

În privinţa conţinutului, patru tăblițe conţin contracte de vánzare-cumpárare, având ca obiecte 
imobile sau sclavi, alte trei - contracte de închieriere a forței de muncă, o tăbliță se referă la constituirea 
unei societăți menite să ofere împrumuturi cu dobândă, altă tăbliță cuprinde un contract de depozit, trei 
tăblițe — contracte de împrumut, iar o tăbliță redactată în limba greacă (singura în această limbă) se 
referă la plata unor daune pentru neachitarea unui împrumut şi o tăbliță face referire la o asociaţie. 

Din analiza primelor patru tăblițe (contracte de vânzare cumpărare), se observă la părțile 
contractante, că acestea erau cetăţeni romani sau peregrini. Obiectul a trei dintre contracte îl constituie 
vânzarea unor sclavi”, pe când obiectul celui de al patrulea contract este vânzarea unei jumătăţi de 
casă. 

Procedeul utilizat pentru transferul proprietății este cel al mancipatiunii, încheiat în prezenţa a 
5 martori, cu respectarea tuturor formalităţilor cerute de legea romană, chiar şi atunci când părțile 
contractante nu au fost cetăţeni. « Peregrinii contractanti din táblitele cerate dacice încheiau 
mancipatiuni fără să se gândească la un risc juridic sau penal (indiferent de obişnuitele garanții). 

Din táblitele ce cuprind contractele de vánzare-cumpárare se cunosc şi garanţiile de vicii şi 
evictiune. Când cumpărătorul a fost înşelat de vânzător prin tăinuirea unor vicii, el a putut cere 
anularea contractului iar în cazul evictiunii cumpărătorul a putut pretinde de la vânzător prețul dublu 
valorii obiectului contractului. 

În privinţa contractului de închiriere, părțile contractante sunt cetăţeni romani sau peregrini. 
Este vorba de nişte contracte consensuale, iuris gentium, accesibile deci şi peregrinilor. S-a cunoscut 
închirierea forței de muncă pentru muncă în mine şi aceşti muncitori salariaţi lucrau alături de sclavi, 
în condiţii foarte grele. 

În contractele înscrise pe táblitele cerate, riscul de forță majoră cade în sarcina angajatului, nu 
în sarcina angajatorului. Spre exemplu, se precizează în conținutul unuia dintre contracte că « dacă 
mina va fi inundată de ape », lucrătorul va suporta plata pagubelor din suma cuvenită muncii prestate. 
În caz că angajatul înceta munca sau dacă plata pentru munca prestată întârzia, în contract erau 
prevăzute clauze penale. 

În cazul contractului de împrumut, de asemenea s-a utilizat una din procedurile romane — 
stipulațiunea unică. Contractele, accesibile peregrinilor, aveau obligația prezenţei în textul 
contractului a unor termeni, cum ar fi : Promittis ? (promiti ?), Promitto (promit). 

Importanța táblitelor cerate este deosebită, fiind printre puţinele documente păstrate din epoca 
romană. Pe de altă parte, ne oferă o imagine asupra instituţiilor de drept, prezente în Dacia romană, 
dar şi asupra modului de receptare asupra dreptului roman, în provincie. 

Din táblitele cerate se desprind două concluzii:** 

- În Dacia — provincie a Imperiului roman, s-a aplicat dreptul roman. 

- În Dacia — provincie a Imperiului roman, dreptul roman, s-a aplicat nu numai în raporturile 
dintre cetăţeni ci şi între aceştia şi peregrini sau numai între peregrini. 


g. Mai trebuie precizat faptul că exista un sistem de privilegii, aşa numitul ius Italicum, care 
reprezenta scutirea de impozite pentru cetățenii care erau asimilați acestui drept. La acesta se adăuga 
ius Latinum, drept care a fost initial acordat oraşelor din Latium, existent apoi şi în provincii, care 
reprezenta o fractionare a dreptului italic tipic, cetățenii de drept latin fiind lipsiți de drepturi politice 
la nivelul Imperiului, la care se adaugă si alte oprelişti, dar şi unele facilităţi. În fine, mai existau 
autohtonii, care în principiu se putea ghida după cutuma avută anterior cuceririi. Pentru Dacia, aceasta 
este o problemă, deoarece se presupune că din cauză că "dreptul" dacic era atât de legat de aspectele 


2 Unul dintre cele 3 contracte de vánzare-cumpárare suna astfel: Vânzător a fost Bellicus a lui Alexandru, cumpărător a 
fost Dasius Breucus, iar obiectul contractului un copil grec, Apalaustum. Vz. D. Tudor, Istoria sclavajului în Dacia 
Romană, Bucureşti, Ed. Academiei Republicii Populare Române, 1957, p. 226. 

2 Vezi D. Tudor, Istoria sclavajului în Dacia romană, Supplementum Epigraphicum, op. cit., p. 163. 

% Vezi D. Firoiu, op. cit., p. 52. 

“ Tbidem. 


11 


sale religioase, aplicarea sa a fost interzisă de către romani (situație care se mai întâlneşte doar în 
cazul evreilor din Imperiu). Este un subiect sensibil, care mai suscită încă discuţii şi controverse. 


np? ON 


22. 


23. 

Capitolul II 


ORGANIZAREA SOCIAL-POLITICĂ SI NORMELE JURIDICE LA 
ROMÂNI 


ÎN SEC. IV-XIV 


Perioada de după părăsirea Daciei de către romani, până la constituirea statelor române 
medievale (fapt petrecut treptat, în cursul unui interval de câteva secole) este una dintre cele mai 
lipsite de documente din întreaga istorie a românilor. Dacă pentru epoca anterioară, avem diverse 
izvoare, menţionate deja, iar pentru cea următoare, o dată cu constituirea cancelariilor domneşti, apar 
documentele de stat, la care putem adăuga diverse alte surse (izvoarele externe, diplomatice, scrisori, 
scrieri literare şi istorice, care devin tot mai frecvente o dată cu trecerea timpului), pentru perioada 
imediat post romană nu detinem decât surse reduse numeric şi supuse interpretării, dar şi 
controverselor istorice. 

Drept urmare, problema poporului român şi a limbii române este “piatra de încercare” a 
istoriografiei româneşti, dezbătută în numeroase lucrări de specialitate”. 

Această perioadă este cea a dezintegrării instituţiilor şi structurilor antice şi este o etapă de 
constituire a poporului român şi a limbii române, precum şi a statelor medievale româneşti şi a 
instituțiilor şi structurilor de tip feudal, cu numeroase particularităţi, dar şi cu similitudini cu cele din 
feudalismul de tip occidental. 


$ 1. Trăsăturile generale şi particularitátile organizării politice a poporului român 


a. Organizarea politică a poporului român de la părăsirea Daciei de către romani şi până la 
atestarea primelor cnezate şi voievodate (secolul al X-lea). 


Suntem în faza de constituire a statelor româneşti medievale, separat, nu într-un singur stat, ci 
mai multe, din cauza contextului istoric şi a modului de formare. 

Din punct de vedere al structurii politic-administrative, N. Iorga vorbea despre “romanii 
populare”, la care ne-am putea gândi ca la nişte formaţiuni pre-statale incipiente, care au conservat 
romanitatea românilor“. P. P. Panaitescu vorbea despre “pânze de populaţie”, prin care el înţelege o 
continuitate lingvistică în nordul şi sudul Dunării, coexistentă cu o “pânză de populație” slavă, 
ulterior cu o convietuire de secole, care va duce la asimilarea reciprocă şi inversă: a slavilor de către 
romanici în nord şi a romanicilor de către slavi, în sud, la care se adaugă şi aport de populație 
romanică din sudul Dunării către nord” (ipoteză foarte îndrăzneață pe care au mai avut curajul să o 
emită doar Gh. Brătianu, în lucrarea menționată, şi D. Onciul, dar la care s-a renunțat complet în 
timpul comunismului din considerente politice). Oricum, structurile de bază (autoritatea statală, 
organizarea administrativă şi judiciară, precum şi cea militară, sistemul de proprietate, etc.) sunt de 
origine latină, după cum o dovedesc şi nenumăratele denumiri preluate direct din limba latină 


| Dintre acestea, cele mai semnificative şi mai relevante din punct de vedere ştiinţific sunt lucrarea lui A. Armbruster, 
Romanitatea românilor, Bucureşti, 1997, Gh. I. Brătianu, O enigmă şi un miracol istoric: poporul român, Bucureşti, 1988, 
precum şi rândurile referitoare la această problemă din lucrarea lui P. P. Panaitescu, Introducere la istoria culturii 
româneşti, Bucureşti, 1969. 

ê N. Iorga, Studii asupra evului mediu românesc, Bucureşti, 1984, p. 35. 

? P. P. Panaitescu, op. cit., p. 121. 

(domn<dominus, tará<terra, dregátor<dirigo, jude, judet<iudicium,  ducat<dux,  lege<lex, 
fălcii<falces, bătrâni<veteranus, sat<fossatum, etc.)”. 

Din punct de vedere al conducerii, aceste obşti au avut în frunte o căpetenie (jude) desemnată, 
la început prin alegere, iar mai apoi ereditară. În îndeplinirea atribuţiilor sale, căpetenia era ajutată de 
către un consiliu restrâns, format din bătrânii satului. În unele cazuri mai importante, putea fi 
convocată adunarea sau grămada satului." În atribuţiile cápeteniei obştii intra şi desemnarea 
persoanelor care se ocupau de paza obştii şi a ogoarelor, precum şi a celor care se îndeletniceau cu 
gospodărirea obstii. 

Sistemul de organizare autohton, în perioada migraţiilor, perioadă de cristalizare a 
feudalismului, presupune şi apariția unor norme juridice necesare pentru reglementarea relaţiilor 
dintre comunități. Normele juridice vicinale constituiau un adevărat sistem normativ elementar, bazat 
pe vechile norme juridice geto-dace, precum şi pe dreptul roman provincial adaptat necesităților 
cotidiene. 

Poziţia socială în cadrul oricărei obşti era dată de statutul personal al fiecărui individ. Rudenia 
putea să fie una naturală sau una convențională. Prin rudenia convenţională (rudenia de sânge sau 
înfrățirea pe moşie) se urmăreau scopuri sociale sau anumite efecte ereditare. Adoptiunea fraterná a 
îmbrăcat în sistemul popular forme şi sensuri multiple. Solidaritatea dintre rude fiind puternică, ceata de 
neam putea interveni în diferite ocazii, dar fără a ştirbi autoritatea şefului “familiei”. 

Familia era de tip “lăstar”!*: familie mare cu sistem patriliniar şi patrilocal, propriu 
autohtonilor, total diferit de structura familială slavă de tip “zadrugal”. Cutumele autohtonilor 
implicau vârsta mai mare a mirelui şi ordinea vârstei la căsătorie, cu obiceiul privilegiului succesoral 
al ultimului născut. 

În zonele în care sistemul gentilic a supravieţuit mai mult, au persistat şi elemente arhaice de 
încheiere a căsătoriei, de tip răpirea miresei sau cumpărarea ei.“ 

Căsătoria se încheia prin liberul consimtámánt al soților. Divorțul era admis la cererea 
oricăruia dintre soți. 

Descendenții, precum şi soţul supravieţuitor aveau vocaţie succesorală. !€ 

În privinţa proprietátii”, autohtonii (daco-romanii, românii) au cunoscut proprietatea 
devălmaşă asupra fondului funciar. Exploatarea suprafeţelor deținute colectiv se făcea prin rotație de 
către toți membrii obştii. Repartizarea terenurilor agricole se făcea anual, prin tragere la sorţi, 
pădurile, apele, izlazul erau folosite în comun, în timp ce gospodăria şi terenurile aferente ei 
deveniseră proprietate personală fiind moştenite în familie. 

În regimul bunurilor, potrivit cutumelor se făcea distincție între bunurile mobile si cele 
imobile. Bunurile mobile, aflate prin excelență în proprietatea privată, puteau constitui subiectul unor 
tranzacţii, pe când bunurile imobile, aflate în proprietatea colectivă, nu puteau fi înstrăinate. 
Interdictia înstrăinării bunurilor imobile constituia o măsură de protecție a patrimoniului obstii. 

A existat şi un sistem al obligaţiilor, cele reciproce se stabileau cu anumite evenimente (botez, 
nuntă etc.), iar cu anumite ocazii, întrajutorarea, fie între rude fie la nivelul întregii comunități 
sátesti.'* Vânzarea-cumpărarea impunea anumite forme de publicitate, iar în cadrul bunurilor 
imobiliare opera preemtiunea. 


91. A. Pop, Istoria Transilvaniei medievale: de la etnogeneza românilor până la Mihai Viteazul, Cluj Napoca, 1997, p. 43- 
45. 

1 Istoria dreptului românesc, tratat, vol. I, op. cit., p. 139. 

? Colectiv, redactor şi responsabil de volum, Vladimir Hanga, Istoria dreptului românesc, vol. I, p. 140. 

’ Ibidem. 

* În Transilvania, în zona Carpaţilor Occidentali, a persistat până târziu obiceiul iliric de cumpărare a fecioarei, obicei 
amintit şi de Herodot — H. Vladimir “Le droit de la famille dans l’ancienne coutume roumaine — în Academia Română, 
Revue roumaine des sciences juridiques, tom IV, nr. 2, 1993, p. 228. 

° Em. Cernea, Consimtámántul la încheierea căsătoriei în legea țării, în Analele Universităţii Bucureşti, Drept, 1999, p. 4. 
ê Em. Cernea, E. Molcut, p. 43. 

7 V.D.V. Firoiu, op. cit., p. 66. 

° Ibidem. 

Sistemul punitiv a avut de asemenea particularitátile lui. Cea mai gravă pedeapsă, nu era 
moartea, ci excluderea vinovatului din obşte, deci lipsirea lui de protecția oferită de comunitatea 
vicinală. Această pedeapsă se aplica în cazul infracțiunilor contra persoanei, pe când în cazul 
infracțiunilor contra bunurilor, pedeapsa consta în supunerea vinovatului oprobiului public, prin 
purtarea sa prin sat cu lucrul furat pentru a fi arătat şi disprețuit (acest dispreţ echivala cu moartea 
civilă). 

Instantele de judecată erau aceleaşi pentru cauzele civile sau cele penale. Judecata era făcută 
de către judele sătesc împreună cu sfatul oamenilor buni şi bătrâni. 


b. Organizarea politică şi dreptul poporului român de la primele atestări privind existența 
cnezatelor şi voievodatelor şi până la formarea statelor feudale româneşti de sine stătătoare 
(sec. X- sec. XIII-XIV) 


Transilvania 

Teritoriul 'Transilvaniei este primul care s-a cristalizat din punct de vedere politic sub aspectul 
unor formațiuni prestatale. Despre aceste proto-state româneşti avem informații în primul rând din 
surse maghiare, mai târzii. 

Cea mai importantă astfel de sursă, la care ne vom opri puţin este aşa numita “Gesta 
Hungarorum”, cunoscută şi sub denumirea de “Cronica lui Anonymus”. Anonymus a fost, se pare, 
cronicarul regelui maghiar Bela II (1131-1141) sau a lui Bela III (1172-1196) şi deoarece numele său a 
rămas necunoscut posterității, se foloseşte cel mai sus menţionat. Acest cronicar s-a inspirat în “gesta” 
sa din cronicile maghiare de secol XI. 

La cronica mai sus menţionată, la care vom reveni, se adaugă şi alte documente, care 
menţionează într-un fel sau altul pe români sau formațiuni statale româneşti, la care ne vom referi 
doar, succint: astfel este cronica lui Simon de Keza (1285), cronicile din timpul regelui maghiar 
Ladislau IV Cumanul, “Cântecul Nibelungilor”, poemul eroic german “Biterolf und Dietleib”, 
diversele biografii romantate ale lui Attila, “Povestea anilor trecuți” (cronică kieveaná de la începutul 
secolului XII) şi, foarte importante, mentiunile istoricului bizantin loannes Kynnamos, Kekaumenos, 
ş.a., toate surse independente care redau acelaşi tip de informaţie. 

Anonymus menţionează ca primă formațiune politică, în acest spaţiu geografic, pe la 
aproximativ anul 900, Pannonia (pornind de la realitatea romană, respectiv fosta provincie din 
Imperiul Roman cu acelaşi nume), care era locuită de slavi, bulgari, români (păstorii romanilor) şi 
romani (aceştia fiind de fapt bizantinii). Aceeaşi informaţie privind componenţa etnică a teritoriului 
fostei provincii Dacia apare şi la restul surselor citate, independent de Anonymus, după cum 
spuneam. 

Cu numele de ducate, el mai menționează şi alte formațiuni statale din această zonă, unele 
conduse probabil de slavi. Între Dunăre şi Tisa se întindea ducatul lui Salanus, legat de ducatul 
Moraviei Mari, în Slovacia de azi. La nord este menționat un alt dinast, Zubur (poate o referire legată 
de bulgari)”. 

Mai importante şi mai cunoscute sunt trei ducate, celebre în istoriografia românească, la care 
cronicarul s-a şi referit mai pe larg. 

Ducatul lui Menumorut se afla în Crişana de azi, reşedinţa ducală fiind în cetatea Biharea, la 
nord de Oradea. Menumorut era un dinast local, deoarece şi bunicul său, Morut, menționat de 
cronicar stăpânise acele teritorii, şi se recunoaşte ca vasal al împăratului de la Constantinopol, 
refuzând să accepte stăpânirea maghiară şi pretențiile lui Arpad. După mai multe lupte, care se întind 


91. A. Pop, op. cit., p. 71-75, I. A. Pop, Românii si maghiarii în secolele IX-XIV. Geneza statului medieval în Transilvania, 
Cluj Napoca, 1996, p. 69-83 şi V. Spinei, Migrația ungurilor în spaţiul carpato-dunărean şi contactele lor cu românii în 
secolele IX-X, în Arheologia Moldovei, XIII, 1990, p. 121-129. 

2 1. A. Pop, Istoria Transilvaniei (...), p. 87-91; idem, Românii şi maghiarii în secolele IX-XIV, Cluj Napoca, 1996, p. 86- 
91. 

pe o perioadă mai îndelungată de timp, Menumorut va înceta rezistența sa antimaghiară şi pacea se va 
consolida printr-o uniune dinastică, sub forma căsătoriei fucei lui Menumorut, cu Zulta (Zoltan), fiul 
lui Arpad. Putin înainte de 907, când moare Arpad, Menumorut va muri şi el, iar tara o moşteneşte 
ginerele său. (Ca o curiozitate, numele său va fi păstrat de unele toponimice din zonă, cum ar fi 
localitățile Morlaca - Marothlaka din judeţul Cluj şi Moroda - Maroth - din Arad). 

Săpăturile arheologice au confirmat cronica, cercetările de la Biharea relevând aici existența 
unui centru de putere, care avea cu siguranță relaţii cu Bizanțul, demonstrate de ceramica de influență 
bizantină descoperită, care a relevat însă şi o continuitate de locuire din timpul dacilor până în Evul 
Mediu. În jur au mai fost semnalate pentru aceeaşi epocă, cetăţi de pământ, amintite şi de Anonymus, 
cu numele de Zotmar (Satu Mare), Zyloc (Zalău) şi Zeguholmu (Szeghalom), constituind un adevărat 
sistem de fortificaţii. 

Structura etnică a zonei pare a fi fost extrem de complexă: incluzând români, slavi, bulgari, 
avari, secui, cazari, însăşi originea lui Menumorut fiind incertă. Din punct de vedere confesional, 
dintre populaţiile mai sus menționate erau creştini românii, avarii, slavii, bulgarii, în timp ce 
ungurii, cazarii ŞI secuii erau păgâni. 

Controlul maghiar a existat astfel în zonă din secolul X, fără a exista urme maghiare decât 
abia un secol mai târziu când, va fi organizat de către regalitatea maghiară comitatul de Bihor, care 
este şi primul menţionat în documente, mai târziu, în anul 1111”. 

Următorul ducat amintit este cel al lui Glad (menţionat şi de un alt izvor istoric “Legenda 
Sancti Gerardi”), localizat în Banatul de azi, locuit de cumani, bulgari şi români, cu reşedinţa 
principală la Cuvin, neidentificată cu certitudine pe teren. Şi împotriva lui Glad au fost pornite mai 
multe expediții maghiare de jaf şi cucerire, aceea din urmă expediţie, singura care este şi datată, a avut 
loc în 934, ducatul nefiind parctic cucerit, ci doar tributar ungurilor”, fapt dovedit de aceea că îşi va 
continua existenţa sub Ahtum. 

Acest Ahtum a fost urmaşul lui Glad, la aproximativ un secol distanță de înaintaşul său, 
menționat atât de Anonymus, cât şi de alte surse, cum ar fi Legenda Sf. Gerard, deja amintită mai sus. 
Se pare că cetatea de scaun era urbs Morisena (care înseamnă de fapt, oraşul de pe Mureş, 
nelocalizat). Sursele îl menţionează pe Ahtum ca fiind creştin de rit grecesc, mai spunându-se că 
ridicase o mănăstire, era extrem de bogat şi avea 7 neveste. 

Statul era mai întins decât cel al lui Glad şi ocupa aproximativ zona de sud-vest a 
Transilvaniei. Izvoarele vorbesc despre armată organizată, oraşe, comerț şi economie dezvoltată, ceea 
ce ne duce cu gândul la un stat destul de bine stabilit în zonă. De asemenea, există indicii că Ahtum ar 
fi fost vasal sau confederat Imperiului Bizantin. La fel, ca în celelalte cazuri, compoziția etnică este 
extrem de eterogenă, Ahtum având chiar o posibilă origine pecenegă. 

Si acest ducat va avea soarta celor de dinainte, deoarece după mai multe lupte, Ahtum a fost 
înfrânt de către unguri, probabil în 1028 (când Ahtum şi moare într-o bătălie) şi în acest teritoriu a 
fost instaurat creştinismul de rit apusean (înființându-se în 1030 episcopia de la Cenad)”. 

În interiorul arcului carpatic, în aşa numita Terra Ultrasilvana (tara de dincolo de păduri, 
denumire care este varianta latină a teritoriului intracarpatic, numit de către maghiari Ardeal), pentru 
începutul sec. X este amintit ducatul lui Gelou (de la numele său provenind numele localității Gilău, 
de lângă Cluj Napoca). 

Acest Gelou era român, numit şi dux Blachorum, teritoriu căruia cronicarul anonim îi 
subliniază bogăţia (terenuri fertile, aur, sare, apă suficientă). Drept urmare, devine şi el tinta atacurilor 
ungare. Gelou este ucis lângă Căpuş şi oamenii săi (foarte probabil căpetenii sau dinaşti locali, vasali) 
au jurat credinţă trimisului ungar, Tuhutum, la Aşchileu. Acesta, spune cronica va prelua puterea 


“IA. Pop, Românii şi maghiarii în sec. IX-XIV, Cluj Napoca, 1996, p. 96-112; idem, Istoria Transilvaniei medievale, 
Cluj Napoca, 1997, p. 96-111. 

21A. Pop, Românii şi maghiarii în sec. IX-XIV, Cluj Napoca, 1996, p. 112-120; idem, Istoria Transilvaniei medievale, 
Cluj Napoca, 1997, p. 115-122. 

2 1, A. Pop, Românii şi maghiarii în sec. IX-XIV, Cluj Napoca, 1996, p. 117-131; idem, Istoria Transilvaniei medievale, 
Cluj Napoca, 1997, p. 119-132. 

pentru sine. Din respectiva perioadă datează o serie de cetăți: Dăbâca (considerată mult timp 
“capitala”), Moigrad, Cuzdrioara, Moreşti, Moldoveneşti, ş.a., centrul de putere al lui Gelou, 
respectiv reşedinţa sa probabilă fiind Cluj sau Cluj-Mănăştur (cronicarul spune că era o cetate situată 
lângă Someş şi mai multe indicii, plus rezultatele săpăturilor arheologice, au dus la identificarea cu 
una dintre cele menţionate mai sus)”, 

Ulterior, în acelaşi teritoriu intracarpatic va mai exista o formațiune politică, cea întemeiată de 
Tuhutum, care va fi şi întemeietorul unei adevărate dinastii, independentă de cea maghiară. 
Aproximativ în jurul anului 950, zona apare încă independentă de regii arpadieni, vasală Imperiului 
Bizantin şi ortodoxă, prin episcopia de la Alba-lulia 

Nepotul lui Tuhutum, Gyla (care apare în documentele medievale şi ca Iulus, fula; Geulas), îşi 
va căsători fiica, Sarolta cu ducele ungar Geza, şi va deveni bunicul regelui Ştefan I, întemeietorul 
regatului ungar şi creştinătorul ungurilor. Urmaşii lui Gyla vor intra în conflicte politice şi religioase 
cu regalitatea ungară (între 1046 si 1060) si vor fi înfrânți”. 

Cele de mai sus redau evoluţia acestui teritoriu şi modul cum a decurs cucerirea Transilvaniei 
de către unguri şi organizarea sa ca parte intergrantă a regatului. Toate acestea, şi organizarea mai 
târziu ca voievodat autonom au reprezentat un fenomen de durată, care s-a finalizat abia în sec. XII- 
XIII, când s-au constituit comitatele maghiare, dar în paralel subzistând districte (numite oficial), 
cnezate sau voievodate româneşti: Beiuş, Suplac, Călata, sau cele din Banat (circa 35, în interiorul 
comitatelor ungare: Timiş, Cenad, Cuvin, Caraş, Zarand, etc.). Acestea sunt cele care vor deveni aşa 
numitele “ţări româneşti”, perpetuând specificul şi civilizaţia de tip latin. Românii vor avea inclusiv 
rol politic în această etapă primară, ca şi mai târziu, situația modificându-se abia în Evul Mediu de 
mijloc. 


Tara Românească 


Spre deosebire de zona transilvană, formațiunile politice prestatale din Muntenia apar mai 
târziu, iar cristalizarea definitivă a statului se va realiza tocmai cu aportul şi influența zonei 
intracarpatice, după cum vom vedea. Ştirile despre acest spaţiu geografic apar doar în momentul în 
care, într-un fel sau altul, ţinutul intră în vizorul vecinilor mai puternici, respectiv în primul rând al 
regalității maghiare. Până în acel moment putem face unele supoziții despre prezența unor formaţiuni 
prestatale româneşti, care sunt de fapt antecesoare celor menţionate în sec. XIII, primele care apar în 
izvoare. Oricum, acest teritoriu a fost sub influenţa bizantină, a taratelor bulgare, iar datele despre 
existența unor formaţiuni politice anterioare secolului XIII sunt extrem de reduse, existând doar 
informaţiile (mult timp nepublicate în timpul comunismului şi încă discutabile), care ar atesta o 
influență în această zonă a Primului Țarat Bulgar, între sec. IX-X (teză susținută mai ales de P.P. 
Panaitescu şi istoricul Radu Popa, şi combătută de Gh. Brătianu, în lucrările mai sus menţionate). 

Primele izvoare indică existenţa unor structuri în primul rând eclesiastice, în zona de nord-est 
a Munteniei fiind amintită episcopia cumanilor (catolică), constituită în perioada 1227-1228. O 
scrisoare a papei Grigore IX către regele Bela IV al Ungariei, din 14 nov 1234, vorbeşte şi despre 
“românii din episcopia cumaná””, 

Cel mai important document privitor la zona care mai târziu va purta numele de Tara 
Românească este Diploma ¡oanitilor din 2 iunie 1247. loanitii au fost unul dintre numeroasele ordine 
religioase şi cavalereşti ale Evului Mediu, ei fiind aduşi în zonă de către regalitatea maghiară (după ce 
regele Andrei II adusese pentru scurt timp teutonii în Tara Bârsei), ca un avanpost în calea mongolilor, 
care tocmai îşi terminaseră ultimul mare asalt pustiitor asupra Europei (1241-1242), Transilvania şi 
Ungaria fiind două dintre teritoriile grav afectate. 


ZA A, Pop, Românii şi maghiarii în sec. IX-XIV, Cluj Napoca, 1996, p. 131-141; idem, Istoria Transilvaniei medievale, 
Cluj Napoca, 1997, p. 134-144. 

3 1, A. Pop, Românii şi maghiarii în sec. IX-XIV, Cluj Napoca, 1996, p. 142-147; idem, Istoria Transilvaniei medievale, 
Cluj Napoca, 1997, p. 145-150. 

% Ş. Papacostea, op. cit., p. 61-62. 

După invazia tătară, puterea regatului maghiar a slăbit şi a slăbit, şi controlul pe care îl 
exercita la sud şi est de Carpaţi, astfel încât a devenit posibilă conturarea unor formațiuni politice mai 
închegate, care îşi pot permite să se confrunte cu expansionismul maghiar. 

Primele formaţiuni politice, menţionate în diplomă, sunt două cnezate, cel al lui Fărcaş şi cel 
al lui loan, probabil în Oltenia, sau mai la est, cum este cazul cu Fărcaş (numele lui înseamnă lup în 
limba maghiară), localizat în Vâlcea. Diploma mai menționează la vest de Olt un voievod, pe Litovoi, 
iar la est, un altul, Seneslau, la care mai putem adăuga şi Tara Severinului”. 

În contextul mai sus amintit al slăbirii puterii ungare, același Litovoi sau probabil un altul va 
intra în conflict cu maghiarii. De această dată, teritoriul stăpânit de el este mai întins, constând nu 
doar în întreaga Oltenie, ci si în Tara Hațegului. Între 1273-1277 va avea loc o luptă în această Ţară a 
Hațegului, sub regele ungar Ladislau IV Cumanul, luptă în care Litovoi moare, iar fratele său, Bărbat, 
este luat prizonier. El este însă răscumpărat ulterior şi îi va succede fratelui ucis. Bărbat va continua 
lupta, dar teritoriul stăpânit de el se va restrânge (pierde probabil Tara Hațegului)”. 

Sub aspect politic”, deşi aceste formaţiuni statale se bucurau de o anumită autonomie, totuşi 
unele căpetenii s-au găsit în raport de suzeranitate față de regele Ungariei. Astfel, voievodatul lui 
Litovoi şi cel al lui Seneslau erau lăsate românilor, să le stăpânească ca şi până acum, urmând să dea 
cavalerilor ioaniți doar jumătate din foloasele şi veniturile lor; ioanitilor dându-li-se Tara Severinului, 
Cnezatul lui Fărcaş şi Cnezatul lui Ion. 

Din cuprinsul diplomei mai rezultă o dezvoltată viață economică, militară, socială şi 
religioasă, iar din punct de vedere social se aminteşte de majores terrae (mai marii pământului, 
stăpânii pământului) şi rustici (țărani). 

Din zona Hațegului, sau mai probabil din Făgăraş, dar oricum dintr-un teritoriu românesc 
aflat la începutul organizării politic-administrative, sub continua presiune maghiară se va trece în 
sudul Carpaţilor. Cel care face acest pas şi este întemeietorul Țării Româneşti este Tihomir, menționat 
între anii 1290-1310, fără să fie cunoscută existența vreunei legături între el şi Bărbat. Pentru unii 
istorici el este celebrul “Negru Vodă descălecătorul”, care este mai mult un personaj de legendă, 
deoarece izvoarele realmente istorice nu îl amintesc, dar care este omniprezent în folclor, legende şi 
mitica istorică românească. Se presupune că este vorba deja despre o structură dinastică, deoarece 
numeroase documente îl amintesc pe Basarab, drept fiul lui Tihomir, de unde şi presupunerea că este 
vorba despre o succesiune la tron. 

Astfel, conform opiniilor incetátenite, lui Tihomir îi va urma fiul său, Basarab, care este şi 
unificatorul politic definitiv al spaţiului din nordul Dunării, nucleul fiind zona Munteniei, precum şi 
organizatorul primelor instituţii. El este în mod clar întemeietorul unei dinastii, cea a Basarabilor, 
cronicile şi toate documentele îl menţionează drept Basarab 1. 

Unificarea politică s-a făcut în jurul a două centre: Câmpulung şi Argeş, zonă unde va fi şi 
stabilită capitala. 

Prima mențiune a lui Basarab este în documentele ungare, la 1324, în diploma regelui 
Ungariei, Carol Robert de Anjou, din care reiese starea de vasalitate a lui Basarab față de rege. 
Motivul acestei vasalitáti este greu de identificat. Poate fi vorba de o protecție în fața tătarilor, sau 
poate fi legată de teritoriul banatului de Severin, care a fost motiv de permanent litigiu între cele două 
entităţi statale”. 

Cea de-a doua mențiune apare într-o scrisoare a papei loan XXII, care îi solicită, lui şi altor 
principi, protecția pentru călugări aparținând ordinului dominican, misionari. 


TN, Papacostea, Românii în sec. al XIII-lea, Bucureşti, 1993, p. 58-62; idem, Geneza statelor medievale românești, Cluj 
Napoca, 1988, p. 8-28. 

2 S, losipescu, Românii din Carpații Meridionali la Dunărea de Jos de la invazia mongolă (1241-1243) până la 
consolidarea domniei a toată Tara Românească. Războiul victorios purtat la 1330 împotriva cotropirii ungare, în 
Constituirea statelor feudale româneşti, Bucureşti, 1980, p. 41-61. 

2 DV. Firoiu, op.cit., p. 79. 

% Gh Brătianu, Tradiția istorică despre întemeierea statelor medievale româneşti, Bucureşti, 1996, p. 85-117, (susține aportul 
de populație din Transilvania), D.Onciul, Scrieri istorice, vol. I, Cluj, 1972, p.328-428, 562-672. 

31 S, Tosipescu, op. cit., p. 70-73. 

Cert este că în anul 1329 actele ungare îl menționează pe Basarab ca duşman. Urmarea va fi şi 
văzută în anul următor, 1330, când Carol Robert de Anjou atacă Muntenia. Informațiile provin, multe 
dintre ele, din celebra “Cronică pictată de la Viena”. Fără a mai insista, precizăm că luptele s-au dat în 
9 şi 12 nov. 1330 într-un defileu, nelocalizat, dar care a intrat în istorie cu numele de “lupta de la 
Posada” (“posada”, fiind un substantiv comun, numele care era dat unui astfel de defileu). Înfrângerea 
ungurilor va consacra domnia lui Basarab şi constituirea statală si independența”. 

Acelaşi Basarab, în lupte cu tătarii, între 1324-1328, va cuceri zona de vărsare a Dunării, 
extrem de importantă din punct de vedere al drumurilor comerciale care trec pe aici, de unde şi 
denumirea actuală de Basarabia, deşi nu există dovezi că ar fi reuşit cucerirea întregului teritoriu. 


Moldova 

Între situaţia din Tara Românească şi cea din Moldova există mai multe similitudini. Ambele 
teritorii nu au fost integral provincie romană, au fost puternic influențate apoi de către Imperiul 
Roman de Răsărit, care va deveni Imperiul Bizantin şi au fost punct de interes pentru regalitatea 
maghiară, fapt care a dus la un paralelism în privința modului de formare, iar ulterior şi a celui de 
organizare şi de evoluţie istorică. Inclusiv mai târziu, până în epoca modernă, cele două țări au 
evoluat oarecum paralel şi similar. 

Din punct de vedere etnic nu trebuie sá ne imaginăm un grup compact, omogen şi latinofon, 
căci sursele indică un amalagm de populaţii care convietuiau în zonă: români, saşi, unguri, secui, 
germanici, ruteni, mongoli, genovezi la Marea Neagră, armeni şi alani”. Oricum, prezenţa 
româenască nu poate fi contestată, numărul dovezilor în acest sens fiind semnificativ“. 

Existenţa unor formaţiuni politice prestatale este atestată şi în teritoriul care mai târziu va 
deveni Moldova. Numele sub care sunt menţionate în izvoarele istorice este acela de “câmpuri”, care 
au fost considerate un fel de obşti teritoriale. Acestea au putut fi localizate în zona Hotin, Neamţ, 
Bacău, Bârlad. Interesant este faptul că nu există diferențe zonale, practic ele fiind atestate în întreg 
teritoriul moldovean. 

Din nefericire, informaţiile despre ele sunt mai târzii şi se pune întrebarea dacă s-au păstrat 
formele vechi, în interiorul statului deja format, sau sunt ulterioare formării statului medieval. 

Denumirile sub care apar sunt multiple: Câmpul-Lung, Câmpul Perilor, Câmpul Străjii. Unul 
dintre aceste câmpuri include şi un nume: Câmpul de la Vlad. 

O altă astfel de formaţiune este cea atestată pentru 1419, Câmpul lui Dragoş, localizat precis, 
pe valea Bistriţei, care nu e neapărat legată de voievodul maramureşan, ce va fi “descălecătorul” din 
Moldova”. 

Ce este, drept urmare cert şi în cazul Moldovei, e prezența unor formaţiuni politice- 
administrative, uniuni de obşti după unii autori, care ulterior s-au comasat succesiv în procesul 
centralizării feudale, tipic acelei epoci în Europa. 

Alături de cele menţionate mai sus, mai trebuie adăugat că există posibilitatea ca în Moldova 
să fi fost iniţial vorba despre unificarea acestor mici formaţiuni în două teritorii mai întinse, aşa 
numitele (în documente) Tara de Jos şi Tara de Sus (“Jos” şi “sus”, în funcţie de cursul Siretului), care 
în final, sub Roman I, 1393, au fost definitiv unificate”. 

Şi pentru Moldova cronicile, letopisetele şi legendele menţionează “descálecatul” (în epocă, 
sensul acestui cuvânt era acela de întemeiere, aşezare, organizare). 

Primul a fost voievodul Dragoş, din Maramureş, care probabil prin 1347 (data este extrem de 
controversată şi există în literatura de specialitate numeroase calcule şi ipoteze, însă varianta aici 
prezentată este cea la care aderă majoritatea istoricilor) a venit în Moldova şi a organizat o marcă 
vasală regatului ungar, un fel de marcă de hotar cum încercaseră să realizeze în banatul de Severin. 


2 Idem, op. cit., p. 75-93. 

BV, Spinei, Moldova în sec. XI-XIV, Bucureşti, 1993, p. 198-203. 
% Idem, op. cit., p. 189-192. 

3 Şt. Gorovei, Întemeierea Moldovei, Iaşi, 1997, p. 33-38. 

% Idem, op. cit., p. 43-45. 

Scopul acestei mărci a fost de apărare împotriva atacurilor tătare, un fel de teritoriu-tampon care să 
scutească Ungaria de o incursiune directă şi pe nepregătite. 

Ulterior, în 1359, tot din Maramureş", Bogdan, un voievod nemulţumit de politica maghiară 
va trece în Moldova, va înlătura adevărata dinastie pe care a instaurat-o Dragoş şi se va trece la a doua 
etapă, cea a statului independent Moldova. Acest transfer de putere se pare că a avut loc şi în 
contextul unei răscoale interne a populaţiei nemultumite*, 

Centrele de putere care pot fi menționate pentru Moldova, nuclee în jurul cărora s-au coagulat 
tendinţele de centralizare sunt Baia şi Siret, care îşi vor menţine rolul şi în perioada ulterioară. 


$ 2. Instituţii juridice 


Pentru perioada în discuţie dacă informațiile cu caracter de istorie politică şi militară par şi 
sunt puţine, cele privind aspectele legate de cotidian, de organizare, etc., sunt şi mai sărace, frecvent 
provenind din simple deductii în funcție de evoluţia ulterioară a lucrurilor. 


a. Proprietatea 

După cum au existat diferenţe în ceea ce priveşte evoluţia formațiunilor româneşti, vor exista 
şi unele diferenţe în ceea ce priveşte regimul proprietății. 

În Transilvania, dinaştii locali menţionaţi au fost proprietari de pământuri, probabil şi 
proprietari şi beneficiari ai bogățiilor subsolului, mai ales sare, aur, etc., obiect de comerț în epocă 
(cum este cazul pentru Gelou sau Ahtum). După cucerirea de către maghiari, proprietatea se 
scindează, în sensul că rămân aşa numitele zone cu specific românesc, în care regimul de proprietate 
rămâne cel al obştii săteşti, sau, unde este cazul, proprietatea unui cnez sau voievod local. Restul 
terenului, devine ca în Europa occidentală, proprietate a regelui, care îl dă sub forma unui fief, unui 
vasal. La fel ca în Europa apuseană, în timp, proprietatea asupra acestor terenuri, initial concedate de 
rege, devine ereditară, fără ca regele să piardă dreptul juridic de a le confisca în caz de nerespectare a 
jurământului de vasalitate (lucru pe care doar un rege puternic a mai putut să îl facă). 

Pentru Tara Românească şi Moldova se presupune că evoluţia a fost similară sub acest aspect, 
în sensul că proprietatea asupra pământului, satului, etc. a aparținut cnezului. Ulterior, după 
concentrarea teritorială şi politică, terenul devine proprietate a domnului, care îl va împărți după cum 
crede de cuviință, în funcție de preferințe şi merite. (Termenul folosit în Moldova este cel de 
vislujenie, apărut încă din timpul lui Bogdan.) 

Există opinii care susțin că aşa cum termenul de “voievod” a fost folosit pentru a desemna 
practic un conducător militar, cel de “cnez” a fost utilizat pentru a desemna proprietarul funciar, iar 
cel de “domn” pentru a indica, la fel ca în cazul cuvântului latinesc de origine, stăpânul. 


b. Căsătoria 

Pentru această instituţie este de presupus că până la creştinare s-a păstrat sistemul monogam 
roman, combinat mai târziu cu cel al migratorilor, poligam (Îl reamintim aici pe Ahtum, cel cu 7 
neveste). Este probabil că la nivelul elitelor, majoritatea de diverse origini şi inițial necreştine, s-a 
păstrat poligamia, inclusiv din considerente politice, nu doar tradiționale, cât mai multe alianțe 
dianstice fiind necesare. Din momentul în care însă vorbim despre o populaţie creştină, este dificil să 
ne mai imaginăm aşa ceva, şi cel mai probabil este că s-a trecut la căsătoria monogamă, creştină, fapt 
care nu dă însă indicii despre moralitatea sau adevăratele moravuri practicate în epocă. Despre situația 
femeii este inutil să menționăm că era evident una de subordonare. 

Exceptând situaţiile menţionate deja, privind căsătoriile dinastice din zona transilvană cu 
primii arpadieni, nu există practic nici o altă informaţie pentru aceste aspecte. 


7 Pentru motivele “plecărilor” din Maramureş, v. R. Popa, Țara Maramureşului în sec. al XIV-lea, Buureşti, 1970, p. 114- 
124. 

ii Ş. Papacostea, Geneza statelor medievale româneşti, Cluj Napoca, 1988, p. 33-48, I. A. Pop, P. Teodor, N. Edroiu, Caiet 
de seminar. Formarea statelor medievale româneşti, Cluj Napoca, 1991, p. 149-161. 

c. Alte instituţii juridice 

Este de fapt oarecum impropriu să vorbimd espre aşa ceva, deoarece dovezile sunt minore. 
Totuşi, trebuie să menţionăm aşa numitul ius valachicum, termen ce se referă la normele de drept, 
cutumiare şi orale, la care apelau romanicii în rezolvarea problemelor dintre ei. S-au păstrat unele 
instituții de tip roman, cum ar fi cea de iudex, termen care în limba română a devenit “jude”, funcție 
care pe măsură ce s-au conturat formaţiuni politice mai stabile, prestatale, a fost preluată de către 
cnez, care era ajutat sub acest aspect, probabil de un fel de consiliu, format din aristocrația militară. 
Transmiterea a fost în orice caz, cu unele excepţii, pe cale latină, originea latină a cuvintelor, 
menţionată deja, fiind o dovadă în acest sens. 

Sistemul normativ al populaţiei autohtone, specific acestei etape de descompunere a obștii şi de 
apariție a formațiunilor prestatale, este cunoscut sub denumirea de “Jus Valachicum” sau “Jus 
Valachorum”. Denumirea de Jus Valachicum, folosită în documentele istorice, provine de la numele 
băştinaşilor “Vlahi”/"Valahi”. Sub această denumire era cunoscută populaţia de origine românească. Jus 
Valachicum a fost “treaptă de trecere spre dreptul feudal (legea țării, obiceiul pământului) al fiecăruia 
din cele două state româneşti.“ 

În Evul Mediu, grupuri de români au locuit la sud de Dunăre, în sudul Poloniei (Galiţia), în 
Ungaria, Slovacia, Moravia, formând enclave în cadrul statelor întemeiate de aceştia, numite vlahii. 
Dreptul vlahiilor se numea Jus Valachicum şi era de fapt legea tradițională a țării, păstrată de români 
şi sub ocupaţii străine. Tot aşa era denumit în Transilvania feudală dreptul românilor.“ 

Sistemul normativ cutumiar din epoca de formare a statelor feudale româneşti era de factură 
agro-pastorală, potrivit unei societăţi ale cărei ocupaţii principale erau păstoritul şi agricultura. 

Deci acest drept a trebuit să reglementeze stăpânirea pământului (ceea ce mai târziu va fi 
cunoscută sub denumirea de proprietate funciară), a fost un drept agrar-funciar, care s-a format în 
etapa naşterii şi dezvoltării relațiilor feudale. 

Aşa cum atestă documentele din acea perioadă, se constată o creştere a proprietății personale. 
Se vorbeşte deci de majores terrae — mai marii pământului (Diploma cavalerilor ioaniţi) pe de o parte 
şi rustici — țărani pe de altă parte. 

Documentele sârbeşti din secolul al XIV-lea aminesc că țăranii români ce lucrau pământurile 
stăpânilor au fost obligaţi, după vechiul drept românesc la darea în natură, la slujbe de transport şi la 
zile de muncă (3 pe an). 

Apariţia inegalitátilor de avere au determinat o stratificare socială. Se creează astfel o pătură 
superioará formatá din juzi, cneji, jupani, volevozi; insá cea mai mare parte a locuitorilor o constituie 
țărănimea liberă, alături de care exista deja o țărănime într-un început de dependență. Referitor la 
aceste categorii sociale iau naştere norme de drept care precizează privilegiile, drepturile şi 
îndatoririle fiecăreia. 


% Georgescu, Valentin Alexandru — Jus Valachicum. Extinderea si instituțiile lui, Acceptiunea lui Jus Valachicum în Tara 
Românească — Istoria dreptului românesc, vol. I, pag. 172. 

% Gh. Bonciu, op.cit., p. 83. 

“ Vezi, D. Firoiu, op. cit., p. 89. 

Capitolul III 


STATUL SI DREPTUL ROMÂNESC 


ÎN ETAPA MONARHIEI CENTRALIZATE FĂRĂ ABSOLUTISM 
(SEC.XIII, XIV-XVIII) 


Atât Tara Românească, cât şi Moldova, pentru perioada cuprinsă între sec. XIV/XV - prima 
jumătate a sec. XVIII, au evoluat similar în ansamblu. Desigur există unele diferenţe (şi regionale şi 
în funcție de perioada de timp la care ne referim, fără a fi însă vorba despre elemente extrem de 
pregnante), la care ne vom referi în momentul în care vom discuta separat situația celor două state. 

Spre deosebire de celelalte ţări române, Transilvania va urma un curs diferit al evoluţiei, 
necesitând o tratare separată, diferențele provenind din faptul că, dacă Moldova şi Tara Românească 
se vor dezvolta conform unui model răsăritean, de sorginte bizantină, Transilvania se va dezvolta 
conform prototipului apusean al feudalității. 


$ 1 Organizarea de stat în cele trei ţări române 


Epoca la care tocmai facem referire este una în care se finalizează structurile medievale ale 
statelor româneşti, după o perioadă de căutare a unui model, cu oscilații între modelul occidental, 
venit sub forma influențelor ungare şi polone, modelul bizantin şi diverse elemente slave, toate pe 
fondul unor structuri păstrate din epoca romană. La această încercare de definire, de găsire a unei 
identități politice se adaugă, în acelaşi timp, un intens proces de organizare statală. 

Pentru momentul de început al statelor medievale româneşti se poate stabili sec. XIV. Pentru 
ambele ţări române, extracarpatice, se reține aura legendară care înconjură momentul formării lor, sub 
forma aşa numitelor “descălecate”, care sunt de fapt aparenţa sub care sunt ascunse evenimente 
istorice concrete — obținerea şi păstrarea autonomiei în raport cu regatul ungar, precum şi aportul adus 
de zona intracarpatică la formarea noilor entități statale. 

Sub aspectul situației internaționale, independenţa de sub suzeranitatea maghiară este obţinută 
în contextul unei crize dinastice din Ungaria, augumentată de dominația Hanatului Hoarda de Aur în est. 
La acest context internaţional favorabil se adaugă presiunea instituţiilor maghiare asupra românilor din 
Transilvania, fapt care obligă pe unii dinaşti români să se retragă în exteriorul arcului carpatic, unde vor 
“întemeia” noile state. 

Structurat, în ambele state putem vorbi despre trei etape distincte în cadrul formării lor: 


1) unirea statelor incipiente vechi, centralizarea lor sub autoritatea unui mare voievod, pas 
început în perioada anterioară şi continuat de către primii domnitori; 

2) crearea instituțiilor supreme, laice şi ecleziastice ale puterii; 

3) eliberarea teritoriului de sub dominația ungară şi continuarea organizării instituţiilor interne, 
etapă care a fost necesară, dar care a avut loc concomitent cu paşii anteriori, şi, când va fi 
cazul, va continua şi după definitivarea statală. 


$ 2. Instituţiile statului 


Înainte de a începe o scurtă enumerare, trebuie precizat faptul că ponderea acestor instituţii în 
activitatea de conducere variază în funcţie de momentul istoric şi de ascensiunea sau regresul 
boierimii în raport cu instituția domniei. În acest sens, modificări încep să apară de la sfârşitul sec. 
XVI — începutul sec. XVII. 

Tara Românească şi Moldova — ca monarhii centralizate fără absolutism — au avut următoarele 
organe centrale : 


a. Domnul şi prerogativele sale 


Principala instituție statală este domnia, cu atribuţii legislative, executive (numeşte dregătorii, 
acordă danii şi privilegii), juridice (fiind ultimul for de judecată), fiscale (bate monedă, impune dări), 
de politică externă (dreptul de a declara război, încheia tratate şi întreține raporturi diplomatice) şi 
militare, dar şi unele legate de biserică. 

Titulatura domnului indică numeroase din atribuţiile sale. Astfel, era "singur stăpânitor, din 
mila lui Dumnezeu”, ceea ce denotă concepția teocratică, respectiv cea privind originea divină a 
puterii domnului, ideologie de influență bizantină”. Tot în acelaşi sens se adaugă particula “Io”, care 
provine din grecescul “Ioannes”, cuvânt ce înseamnă “cel ales de Dumnezeu”*”. Se preiau astfel 
titulatura şi numeroase însemne ale puterii de origine bizantină, toate indicând concepția tipic 
bizantină, autocratică, conform căreia domnitorii români se vor considera continuatori ai marii puteri 
bizantine (Constantin Brâncoveanu va fi, poate, cel la care se va observa cel mai bine acest tip de 
discurs, inclusiv sub aspect iconografic, dar şi căsătoria lui Ştefan cel Mare cu Maria de Mangop este 
considerată a fi tot un indiciu al acestei politici). 

Mai există două vocabule extrem de importante: “domn”, provenind din latinescul dominus şi 
păstrând înţeles originar de stăpân, aici cu sensul de stăpân absolut (domenium eminens) al țării, şi, ce-a 
de-a doua, “voievod”, termen slav, care indică atribuţiile militare. Astfel, Basarab Întemeietorul, primul 
domn al Tárii Româneşti, se numea simplu voievod. În titulatura fiului şi urmasului său Nicolae 
Alexandru Basarab, apare denumirea de „cel de foarte bun neam, marele voievod şi domn”. m 

Succesiunea este asigurată conform principiului ereditar-electiv. Dimitrie Cantemir, domn al 
Moldovei şi mare cărturar, dedică un capitol al lucrării sale „Descriptio Moldaviae”, alegerii domnilor 
în Moldova. El spune că „în timpurile vechi, domnia Moldovei se moştenea [...], nu se făcea vreo 
alegere mai înainte ca neamul domnesc să se fi stins [...]” şi „arareori domnia Moldovei a fost dată 
vreunui străin, câtă vreme se mai găsea un vlăstar din neamul celui dinainte.”!? Existau câteva 
condiţii pentru succesiunea la tron: respectivul să fie bărbat, să aibă integritate fizică şi să fie din “os 
domnesc”. Succesiunea se face, în principiu, pe două căi: una era asocierea la domnie (de origine 
bizantină), cea de-a doua era alegerea domnului de către stări, alegere care ajunge o formalitate în 
momentele în care autoritatea domnească era puternică, principiul fiind cel ereditar. Chiar şi când 
stările îşi subordonează instituția domniei, alegerea domnului se făcea doar din anumite familii 
boiereşti. 

Puterea domnului era absolută, adică necontrolată de vreun organ, dar nu nelimitată. Puterea 
lui a fost îngrădită de poziția şi rolul boierimii, care a participat şi la conducerea statului. Instaurarea 
regimului turco-fanariot, a dus la utilizarea numirii domnitorilor dintre străini, aceştia fiind asimilați, 
în ierarhia slujbaşilor otomani, cu pasalele cu două tuiuri.** 

b. Sfatul domnesc 


În exercitarea atribuțiilor sale stabilite de cutumá, domnul se consulta cu marii boieri ai țării, 
care alcătuiau sfatul domnesc. Până în secolul al XVI-lea, termenul “svat” întâlnit în Moldova, în 
documentele de limbă română, desemna sfatul domnesc. Documentele Ţării Româneşti utilizau 
sintagma “sfatul țării”. Acest sfat domnesc a purtat în timp diverse denumiri cum ar fi: singlit, sfat de 
obşte, sobor sau pretoriu. 

Sfatul domnesc a existat încă de la constituirea statelor feudale. Compoziţia sa a evoluat de la o 
majoritate de boieri fără dregători (sec. XVI-XVII) la una de dregători (a doua jumătate a sec. al XV- 


8 Istoria dreptului românesc, vol. I, Bucureşti, 1980, p. 350-360. 

"VI. Al. Georgescu, Bizanțul si instituțiile româneşti până la mijlocul sec. al XVIII-lea, Bucureşti, 1980, p. 41-46. 
10 Idem, op. cit., p. 41. 

1! Hanga Vladimir, Istoria statului si dreptului R.P.R, vol. I, p. 295. 

2 Cantemir Dimitrie, Descriptio Moldaviae, Ed. Academiei Republicii Socialiste Románia, 1973, p. 99. 

B D, Firoiu, op. cit., p. 122. 

lea) şi a ajuns să fie constituit exclusiv din dregători în sec. XVI-XVII. Numărul membrilor a variat 
între 10-15 în Tara Românească şi între 15-30 în Moldova, dar cifra pentru cea mai lungă perioadă a 
fost de 12 mari dregători." 

Rolul principal al sfatului domnesc era acela de a-l sprijini pe domn în îndeplinirea atribuţiilor 
sale. Sfatul domnesc îndeplinea atribuţii similare prerogativelor domneşti: politice, judiciare, 
financiare, militare şi bisericeşti. 


c. Adunarea stărilor 


Adunările de stări apar în documentele româneşti sau străine (referitoare la noi) sub denumiri 
diferite: marea adunare a țării, adunare a toată tara, sobor, mare sobor (ultimele, în docu-mente de limbă 
slavonă), sfat", sfat cu toată țara'€, seim (sub influență polonă), rada”, adunare obşteascăEE, 
congregationes, diaeta (în documente de limbă latină). 

Alcătuirea adunării stărilor reflecta structura societăţii feudale; adunarea pe stări era organul 
cu cea mai largă reprezentare socială dintre instituțiile fundamentale ale statului feudal; presupunea 
participarea întregii stări la actul decizional în probleme importante pentru ţară. Astfel, în adunările de 
stări erau numiți sau chemați doar reprezentanţi ai claselor privilegiate. 

Adunările de stări hotărau în probleme politice, sociale, administrative, juridice şi financiare. 
După criteriul problemei supuse spre deliberare, se diferentiau adunări cu caracter extern şi adunări cu 
caracter intern. Primele erau chemate să decidă asupra încheierii unor tratate de alianță, de vasalitate, 
de supunere; asupra convențiilor comerciale; a plăţii tribului, a războiului şi a păcii. Cele cu caracter 
intern se pronuntau la alegerea domnului (sec. XV-XVI); în probleme de organizare bisericească iar 
mai târziu la aplicarea dreptului scris şi la reformele legislative. 

Numărul participanților la adunări se situa între 100 şi 120 de membri, ridicându-se până la 
200, uneori, sau reducându-se la 30 de persoane. 

Până la sfârşitul secolului al XVI-lea, adunările de stări au avut în țările române un rol politic 
precumpánitor*” “cu o largă participare de factură patriarhală a întregii tári”” îndeosebi la alegerea 
domnului.” În secolul al XVII-lea adunările de stări primesc un caracter nobiliar şi însemnate 
atribuţii în materie judiciară. Mai târziu, domnii fanarioți vor restrânge rolul acestei instituții. 


d. Dregătoria 


Înfiinţarea sistemului de dregătorii îi este atribuită primului domn muntean, întemeietor al 
Țării Româneşti, Basarab Voievod. 

Dregătoria, s-a caracterizat în primul rând, prin lipsa unei retribuiri băneşti, retributia făcându- 
se prin donaţii de moşii, prin acordarea de imunităţi şi din veniturile slujbei, şi în al doilea rând, prin 
organizarea ierarhică, caracterizată prin subordonare verticală, cât şi pe orizontală. 


4 Istoria României, Tratat, vol. II, p. 325; Dumitru Firoiu, op. cit., p. 124. 

° Hanga Vladimir şi Pascu Ştefan, Cristomaţie pentru studiul istoriei statului şi dreptului R.P.R., vol. Il, p. 251, poziţia 
424. 

ê Hanga Vladimir si Pascu Stefan, op.cit., vol. II, p. 251, poziția 423. 

7 Istoria românilor, Academia Română, vol. IV, p. 180. 

è Georgescu, Valentin Alexandru, Adunárile de stări. Congregafiile nobiliare. Dietele transilvănene. Natura şi rolul 
adunărilor de stări, Istoria dreptului românesc, vol. 1, p. 264. 

? Din actele moldovene sunt cunoscute cel puţin patru asemenea adunări în secolul al XIV-lea 1421 — Alexandru cel Bun 
hotăra să acorde târgul Siret, fostei sale soţii; 1448 — Petru Voievod reînnoia omagiul de vasal faţă de regele Poloniei; 1456 
— se aproba plata primului tribut către turci; 1457 — la Direptate, lângă Suceava era proclamat domn Ştefan cel Mare — după 
Teoteoi Tudor, Instituţii şi viață de stat. Adunările de stări, Istoria românilor, Academia Română, vol. IV, partea I, p. 180. 
2 Georgescu Valentin Alexandru, Natura şi rolul adunărilor de stări — Istoria dreptului românesc, vol. I, partea II, cap. II, 
p. 267. 

“1 Despre alegerea lui Stefan cel Mare în 1457 “când s-au strâns tara la Direptate şi au rădicat domn pe Stefan Vodă”, 
cronicarul Grigore Ureche scria: “deciia Ştefan Vodă strâns-au boierii țării şi mari şi mici şi altă curte măruntă dimpreună 
cu mitropolitul Theoctistul şi cu multi călugări, la locul ce se chiamă Direptatea si cu toți au strigat într-un glas: În multi 
ani de la Dumnezeu să domneşti. Ei cu toţii l-au rădicatu domn cu voia tuturor [...]” Hanga Vladimir şi Pascu Stefan, op. 
cit., vol. II, poziţia 382, p. 236. 

Pe plan vertical, toţi dregătorii erau supuşi domnului, fiind dregători mari şi mici, existând o 
ierarhie în cadrul marilor dregători. 

După activitatea pe care au desfăşurat-o, dregători mari erau: dregători a căror activitate viza 
interesele țării (vornicul, logofătul, vistierul), dregători care-l slujeau nemijlocit pe domn (spătarul, 
stolnicul, postelnicul, paharnicul) şi dregători teritoriali (banul Craiovei, portarul Sucevei şi 
pârcălabii). 

Pe plan orizontal, fiecare dregător mare avea în subordine o serie de subalterni, de slujbaşi, 
subordonare manifestată cu destulă pregnantá atunci când se participa la oaste.” 

Dregătorii erau înalți demnitari ai statului, numiţi de către domn şi exercitau atribuţii în cadrul 
curții, ca si pe plan administrativ, judiciar şi militar.” 

O altă instituţie este Biserica (cu importanţă cotidiană majoră, puternic ierarhizată şi implicată 
în ceea ce azi am numi viaţă politică, legislativ, executiv, etc.), după o etapă preliminară de oscilație, 
net dominant fiind ortodoxismul. Spre deosebire de Europa occidentală, unde frecvent Biserica îşi 
impune controlul asupra regilor, în cadrul ortodoxismului, deşi au existat mitropoliți cu reală influență 
şi putere politică, în principiu, Biserica este subordonată statului, fiind o instituţie puternic ierarhizată. 

La acestea putem adăuga armata (formată din feudali, mai târziu mercenari, comandant 
suprem fiind domnul, foarte rar apelándu-se la aşa numita “oaste mare”, care include şi pe țărani) şi 
Justiţia (la care vom reveni mai jos). Un rol important au şi reprezentanţii administraţiei teritoriale. 


$ 3. Structuri sociale 


Elementele anterioare încep să fie modificate datorită noii situaţii de stat închegat, centralizat. 
Pe lângă persoana domnitorului se conturează o elită, cea a boierilor, cei mai multi provenind dintre 
vechii cnezi. Însă în contextul unui stat feudal, această veritabilă aristocrație are toate trăsăturile 
necesare: presta servicii suzeranului şi în schimb, primea, sau dacă avea îi era garantată, stăpânirea unui 
feud, printr-un act scris. Dintre vechii cnezi, cei care nu mai pot să se conforme din diverse motive noii 
situații şi nu pot obţine actul scris de la domn, care să le dea şi valabilitatea juridică, mai continuă să 
existe şi să “funcționeze” o perioadă, conform vechiului drept cnezial (cutumiar), dar treptat decad şi 
ajung la nivelul unei táránimi libere, sau chiar mai jos. Şi în cadrul acestui strat social, există desigur 
diferențieri, create de avere, între boierii mari şi cei mici”. 

Când vorbim despre elitele sociale, trebuie să nu uităm elita ecleziastică, care constă din 
episcopi, stareti de mănăstiri. 

La următorul nivel se află țărănimea liberă (răzeşi în Moldova şi moşneni sau megieşi în Tara 
Românească), care nu a încetat niciodată să existe, iar la ultimul grad pe scara socială, trebuie să îi 
menţionăm pe țăranii dependenți, vecini (Moldova) sau rumâni (Tara Românească). Obligatiile 
acestora sunt față de stat, biserică si feudalul imediat superior. În fine, mai menţionăm aici robii, care 
au situația cea mai grea, şi a căror departajare este în primul rând etnică, ei fiind țigani sau tătari. 
Situaţia acestor categorii se va agrava începând cu secolul XVI. 


Organizarea administrativă 


a. Pentru Tara Românească — ca unități local-administrative au fost judeţele aşezate pe unități 
geografice naturale (ex.: văi de râuri), avându-și originea în formațiunile descendente din obstile 
teritoriale. Prima menţiune a județului datează din 3 octombrie 1385.” Judetele au preluat de obicei 
numele apelor, de-a lungul cărora s-au format. 

b. Pentru Moldova — ținuturile au fost unităţi care la început au depins de cetăţi sau de o curte 
domnească al cărei nume l-au luat de cele mai multe ori. Prima menţiune despre ţinut este din 1399.% 


2 Dumitru V. Firoiu, op. cit., p. 124. 

2 Emil Molcut, Emil Cernea, Istoria dreptului românesc, Universul Juridic, Bucureşti, 2003, p. 81. 

41. A. Pop, Instituţii medievale româneşti, Cluj Napoca, 1991, p. 36-47. 

3 DRH., B, L p. 21, cf. P. Negulescu, /storicul judetelor în România, în “Revista de drept public”, XVII, p. 82. 

3 D.R.H., A. I, p. 12, cf. D. Ciurea, Organizarea administrativă a statului feudal Moldova, în ATAI, II, 1965, p. 143. 

În fruntea judeţelor se aflau judeti, bani, vomici si a ținuturilor sudeti, vornici, starosti, 
pârcălabi cu atribuţii administrative, judecătoreşti şi fiscale. 

Începând cu secolul al XVII-lea, numărul judeţelor şi tinuturior a crescut, astfel că, în fruntea 
judeţelor s-au aflat căpitanii de judeţ, iar în fruntea ținuturilor au fost marii vătafi şi pârcălabii. 


§ 4. Instituţii juridice 


a. Proprietatea 


În această perioadă se stabilizează instituția proprietăţii, unele aspecte pe care la atinge aceasta 
păstrându-se până în epoca modernă şi mai târziu. 

S-a pus mult timp, fără a fi pe deplin lămurită, problema originii acestei proprietăţi. Din 
păcate, toate sunt teorii care au suferit influenţa unei ideologii, cu precădere cea marxistă, astfel încât 
nu avem încă un studiu extrem de bine şi obiectiv documentat. Sunt autori care consideră că avem de- 
a face cu o moştenire a stăpânirii romane. Alţii consideră că ar fi vorba despre suprapunerea unor 
structuri de populaţii cuceritoare (nobili transilvăneni — A. D. Xenopol, slavi — P. P. Panaitescu) pe 
populația română autohtonă, care va deveni o pătură de țărani dependenți. Există autori care văd mai 
multe etape în procesul de formare a proprietăţii feudale: o primă etapă între sec. V-VII, când se 
dezvoltă o proprietate a obstilor săteşti, liberă (ceea ce este imposibil deoarece este perioada în care 
teritoriul este cucerit de slavi, deci egalitate nu a avut cum să existe), etapa a doua între sec. VII-IX 
când apar diferenţe sociale şi ultima, sec. X, când se deifnitivează clasele sociale: țărani dependenți şi 
feudali”. 

Indiferent de modul în care s-a constituit şi care rămâne la nivelul de dezbatere ştiinţifică încă, 
s-au stabilit şi sunt cunoscute tipurile de proprietate existente în decursul acestei perioade. 

Marea proprietate aparține în primul rând domnului. Sub Neagoe Basarab va începe şi 
procesul prin care proprietatea funciară personală a domnului (revenind urmaşilor direcți) se va 
separa de cea a statului (care revine urmaşilor la domnie)”. 

Marea proprietate mai poate aparține şi marilor boieri, constând din terenuri întinse, 
discontinue, frecvent în indiviziune în cadrul unei familii, sate întregi, uneori zeci de sate, dar frecvent 
aflate la zeci sau sute de kilometri distanță”. Originea acestui tip de proprietate este diversă, 
provenind din danii ale domnului, moşteniri, căsătorii, uzurpări, etc. 

Tot din marea proprietate fac parte şi numeroase terenuri care aparțin bisericii: episcopiilor 
sau mănăstirilor, mai ales acestea din urmă ajungând să dețină întinse proprietăți. Domeniile 
bisericeşti s-au mărit datorită numeroaselor donații domneşti sau boiereşti, prin cumpărare sau chiar 
silnicii”. Cum nu sunt supuse confiscárii sunt cele mai stabile domenii. 

Sunt de amintit aici nişte instituţii specific medievale, cum ar fi párdalnica domnească 
(semnificând dreptul domnului de a confista bunurile trădătorilor, iar mai apoi de a prelua terenurile 
în cazul în care proprietarul moare fără a lăsa moştenitori) sau darea calului (care reprezenta o taxă 
constând în oferirea unui cal, în schimbul autentificării sau confirmării din partea domnului a actului 
de vânzare-cumpărare, existând o perioadă de 30 de ani de prescripţie, de exemplu). Sunt instituţii 
care se dezvoltă şi datorită faptului că domnul deţine teoretic dominium eminens, dar şi datorită 
dezvoltării instituțiilor statale în general, ceea ce va determina un mai accentuat control al statului în 
domeniul economic, dar şi privat. Statul ajunge să fie garant al proprietăţii, pe care o protejează, o 
confirmă prin înscrisurile şi actele de cancelarie, întărind astfel prin autoritatea sa dreptul asupra unei 
proprietăţi cumăpărate, moştenite sau destelenite. 


7 St. Ştefănescu, Evoluţia proprietății feudale în Țările române până în secolul al XVII-lea, în Studii. Revistă de istorie, 1, 
1958, p. 53-55. 

28 Idem, op. cit., p. 56. 

2 D, C. Giurescu, Caracteristici ale feudalismului românesc, în AIA “A. D. Xenopol”, laşi, 1978, p. 401-402. 

% St. Ştefănescu, op. cit., p. 58-59. 

Se păstrează mult timp o proprietate mijlocie şi mică, în categoria acestor proprietari intrând 
boierii mijlocii şi boierii mici, care pot deține 1-2 sate, țăranii liberi, care pot fi proprietari, tot în 
devălmăşie, ai unor părți de sate. 

În documente apar folosiţi termeni ca ocină şi ohabă, care se pare că desemnează un bun 
ereditar, fără a avea suficiente date că să putem determina de ce tip de proprietate este vorba şi de ce 
dimensiuni. 

Nici țărănimea dependentă nu este integral lipsită de proprietate, casa, curtea şi inventarul 
agricol le aparține, iar asupra terenurilor pot avea drept de posesiune (de aici şi termenul folosit pentru 
acest tip de terenuri - sesie). Însă, din secolul XVI, situaţia lor se agravează, dispare proprietatea mică 
tot mai mult, apare fenomenul de şerbire a populaţiei, care intră tot mai mult în categoria dependenței 
față de un feudal (domn, boier sau biserică), şi apare fenomenul “legárii de glie”, asociat servitutii 
personale (instituit chiar de către Mihai Viteazul). 

La toate acestea se adaugă, o dată cu formarea treptată a târgurilor şi oraşelor, proprietatea 
orăşenească. 

Mai trebuie să menționăm că femeile aveau drept de moştenire şi puteau fi la rândul lor 
proprietari, de obicei printr-o ficţiune juridică (figurează în act ca şi fiu). 

În fine, amintim aici şi aşa numitele imunităţi, care reprezentau diverse privilegii acordate de 
către domn şi stat unor categorii sociale. Astfel, sunt monopolurile boiereşti asupra morilor, 
torcătoriilor, vămilor interne sau de graniță, etc. La acestea se adaugă imunitátile propriu-zise, care 
sunt acordate de către stat, din două motive, în primul rând pentru a răsplăti fidelitatea unor persoane 
şi în al doilea rând, pentru a suplini lipsa unui aparat administrativ, fiscal, judiciar, etc., bine pus la 
punct. Evident, în momentele de scădere a puterii domnului, numărul acestor imunităţi este extrem de 
ridicat şi invers. Astfel de imunităţi sunt scutirile de taxe sau alte obligaţii, dreptul de a strânge diverse 
taxe, lipsa dreptului de jurisdicție si interdicţia statului de a se implica pe domeniul imun ş.a.“ 


b. Familia 

Spre deosebire de alte aspecte ale cotidianului, care au ajuns sub reglementarea puterii laice, 
familia rămâne o sferă unde puterea decizională aparține aproape în exclusivitate, Bisericii”, sub 
aspect jurisdictional exclusiv, începând de la 1710 când mitropolit ajunge Antim Ivireanul. 

Femeii îi este recunoscută capacitatea juridică, ea se reprezintă singură în procese, deține 
proprietăți, după cum am menționat deja, etc., dar continuă să fie totuşi considerată inferioară 
bărbaților, mai înclinată spre păcat decât aceştia, şi drept urmare necesitând supraveghere şi 
îndreptare. 

În construirea cuplului se observă o puternică tendință spre endogamie, caracteristică de fapt 
întregii Europe din această perioadă. Pentru clasele superioare, există reale strategii matrimoniale, cu 
origini politice, economice şi sociale, care determină formarea cuplului, cel mai frecvent independent 
de dorința actorilor principali. 

Tot pentru marile familii boiereşti se observă frecvent imixtiunea domniei în stabilirea 
cuplurilor. 

La baza familiei a stat căsătoria, în feudalism acest act fiind precedat de logodnă — formalitate 
obligatorie, denumită “promisiune” sau “invoialá”. 

Căsătoria s-a celebrat public în faţa autorităţii bisericeşti. Condiţiile pentru căsătorie erau: 
vârsta — 14 ani pentru băieți şi 12 ani pentru fete; consimțământul celor ce se căsătoreau, inclusiv al 
părinților; depăşirea vârstei de 16 ani pentru acestea fiind deja o problemă, care duce la intervenția 
bisericii. Aceeaşi biserică este extrem de restrictivă în ceea ce priveşte căsătoriile dintre ortodocşi şi 
cei de alte confesiuni creştine sau nu. 

Indiferent de starea economică a celor care urmează să se căsătorească, zestrea este un factor 
important şi face prilejul unor adevărate tranzacţii şi calcule, de ambele părți. Pentru fetele care nu o 
deţin se fac diverse donații de către domn, boieri, sau tinerele în cauză lucrează până reuşesc să atingă 


31 A. Busuioceanu, Imunitatea feudală românească. Bilanţ şi perspective, în Arhivele Olteniei, 4, Bucureşti, 1985, p. 74-82. 
2 Şt, Lemny, Sensibilitate şi istorie în secolul al XVIII-lea românesc, Bucureşti, 1990, p. 73-115. 

standardul minim cerut de societate. Această zestre rămâne proprietatea femeii, iar în cazul divorțului 
sau a decesului soţului, fără descendenţi, se restituie fostei soții, respectiv văduvei în cauză. 

Însă, potrivit dreptului scris, soţia văduvă era datoare să aştepte să treacă un an de doliu, dar 
cu aprobare specială, putea să se logodească în acel răstimp şi să se recăsătorească dacă a născut. 

În privința raporturilor dintre părinți şi copii, tatăl dobândea puterea părintească, în virtutea 
căreia avea drepturi şi obligații. 

Raporturile de familie mai puteau fi create şi prin adoptiune, înfrățire, tutelă şi curatelá. 
Mijloacele de stingere a raporturilor de familie au fost: moartea (naturală şi civilá),divortul, moartea 
tutorelui şi a curatorului. 

Alte mijloace de desfacere a raporturilor de familie pot fi: emanciparea copilului, pentru 
purtarea abuzivă a tatălui, căsătoria înainte de majorat şi captivitatea (reîntoarcerea din prizonierat 
renăscând starea anterioară). 

Divorțul este cel mai frecvent inițiat de către femei, iar motivele sunt diverse şi variază de la 
traiul rău al soților, abandonul de familie, adulter, până la boală şi cálugárie. Pronuntarea este 
precedată de o perioadă de reconciliere forțată, care poate include chiar pedepse corporale sau 
“termen de gândire” în vreo mănăstire pentru cel aflat în culpă. Divorțul este definitiv şi, spre 
deosebire de dreptul canonic catolic, în cazul celui ortodox este permisă recásátorirea.* 


c. Obligatii si contracte 


Transformările economice si sociale, precum şi schimbările politice care s-au produs în a 
doua jumătate a veacului al XVI-lea în Moldova şi Tara Românească, au cauzat prefaceri esențiale şi 
în domeniul organizării lor fiscale. 

În lupta pentru continuarea centralizării statului şi a satisfacerii obligaţiilor economice de către 
turci, domnia avea nevoie de asigurarea unei baze fiscale solide. 

Sporirea veniturilor statului se putea asigura numai prin reorganizarea sistemului fiscal şi în 
primul rând, avându-se în vedere opoziţia dârză a țărănimii, prin întărirea aparatului fiscal al statului, 
cu deosebire a celui de represiune. 

În ansamblul măsurilor de organizare fiscală, punctul central l-au ocupat ínnoirile care au avut 
loc în modul de impunere şi percepere a dărilor, şi în special al birului, care rămâne, şi în această 
epocă, principalul capitol al veniturilor statului.” 

În ce priveşte impunerea si perceperea dărilor, în Ţările Române se poate constata existenţa 
tuturor operaţiunilor unei fiscalitáti bine organizate: 

a. constatarea numărului contribuabililor şi a averii lor; 
impunerea sau aşezarea dărilor; 
perceperea sau strângerea lor; 
urmărirea în cazul neîndeplinirii obligatiilor.” 
În calitatea sa de titular al lui dominium emines domnul avea dreptul de a percepe dări de la 
locuitorii țării. Dárile erau fixate în natură şi în bani. 

Dările în natură sau dijmele domneşti erau numite zeciuială în Tara Românească, iar în 
Moldova deseatină şi se percepeau din cereale, vite, produse animaliere, peşte, albinărit. 

Prestările în muncă față de domnie erau numite munci sau slujbe. 

Locuitorii supuşi la asemenea dări îndeplineau munci la cetăţi, drumuri, poduri, mori, 
efectuau o serie de transporturi (podvada), îi găzduiau pe curierii domneşti şi le procurau cai de olac. 

Dările în bani constau din impozitul personal, aplicat la un moment dat tuturor claselor şi 
categoriilor sociale, din diferite taxe, ca şi răscumpărarea dijmelor sau slujbelor. 


ang 


3 Ghitulescu, Constanța, În salvari si cu işlic. Biserică, sexualitate, căsătorie şi divorț în Tara Românească a secolului al 
XVIII-lea, București, 2004, p. 252-395. 

“BT. Câmpina, Şt. Pascu, ş.a. , op.cit., p. 874, 876. 

3 Liviu P. Marcu, op. cit., p. 96. 

La început acest impozit a fost denumit dare sau dajdie apoi bir, şi era fixat în funcţie de 
situația socială a persoanelor. 

Până în secolul XVI boierii au fost scutiţi de bir, după aceea au fost impuşi şi ei. Cu toate 
acestea, boierii în special cei cu dregătorii, ca şi o serie de categorii sociale de mijloc (curtenii, 
slujitori, negustori), beneficiau de unele scutiri. În schimb, greul obligaţiilor fiscale apăsau asupra 
țărănimii. 

Toti locuitorii statului erau împărțiți în grupuri fiscale, alcătuite după criterii economice, 
sociale, administrative, teritoriale sau de origine etnică. 

În dreptul feudal, contractele au fost reale, consensuale, nenumite. Dintre contractele reale 
amintim: donația, schimbul şi împrumutul. 

Contractul de schimb avea ca obiect, mai ales proprietatea funciară dar şi diferite bunuri sau 
robi. Contractul de împrumut s-a dezvoltat odată cu economia de schimb şi a apărut însoțit de 
dobânzi. 

Dintre contractele consensuale amintim: vánzarea-cumpárarea, arendarea, asocierea, 
mandatul. 

Contractul de vânzare-cumpărare a fost cel mai important, având ca elemente: obiectul care 
consta în pământ, persoane şi case; preţul — de obicei — în bani, dar şi în natură şi consimţământul 
neviciat al părinților. 

Contractul de închiriere (arendarea) apare spre sfârşitul secolului al XVII-lea, având ca obiect 
închirierea de case în mediul urban, închirierea forței de muncă precum şi arendarea de livezi şi de 
păşuni (contractul de sabat). 

În legătură cu obligaţiile, s-au cunoscut şi garanţiile. Acestea erau reale — zălogul şi personale 
— chezăşia. 


d. Succesiunea 


In ce priveşte succesiunile, legea țării reglementa amănunțit atât succesiunea legală cât şi pe cea 
testamentară. 


1. Succesiunea legalá:** 

În Tara Românească si Moldova, categoriile de moştenitori legali au fost: 1. descendenţii — 
moştenitorii direcţi ai defunctului, În Tara Românească se aplica principiul masculinitátii, în 
Moldova, fetele veneau la moştenire în mod egal cu băieţii; 2. ascendentii; 3. colateralii. 

În lipsa urmaşilor, averea defunctului trecea domniei. 

Succesiunea se făcea fie prin bună învoială, fie pe cale judecătorească. 

2. Succesiunea testamentară: 

În Tara Românească şi Moldova se lasă cu „limbă de moarte”, se făcea în scris sau oral, 
testamentul (diata) scris se făcea în faţa domnului iar cel oral înaintea martorilor. O particularitate față 
de testamentul modern este folosirea blestemului, pentru a se asigura respectarea voinţei testatorului 
„dacă cineva va strica această scrisoare, pe unul ca acela dumnezeu să-l nimicească şi să-l ucidă şi 
aici şi în veacul viitor să fie blestemat etc.” 

Condiţiile pentru valabilitatea testamentului sunt: 

1. pentru testator: vârsta — 12 ani pentru fete şi 14 ani pentru băieţi, capacitatea de a testa (sá 
fie întreg la minte) şi să aibă calitatea de proprietar. 

2. pentru beneficiar: sá existe ca persoană, sá nu fi avut o atitudine condamnabilă față de 
testator şi să nu fi încercat vreun mijloc necinstit pentru a obţine testamentul. 

Referitor la rezerva succesorală se pare că aceasta nu a existat, după obiceiul pământului, însă 
a fost reglementată de dreptul scris. 


e. Practica judiciară 


* Y D.V. Firoiu, op.cit., p. 189. 
7 Doc., veacul XIII-XV, nr. 68. 

Dreptul de a judeca era deţinut la toate nivelele, diferă doar puterea jurisdictionalá şi 
competenţa. 

Judecător suprem era domnul, în cadrul Sfatului domnesc, judecând litigiile dintre feudali, 
pedepsele capitale şi ca instanță supremă, însă există şi puterea juridică a boierimii, pe domeniile pe 
care le deține şi a țăranilor, în cadrul obştilor, pentru diverse delicte, dar ei se află şi sub jurisdicția 
dregătorilor domneşti şi a boierilor. 

Organele jurisdictionale bisericeşti sunt competente în cauzele ce privesc dreptul familiei 
(logodnă, căsătorie, divorţ), precum şi răpiri, viol, seducţie, precum si litigiile dintre preoți, ş.a.” 
Aceste competenţe de materie nu sunt clar precizate, astfel încât se apelează când la instanţa laică, 
când la cea bisericească, sau la ambele, dacă respectivul este nemulţumit de soluţie. 

Există şi o arhivă judiciară, cea a cancelariei mitropolitane, care păstrează diversele cauze şi 
soluțiile date de către diverse instanţe, în aceste caz, cele superioare, ecleziastică şi cea laică. Dintre 
funcționarii implicați în activitatea judecătorească, amintim aici pe dieci, logofeti şi notari publici. 

Infractiunile pot fi publice sau private. Potrivit dreptului cutumiar şi a celui scris constatăm 
două feluri de infracțiuni: infracțiuni mari şi infracțiuni mici sau (vini mari şi vini mici — în Tara 
Românească şi Moldova). Pedepsele variază de la pedeapsa cu moartea, până la posibilitatea de a se 
răscumpăra pedeapsa (poartă numele de gloabă). Ce este semnificativ, că de la răspunderea colectivă, 
se trece tot mai mult la răspunderea personală pentru fapta comisă. 

Dintre pedepsele existente putem aminti aici: tragerea în țeapă, tăierea capului, arderea pe rug, 
diverse mutilări, însemnarea cu fierul roşu, expunerea în locuri publice. Pedeapsa cu moartea era 
pentru delicte grave, cum ar fi: hiclenia (cuvânt care ascunde o sumă de infracţiuni: călcarea 
jurământului față de domn, dezertarea, delapidarea, fuga din țară, ridicarea cu oaste împotriva 
domnului), neascultarea repetată, tâlhăria şi furtul (spânzurătoarea), crima, răpirea de fete, adulterul, 
bigamia, concubinajul, sacrilegiul, sodomia, erezia, falsul şi uzul de fals (cel mai frecvent, implicând 
acte de proprietate), mărturia mincinoasă. Treptat, acestea sunt înlocuite prin diverse mutilări, care 
dispar şi ele în timp, diverse pedepse pecuniare (amenzi, confiscarea averii). lar pedeapsa cu moartea 
este păstrată doar pentru cele mai grave infracțiuni, și, şi atunci cu o mulţime de precauţii, existând tot 
mai multe retineri în pronunțarea pedepsei capitale. 

Procesul începe prin aşa numita “jalbá”, care reprezintă acțiunea introductivă de instanță, sau 
plângerea pe care o face reclamantul. Există şi o contra-jalbă, pe care o poate face în cadrul procesului 
pârâtul. Motivele înaintării unei jalbe pot varia şi cuprinde întreg ansamblul de revendicări civile sau în 
materie penală pe care le putem întâlni şi în zilele noastre. Se declanşează apoi o anchetă, care va 
încerca să stabilească faptele. 

Proba consta în primul rând în jurământul unor persoane, de încredere, care nu sunt neapărat 
martori oculari ai evenimentului, ci sunt doar persoane, care atestă prin jurământ că sustinerile părții 
sunt reale. Numărul lor poate să ajungă, în diverse faze, până la cifra de 48. Anterior jurământului se 
eliberează o “carte de blestem”, care se adresează celor ce jură strâmb sau ascund adevărul. 
Înscrisurile sunt mai puţin importante, dar totuşi deţin supremaţia în anumite categorii de procese, 
cum ar fi cele legate de terenuri, de zestre, etc. Se mai pot adăuga probe concrete, constând în diverse 
obiecte, indicii. Nu se judecă niciodată în lipsa părților sau a martorilor, acestea presupunând 
cheltuieli destul de ridicate. Avocatii pledanti lipsesc pentru această epocă. 

Legea după care se judecă este la început, cutuma, ius valachicum, care este treptat înlocuită 
de legi scrise, culegeri de origine bizantină, ulterior apare şi legislaţie autohtonă, cum ar fi spre 
exemplu, cea elaborată sub Matei Basarab, în 1652, numită Îndreptarea legii, termenii folosiţi fiind 
acela de Pravilă, Sfânta Pravilă, Pravila cea Mare, etc., tot de inspiraţie bizantină, dar care în pricinile 
administrate de Biserică se va folosi până la Regulamentele Organice. 

Instanţa îşi încheie activitatea printr-o hotărâre care poate fi apelabilă în anumite condiții la un 
for superior. Astfel, au fost cunoscute: zavesca — legătura pe care a făcut-o cel ce a pierdut procesul, 
de a plăti domnului o sumă de bani pentru a se relua judecata şi hierâia — constând dintr-o sumă de 
bani plătită de cei ce au câştigat procesul pentru a [i se asigura dreptul câştigat prin hotărâre. 


38 Ghitulescu, Constanţa, op.cit., p. 21-101. 

Procesele nu au termene de judecată, pot dura de la 3-6 luni, cât este media, până la zeci de 
ani, mai ales pentru judecátile dintre diverse mari familii, având ca obiect proprietatea funciară. 


$ 5. Instituţii statale 
e Voievodatul Transilvaniei — a avut următoarele organe centrale: 
a. Voievodul 


După includerea în regatul Ungariei, voievodatul rămâne ca o instituție principală a țării, însă 
noii voievozi se află în slujba regelui ungar şi nu mai au etnie română. Un amestec în structurarea 
instituțiilor va avea problema confesională, care din timpul regelui Andrei II (1205-1235) se va 
acutiza, deoarece ortodocşii vor fi puşi pe acelaşi plan cu păgânii, în încercarea de unificare 
confesională. Cnezii români, care multi mai păstrau încă poziţia de priviliegiati ajung să aibă o 
situaţie în declin, care se va accentua sub regele Ludovic I de Anjou, când poziţia de nobil este 
condiţionată de confesiunea catolică. În consecinţă, unii obţin acte scrise şi calitatea de nobil, altora li 
se recunoaşte stăpânirea conform unui drept cnezial fiind semioficiali, alții mai sunt stăpâni de facto, 
dar nu şi de iure, şi în fine, mai există categoria celor care vor fi asimiliati iobagilor. Situaţia se va 
simplifica, după 1500, când unii ajung nobili, iar alţii supuşi pe domenii feudale”. Astfel, din element 
institutional, cu atribuții politice, administrative şi judecătoreşti, cnezatul devine o categorie socială, 
ce pierde treptat preponderența şi influența. 

Voievodul a fost cel mai înalt domnitor, trebuia să fie numit şi revocat de regele Ungariei, dar 
aceasta nu s-a realizat şi atunci când s-a reuşit o desprindere cât de cât pronunţată de Ungaria, voievodul 
Transilvaniei a fost un adevărat conducător suprem. 

Primele atestări documentare de conducători ai Transilvaniei, datează din 1111-1113 şi 
menţionează pe principele Mercurius. Primul conducător ca principe al Transilvaniei a fost Eustatius, 
denumit într-un document din 1176 “Leustachius Voyvoda Transilvaniae”. 

Numit de regele Ungariei, voievodul nu exercita decât o parte din prerogativele suzeranității 
regale. În anumite perioade, voievodul Transilvaniei a dispus de o adevărată autonomie, aşa cum s-a 
întâmplat la sfârşitul secolului al XIII-lea şi începutul secolului al XIV-lea sau în secolul al XV-lea 
când voievozii din familiile Borş, Lockfi şi Csaki au încercat să transforme voievodul într-o funcție 
ereditară, asigurându-i o putere suzerană aproape deplină. (regnum Transilvaniae). € 

În privinţa atribuţiilor, voievodul deţinea activitatea administrativă, judecătorească şi militară. 


b. În lipsa voievodului, atribuţiile sale erau exercitate de un locţiitor (vicevoievodul) 
desemnat din rândul “familiarilor” voievodului de către acesta; precum şi de câţiva dregători, ca 
notarul şi pronotarul voievodului (şeful cancelariei asemănător logofătului) şi judele curții 
(asemănător vornicului). 


c. Adunările obşteşti (congregatiile) 


Aceste adunări erau compuse din reprezentanții nobililor locali (prima atestată între 1288-1542 
şi purtând denumirea de Congregatio generalis nobilium). Era compusă la început şi din reprezentanţii 
feudalilor români. Ultima congregatie în care sunt menționați românii este cea din 11 martie 1291, 
ținută de regele Andrei al III-lea (“universis nobilibus saxonis, siculis et olachis”)” la Alba Iulia. 
Congregatiile atestă, caracterul autonom al Ardealului, deoarece ele au fost distincte de ale Ungariei şi 
câteodată opuse acestora. 

Congregatiile aveau atribuţii judiciare, administrative şi fiscale. De obicei, se întruneau la 
Turda. 

După 1366, oficialitatea din Transilvania nu mai recunoaşte rolul românilor în congregatii, pe 
baza înţelegerii exprese învestite prin Unio trium nationum (1437) componenţa ei s-a bazat pe 


1. A. Pop, Instituţii medievale româneşti, Cluj Napoca, 1991, p. 47-57. 
% Şt. Pascu, Voievodatul Transilvaniei, Cluj, 1971, vol. I, p. 81. 
Vezi L.A. Pop, Instituţii medievale româneşti. Adunările cneziale şi nobiliare (boiereşti) în secolele XIV-XVI, 1991, p. 14. 

reprezentarea categoriilor privilegiate (cele trei națiuni — în sens medieval — recunoscute politic fiind 
maghiarii, saşii şi secuii). 


Principatul autonom. Conducerea a fost exercitată de: 
a. Principe 


Din momentul în care Transilvania devine principat autonom, instituția voievodului este 
înlocuită de cea a principelui, care era o instituţie electivă. Principele era organ ales de Dietă şi 
confirmat de turci, “EI se alegea cu votul nobilimii şi al oraşelor săseşti, în adunări publice şi e ales pe 
viaţă.“ Era dator să plătească sultanului o anumită sumă de bani, sub forma unui tribut 15 mii de 
ducati ungurești în fiecare an şi tot pe atât se dau ca daruri miniştrilor lui.* În fapt, prin acest tribut 
pretendentul îşi “cumpăra” titlu de la sultan şi îşi asigura scaunul. 

Principele presta un jurământ solemn prin care se angaja că va respecta prevederile cuprinse 
în Aprobatae Constitutiones şi Compilatae Constitutiones, denumite şi “capitulati”. Cele mai 
importante obligaţii erau (respectarea averii şi bunurilor nobililor, respectarea religiilor recunoscute, 
să respecte legile țării, să mențină toate privilegiile dobândite anterior de nobilii maghiari ş.a.). După 
jurământul principelui, urma jurământul omagial de supunere al Dietei. Atribuţiile alegerii principelui 
reveneau Dietei. În epoca suzeranității otomane, alegerea această trebuia să fie confirmată de sultan. 

Atributiile principelui erau destul de largi, incluzând atât competente de politică externă 
(declară război, încheie pace, întreţine relații diplomatice), cât şi competenţe de politică internă (era 
comandant suprem al armatei, judecător suprem, şeful administrației, îşi subordonează şi biserica - 
reformată)”. Are deci o serie de prerogative care vor permite în timp unor principi să facă primele 
încercări de introducere a absolutismului (ex. Gabriel Bethlen, Gh. Rakoczy I şi II, care convoacă tot 
mai rar Dieta sau îşi numesc succesorul). 


b. Rol consultativ a avut conciliul privat al principelui, o instituție care preia atribuţiile 
sfatului. Initial, era format dintr-un număr de 21 membri., câte 7 pentru fiecare națiune. La fel ca în 
principate, funcţiile domestice tipice pe lângă o curte domnească devin dregătorii”. 


c. Adunările de stări din secolele anterioare, vor purta un nume nou, acela de Dietă. Instituția 
şi-a păstrat rolul de for al alegerii principelui, în momentele în care acesta nu a ajuns la o putere prea 
mare. Atribuţiile dietei au fost în principal de ordin consultativ, şi principal organ statal în domeniul 
legislativ, fiscal şi judecătoresc. Interesant este faptul că termenul este unul de origine latină, respectiv 
dieta < dies, cu înţelesul de zi, zi de adunare. Era convocată de către principe, în oraşele mari ale 
Transilvaniei, în zile de sărbătoare”. În 1653, Dieta va vota Constitutiile aprobate ale Transilvaniei, 
care deşi nu sunt o lege unitară şi deşi sunt inspirate din legislația anterioară aduc o serie de 
îmbunătățiri (din punct de vedere al tehnicii de legiferare) şi modificări, fiind în acelaşi timp o primă 
încercare de stabilire a unei ordini de stat”. 


Structuri sociale 


Structurile sociale sunt, în principiu, cele tipice occidentului feudal: bellatores (războinicii, 
indiferent de etnie, iar ulterior maghiari, români maghiarizați), oratores (pătura ecleziastică — catolică, 
reformată şi tot mai puţin, ortodoxă-română) şi laboratores (în principiu, țărani, mestesugari, etc., 
diferentiati pe criterii etnice ca liberi şi iobagi, tot mai multi, abia mai târziu). 

În paralel, se păstrează zone cu structuri româneşti, cnezate sau țări româneşti, cu structuri 
proprii (Haţeg, Hunedoara, Apuseni, Făgăraş, Maramureş, etc.). Situaţia țăranilor dependenți, care din 


“ Antonio Possevino, Transilvania — după Hanga Vladimir si Şt. Pascu, op.cit., vol. II, poz. 411, p. 245. 
“ Tbidem. 

° St. Pascu, Transilvania în epoca Principatului (1541-1691), Cluj, 1948, p. 99-104. 

3 Idem, op. cit., p. 104-107. 

5 Al. Herlea, Studii de istorie a dreptului, Cluj Napoca, 1983, p. 46-59. 

° Constitutiile aprobate ale Tansilvaniei 1653, Cluj Napoca, 1997, p. 7-32. 

1517 când este legiferat Tripartitul lui Werbăczi, sunt tot mai mult românii se va agrava treptat, şi 
ceea ce inițial a fost o problemă socială, se va complica prin îmbinarea sa cu aspectul etnic, 
fenomenul principal fiind acela de creştere a numărului iobagilor”. 

La toţi aceştia se adaugă aşa numiții hospites, populaţii străine colonizate de către regalitate 
(saşi, secui, şvabi), care pe tot parcursul istoriei vor avea o situație privilegiată în cadrul 
voievodatului? 


$ 6. Organizarea administrativ-teritorială în Transilvania 


Pentru Transilvania — diviziunile administrative, statornicite de regalitatea ungară, erau 
comitatele, districtele şi scaunele. 

1. Comitatele — corespund iniţial ca întindere, vechilor aşezări ale triburilor maghiare — au 
fost organizaţii ale cetăților şi domeniilor regale. Comitatele devin treptat instrumente de apărare a 
privilegiilor nobilimii şi organisme de control asupra țărănimii. 

Comitatul era condus de un comite ajutat de un vicecomite şi de 2 juzi nobiliari aleşi de 
obştea nobililor. Mai târziu a apărut notarul în conducerea comitatului (datorită dezvoltării activităţii 
judecătoreşti, iar din secolul al XVIII-lea a devenit funcționar al întregului comitat şi nu numai al 
Justiţiei. 

2. Districtele româneşti — instituţii politico-administrative ce nu trebuie confundate cu 
cnezatele şi voievodatele.* Deosebirile constau într-un număr mare de sate cuprinse în districte față 
de cele din cnezate şi voievodate, însă deosebirea cea mai importantă este de conţinut: cnezatele şi 
voievodatele erau instituţii cu pregnant caracter social şi juridic iar districtele cu un pregnant caracter 
politic şi administrativ.” Se cunosc foarte multe asemenea districte în diverse părţi ale Transilvaniei. 
După academicianul St. Pascu, “districtele din Transilvania” se pot grupa în trei categorii: 

a. — districte ce cuprind teritorii vaste, de tipul “tárilor”;* 

b. — districte concentrate în anumite zone geografico-istorice, de obicei în depresiuni mai mari 
sau mai mici; 

c. — districte izolate şi răzlețe, răspândită în diferite părți ale Transilvaniei. 

Cele mai importante districte româneşti erau: 

= Districtele din Banat. Faţă de regatul Ungariei, Banatul s-a bucurat întotdeauna de o largă 
autonomie, fiind condus de un ban, înalt domnitor al regatului, alături de voievozii 
Transilvaniei. Începând cu secolul al XIV-lea, documentele enumeră în acest ţinut 8 
districte: Lugoj, Sebeş, Mehadia, Crasova şi Bârzava, Almaj ş.a. Acestea erau conduse de 
către un comite sau castelan şi de un locțiitor, numit crainic. 

= Tara Făgăraşului. Ca şi Banatul, Tara Oltului s-a bucurat de oarecare independență în 
cadrul statului feudal ungar constituind aşa zisul ducat sau voievodat al Făgăraşului. 

= Districtele româneşti din regiunea Hunedoara. În anul 1247 documentele pomenesc de 
primul district din această regiune: districtul Haţeg. În a doua jumătate a secolului al XIV- 
lea, alături de acest district apar şi altele: al cetăților Hunedoara şi Deva, al târgului Dobra şi 
râului Streiului. 

= Ținutul Valea Rodnei, cu centrul orăşenesc Rodna, a avut în cadrul statului feudal ungar o 
poziţie privilegiată, bucurându-se de numeroase drepturi, privilegii şi imunităţi. 

= Ținutul Maramureşului. Acest ţinut, pomenit în documentele din 1199, este una din cele mai 
vechi organizații româneşti. 


* D, Prodan, Iobăgia în Transilvania în sec. XVI, vol. I, Bucureşti, 1967. 

>> St. Pascu, Voievodatul Transilvaniei, vol. I, Cluj, 1972, p. 105-115, Th. Nágler, Aşezarea saşilor în Transilvania, Bucureşti, 
1992, p. 73-173, I. A. Pop, Români simaghiari în sec. XIII-XIV, Cluj Napoca, 1994, p. 152-159, 164-186. 

% D, Firoiu, op.cit., p. 129. 

5 Şt. Pascu, Voievodatul Transilvaniei, vol. IV. Ed. Dacia, 1989. 

% Ibidem, p. 15. 

Districtele se conduceau după vechiul obicei al pământului, “legea românilor”, pe care 
regalitatea maghiară a respectat-o după cucerirea Transilvaniei. Ele aveau scaune proprii de judecată 
formate din jurati, cneji şi preoți, iar crainici erau intermediari între populaţie şi autorități. 


3. Scaunele secuieşti — constituiau unități administrative, distincte, având o organizare cu 
caracter militar.” La început erau în număr de 7, fiecare scaun fiind administrat de un căpitan cu 
atribuţii administrative şi judecătoreşti. În cele judecătoreşti, căpitanul era ajutat de un jude scăunal 
sau teritorial. Din secolul al XV-lea apare şi un jude regal cu sarcina de a supraveghea Justiția 
scăunală şi locţiitor al comitelui secuilor (vice comes). 


4. Scaunele săseşti — Organizarea scăunală a saşilor se consolidează în prima jumătate a 
secolului al XIV-lea, când sunt pomenite cele 7 plus 2 scaune săsești, cu centrul la Sibiu şi care spre 
sfârşitul sec. al XV-lea se organizează într-o “Universitate a saşilor” (Universitas Saxonum), adică 
autonomia administrativ-teritorială a scaunelor săsești. 

Conducerea scaunelor săseşti era formată din 2 juzi, unul scăunal — ales de obştea scaunului 
respectiv şi altul regal, numit de rege, iar universitatea săsească era condusă de un comite săsesc 
(commes saxonum). 

Cele 8 scaune săseşti au format o obşte cu centrul la Sibiu, condusă de Congregația scaunelor 
sásesti, iar în intervalul dintre congregatii, de Consiliul orăşenesc Sibiu.“ 

Normele juridice ale saşilor au fost stabilite prin Diploma Andreiană (1224), iar mai târziu au 
fost elaborate Statutele Orăşeneşti ale saşilor aprobate în anul 1583 de principele Ştefan Bâthory. 

Braşovul şi Bistriţa formau fiecare un district, organizate în secolul al XIV-lea. 


5. Oraşul — prezintă o autoadministrare mai mare decât a oraşelor din Moldova şi Tara 
Românească, ceea ce reflectă o mai bună dezvoltare economică. În fruntea oraşului se afla sfatul sau 
consiliul orăşenesc, compus din 12 jurati (burger) şi judele sau primarul (Schultheiss, búrgermeister, 
judex), aleşi din rândurile patriciatului de către comunitatea orăşenească pe termen de un an. 
Patriciatul era alcătuit din meşterii patroni şi negustorii bogaţi. 

În Tara Românească şi Moldova, oraşele prezintă aceeaşi organizare, şi anume primarul sau 
şoltuzul şi cei 12 consilieri denumiți pârgari. 


6. Satele — cele cu populaţie liberă erau conduse de organe proprii (cneji şi juzi săteşti), în 
timp ce în cele cu populaţie dependentă, conducerea aparținea proprietarului (domn, biserică sau 
boier). 


$ 7. Instituţii juridice 
a. Proprietatea 


Formele de proprietate constă în proprietatea mare, care aparține regelui, 
voievodului/principelui, sau marilor aristocrați, indiferent de originea lor (Huniazii au fost mari 
proprietari funciari, la fel ca şi familia Cândeştilor, ulterior maghiarizatá sub numele de Kendefy, care 
au deţinut sate şi pământuri întinse, castele şi cetăţi). Într-adevăr, în timp, cnezii români, 
nemaghiarizati îşi pierd posesiile”, 

Într-o anumită perioadă, în timpul principatului mai ales, s-a creat o proprietate distinctă a 
statului, cunoscută şi sub denumirea de proprietatea fiscului, care de fapt, a luat amploare prin jefuirea 
maselor populare, în perioada dominaţiei austriece. 

A doua formă a proprietăţii a fost proprietatea stăpânilor feudali — laici şi clerici. Aceasta s-a 
format prin moştenire şi danie, prima denumită allodium iar cea de-a doua denumită simplu donaţie — 
în Transilvania datează din perioada posterioară formării statelor feudale de sine stătătoare. 

Mănăstirile nu au avut decât proprietate donativă. 


5 Ibidem, p. 13 şi urm. 
% D, Firoiu, op. cit., p. 136. 
SI V, I. A. Pop, Instituţii medievale româneşti, Cluj Napoca, 1991, p. 47-57 sqq. 

Există şi o varietate de proprietăți de dimensiuni mici şi mijlocii, care pot aparține 
aristocraților, clerului sau oraşelor, iar dintre cele mici, o perioadă mai subzistă, în stăpânirea țăranilor 
liberi. 

Aceştia scad tot mai mult ca număr, fiind înlocuiţi de o pătură de ţărani sáráciti, lipsiţi de 
avere, care inițial deținea în proprietate gospodăria şi lotul auxiliar, pentru a le pierde apoi şi a deţine 
doar posesia lor, ca în final să ajungă la lipsa oricăror proprietăți. 

Prin Constituţiile aprobate din 1653 se instituie şi dezmembrámintele dreptului de proprietate 
(dreptul de dispoziţie, uz, fructele, etc.), păstrând formele proprietăţii eminente, utile şi precare”. 


b. Familia 


Păstrează trăsăturile care caracterizează în epoca respectivă aproape întreaga Europă, 
importantă fiind implicarea bisericii în viaţa de familie. Femeia are un rol subordonat, endogamia, dar 
şi căsătoriile pe criterii etnice şi religioase sunt extrem de prezente. 

În Transilvania, dreptul scris a reglementat următoarele raporturi: dreptul de dispoziţie al 
soților — ambii având puterea de a face act veşnic cu privire la toate drepturile lor de moşie; dotalitium 
— bunurile date femeii de către soţ, “pentru fetia ei şi convietuirea cu sotul”*%; res parafernales sau 
darurile de nuntă, indiferent de unde au provenit, reveneau femeii la desfacerea căsătoriei. 

În privința raportului dintre părinţi şi copii, toate drepturile şi obligaţiile au avut un anumit 
caracter de reciprocitate. 


c. Succesiunea 


În Transilvania, regulile cu privire la succesiunea legală şi la categoriile de succesori erau, în 
general, aceleaşi. 

După dispozițiile Tripartitului Werbóczi, bunurile ce trebuiau să facă obiectul succesiunii se 
împărțeau în“: 

1. — bunuri moştenite — dintre acestea imobilele revenind fiilor; 

2. — bunuri dobândite — se transmiteau numai băieţilor şi numai în mod excepțional, în lipsa 
băieţilor, cu aprobarea papei sau a regelui, fata era considerată din punct de vedere juridic băiat, şi 
putea mosteni aceste bunuri (instituţie denumită praefectio).% 

3. — bunuri cumpărate — se puteau transmite celuilalt soţ dacă figura în actul de vânzare- 
cumpărare; 

4. — bunuri donative şi totodată cumpărate — se puteau transmite în anumite condiții şi femeii; 

5. — bunuri dobândite prin schimb — se moşteneau numai de bărbați. 

Cu privire la soţia supraviețuitoare, ea moştenea toate bunurile mobile ale soțului, dacă nu 
erau urmaşi direcţi sau un testament, având şi dreptul de a locui şi de a se folosi de avere în timpul 
văduviei, până la o nouă recăsătorire. 

Este de reținut că Tripartitul a reglementat şi infrátirea pe moşie, fixând şi regulile partajului 
succesoral. 


d. Practica judiciară 


În paralel, funcționează mai multe sisteme. Este dreptul oficial, scris, de model occidental. 
Similar, în oraşele săseşti se aplică dreptul săsesc, scris şi el. Românii vor continua o bună perioadă 
de timp, atâta cât vor exista cnezi, să folosescá un drept cutumiar, nescris, o variantă feudală, numită 
ius kneziale. 

Instanţa supremă este regele şi, în teritoriu, voievodul, iar mai târziu, principele. 


% Constitutiile aprobate ale Tansilvaniei 1653, Cluj Napoca, 1997, p. 32-34. 
6 Tripartitum, I, 110, pr. si $1. 

% V.D. V. Firoiu, op. cit., p. 191. 

“5 Tripartitum, I, 17, § 7. 

Tot rol juridic au şi Congregatiile nobiliare, Adunările comitatelor, Adunările districtuale (ale 
cnezilor) şi cele scăunale (saşi, secui). 

Trăsăturile principale ale practicii judiciare sunt asemănătoare celor din celelalte țări române, 
ele fiind condiţionate nu atât spațial, cât temporal. Totuşi, trebuie precizat că organizarea, mult mai 
strictă şi mai timpurie, importanţa mai mare a culturii scrise, au făcut ca justiția din această regiune să 
se apropie sub aspectul practicii, mai mult de occidentul continentului, modernizarea şi asemănarea 
cu zilele noastre fiind mai puternice, fără ca prin aceasta să dispară elementele esențiale şi comune 
(importanţa jurământului, de exemplu). 

Tripartitul lui Werbóczi a împărțit infracțiunile în: vina trădării (nota infidelitatis), infracțiuni 
supuse pedepsei capitale (capitalis sententia) şi fapte de mică silnicie (minores actus potentiari). 

Pedeapsa s-a caracterizat prin aceleaşi trăsături distincte ca şi în Tara Românească şi 
Moldova, şi anume: natura de clasă pronunțată şi reglementată fátis şi caracterul brutal barbar. 

Prin Constituţiile aprobate s-au stabilit problemele de competenţă teritorială şi materială, 
sesiunile de judecată, proceduri de urgență pentru situaţii ce implică voilente şi arestări ilegale, cauze 
de drept personal. Se instituie apărarea prin avocaţi, numită procuraturá, etc. Constitutiile au 
funcționat în paralel cu o serie de legi anterioare, care reglementau alte probleme şi instituţii 
juridice ”. 


% Constitutiile aprobate ale Tansilvaniei 1653, Cluj Napoca, 1997, p. 34-37. 

Capitolul IV 


DREPTUL MODERN. 


DREPTUL ÎN PERIOADA DESCOMPUNERII FEUDALISMULUI SI A 
FORMĂRII RELAȚIILOR CAPITALISTE 


(sfârşitul SEC. XVIII — 1859/1860) 


Pentru început trebuie precizat faptul că datarea diferă şi pentru această epocă, în sensul că în 
Transilvania, procesul de instalare a absolutismului monarhic începe mai devreme şi mai intens, în 
concordanță cu evoluția din Imperiul Habsburgic, în care era înglobat acest teritoriu. Momentul de 
final va fi, pentru Transilvania în 1860. 

Cea de-a doua variantă cronologică corespunde Ţării Româneşti şi Moldovei, unde procesul 
de trecere spre epoca modernă începe în momentul instalării domnilor fanarioți, iar finalul acestei 
etape este consacrat prin unirea dintre cele două țări române, din anul 1859. 

Pentru restul Europei, opiniile privind începutul acestei perioade, care va fi dintr-un anumit 
punct de vedere cea mai rapidă în sensul acumulărilor omenirii, este situat de către unii autori în 
momentul căderii Constantinopolului (1453), de alții în 1642, în momentul apariției revoluției 
industriale şi, în fine, o altă variantă este anul 1620, când a avut loc prima revoluție burgheză, în 
Anglia. 

Există, bineînțeles, numeroase discuții în legătură cu momentul la care începe această epocă 
în Țările Române, epoca modernă, opiniile cercetătorilor oscilând între anii 1821! şi 18487, care 
punctează prin cele două revoluţii cursul timpului. Mai recent, s-a recurs la periodizări mai elastice”, 
mai largi, şi mai timpurii, în sensul că începutul epocii moderne este situat spre sfârşitul sec. XVIII — 
începutul sec. XIX, la care ne-am oprit de fapt şi noi. 

Pentru perioada dintre sec. XVII şi sec. XVIII, există unii autori care vorbesc despre 
modernitate timpurie sau o etapă de premodernitate, când începe presiunea noilor structuri, conco- 
mitent cu rezistenţa „vechiului”, care nu a fost uşor de înlăturat. Un studiu scurt ar indica schematic 
drept început al înnoirilor pe plan cultural şi ideologic anii 1650, pe planul statului şi al instituțiilor 
jumătatea sec. XVIII şi din punct de vedere economico-social sfârşitul sec. XVIII şi începutul sec. 
XIX. 


1 Cum consideră unii dintre primii mari istorici: A. D. Xenopol, D. Onciul ş.a. 

? Există şi în această direcţie numeroase opinii: de exemplu, A. Oțetea, Problema periodizării istoriei României, în Studii, 
X, 6, 1957, p. 403-410, D. Berindei, Evoluţia şi revoluția în istoria modernă a României, în Revista de istorie, 1978, 
XXXI, nr. 8, p. 1409-1417. 

3 Se presupune că există date mai importante, ce jalonează acest proces, care este însă unul mai îndelungat, fără a exista un 
an anume care să marcheze această trecere: D. Iscru, Observaţii metodologice privind periodizarea modernă a României, 
în Revista de filozofie, tom 22, nr. 6, 1975, p. 714-719 şi L. Boicu, A doua jumătate a sec. XVIII — început al epocii 
moderne în istoria României, în AIA laşi, 1972, IX, p. 431-452. 

4N. Bocşan, S. Mitu, T. Nicoară şi V.Vese, Manual multifuncțional de istorie modernă a României, Cluj-Napoca, 1998, p. 
7. 

Această perioadă este una dintre cele mai importante din istoria românilor, deoarece acesta 
este momentul în care şi Ţările Române, mai ales dacă ne gândim la cele două principate care nu au 
fost incluse în Imperiul Habsburgic (Moldova şi Tara Românească), ajung să fie conectate la „pulsul” 
european. Aceasta este epoca în care începe şi pe teritoriul românesc un proces de modernizare a 
statului şi al instituțiilor, proces care în Europa apuseană era deja finalizat. Modernizarea a însemnat 
pentru statele române racordate la spaţiul european şi la civilizația europeană din punct de vedere al 
regimului politic, al spiritului critic, occidentalizarea, structuri sociale urbane, şi desigur, civilizație, 
progres tehnic, ştiinţific şi intelectual. 

Din punct de vedere politic şi al statutului juridic, modificarea apare practic în momentul 
instaurării regimurilor de tip absolutist, care se produce în momentul instituirii regimului fanariot în 
Tara Românească şi Moldova şi al celui absolutist monarhic (habsburgic) în Transilvania. 


Ţara Românească şi Moldova 
$ 1. Statul şi instituţiile sale în perioada fanariotă 


În cele două ţări române, extracarpatice, influenţa Imperiului Otoman a determinat instalarea 
regimurilor fanariote, care are loc în Moldova după domnia lui Dimitrie Cantemir (1711), iar în Tara 
Românească, după cea a lui Şerban Cantacuzino, cel care a urmat lui Constantin Brâncoveanu (1716). 
Ambii au fost ultimii domni pământeni semnificativi, care au avut resursele necesare (financiar şi pe 
planul relaţiilor diplomatice) de a se opune presiunii tot mai accentuate a turcilor, din păcate fără 
succes. 

Drept urmare, au fost îndepărtați de la putere şi Imperiul Otoman a instaurat pentru prima dată 
domnitori străini, care se aflau exclusiv sub controlul Porții, care devine putere suzeraná. Domnii 
fanarioți sunt majoritatea greci de la Constantinopol, din cartierul Fanar (de unde le vine şi numele), 
greci care au reuşit în întreg Imperiul, nu doar în țările române, să ajungă în poziții de decizie din cadrul 
aparatului de stat otoman. 

Cele două țări române vor fi controlate prin aceşti interpuşi, care vor fi numiţi, fără a pierde 
formal autonomia internă. În literatura de specialitate s-a stabilizat tendința de a infátiga această 
perioadă ca pe una de spoliere financiară, venalitate, corupție, eliminarea din funcțiile cheie a 
românilor, epidemii etc., neglijându-se total orice aspect pozitiv. 

Primul domn fanariot este Nicolae Mavrocordat, în ambele principate, din 1711 în Moldova, 
pentru a fi ,,mutat” în 1716 în Tara Românească. 

Domnii fanarioți, încă de la primul dintre ei, au făcut o serie de reforme, apogeul lor fiind sub 
domniile fiului lui Nicolae Mavrocordat, Constantin. Scopul acestor reforme a fost creşterea rolului 
statului, scăderea rolului boierimii şi a anarhiei, precizarea competenţelor diverselor instituții ale 
statului, reforme de tip iluminist legate de situaţia țăranilor etc. 

Acestea sunt aspecte benefice, care au deschis pentru Principate porțile Europei. Este 
reorganizat sistemul fiscal, se iau o serie de măsuri administrative şi judiciare. La acestea se adaugă 
reformele sociale, la care am făcut referire deja: în 1746 în Tara Românească, abolirea şerbiei, şi în 
1749 în Moldova, reglementánd raporturile dintre boieri şi țărani.” 

Pentru prima dată a fost instituit şi organizat un sistem de poştă, care ajunge să fie cea mai 
rapidă din toată Europa.” 

Una dintre reformele semnificative este cea din timpul lui Alexandru Ipsilanti (1774-1782, 
1796-1797), care separă administraţia de justiție, instituie noi instanțe judecătoreşti şi face o încercare 
de codificare legislativă.” 


Instituţiile statului 


5M. Bărbulescu, D. Deletant, K. Hitchins, Ş. Papacostea şi P. Teodor, Istoria României, Bucureşti, 1998, p. 303-304. 
SN. Djuvara, Între Orient şi Occident — Țările Române la începutul epocii moderne, Bucureşti, 1995, p. 80-88. 
7 M. Bărbulescu, D. Deletant, K. Hitchins, S. Papacostea si P. Teodor, Istoria Romániei, Bucuresti, 1998, p. 305. 

1. Domnia şi sensul său anterior sunt complet deformate, domnul ajungând să fie asimilat unui 
tip de funcționar otoman, paşa cu două tuiuri. 


Cele două prerogative principale ale domnului, politica externă şi armata, care individualizau 
statul pe plan extern sunt la bunul plac al sultanului sau al înalților demnitari de la Istambul. Politica 
externă este cea dusă de sultan, pierd dreptul de inițiativă şi pe cel de a încheia tratate, fiind, în 
schimb, obligate să le respecte pe cele ale turcilor. Armata ajunge o simplă poliţie internă, fiind 
practic desființată.’ 

Domnia încetează a mai fi o instituţie pe viaţă, ereditară. Domnii sunt numiţi direct de către 
sultan, în funcţie de veniturile pe care le au, care le permit sau nu să cumpere acest post. Drept urmare 
s-a ajuns la o concurență acerbă pentru obținerea tronului, iar instabilitatea politică în această perioadă 
a ajuns la apogeu. Din 1731, domnul începe să fie numit pe o durată de trei ani. Pentru a se 
preîntâmpina problemele apărute s-a restrâns numărul familiilor care puteau concura la tron la 4, şi 
din 1802 durata domniei s-a fixat la 7 ani, măsuri care nu au fost însă puse în practică. Situaţia a fost 
atât de tragică, deoarece într-un interval extrem de scurt de timp, în Moldova s-au succedat 36 de 
domni şi în Tara Românească 39, ajungându-se la un număr de 31 fanarioți din 11 familii şi 75 de 
domnii.’ 

Regimul este unul absolutist pe plan intern, domnul având putere absolută. Atâta timp cât îşi 
achita datoriile şi angajamentele față de Poartă şi nu ameninţa cu nimic poziţia statului otoman în 
interior, primeşte atribuţii extrem de largi. Astfel, are dreptul de a fixa taxe şi impozite, gestiunea nu 
era controlată şi avea dreptul de a acorda dregătoriile, ceea ce a dus la venalitatea excesivă a 
funcțiilor. 


2. A doua instituţie era Divanul, format atât din români, cât şi din greci, care dețineau însă 
poziţii mai importante. Oricum ca instituţie, rolul său era pur decorativ, atribuțiile de consiliu, de sfat 
domnesc, pe care le avea anterior, fiind acum doar formale. Treptat, membri divanului devin dregători 
(care îşi cumpără dregătoria), trecându-se la ceea ce în occident a fost numită „nobilimea de 
funcții”. 


3. Administraţia devine acum o instituție extrem de importantă, datorită în primul rând 
competenţelor sale de strângere a taxelor, impozitelor şi diferitelor dări existente. 

Domnitorii fanarioți, datorită situației în care preluau domnia şi în care funcționa apoi 
sistemul de vánzare-cumpárare a funcţiilor, au acordat o deosebită importanță aparatului 
administrativ. La necesitățile lor se adaugă spiritul iluminist care domnea în Europa şi care a dus peste 
tot la organizarea instituţiilor statului, la birocratizare. 

Ce este mai important de reţinut este faptul că din slujbaşi ai Curţii domneşti, cum erau priviți 
înainte, devin acum dregători, funcţionari ai statului, fără a fi însă şi retribuiti pentru serviciile lor 
către stat. 

Conducerea este asigurată de marii dregători: ban, vornic, logofăt, vistiernic, care în teritoriu, 
în fruntea judeţelor, au subordonați ispravnicii. Toti aceşti dregători au puteri excesive, situație 
agravată de faptul că nu sunt salariați, veniturile provenind în cotă parte din ceea ce reuşesc să 
încaseze de la populație, sub forma taxelor, impozitelor, amenzilor etc., deoarece atribuţiile lor sunt 
extrem de extinse: administrative, judecătoreşti, fiscale. 

Din punct de vedere fiscal, toate veniturile reveneau domnului, care trebuia să asigure din ele 
obligațiile fiscale pe care le avea către Poartă. Ulterior, veniturile domnului au fost separate de cele 
ale statului, fiind constituite în acest sens visteria statului şi cămara domnească. ** 


8 N. Bocşan, S. Mitu, T. Nicoară şi V. Vese, Manual multifuncțional de istorie modernă a României, Cluj-Napoca, 1998, p. 
15. 

? N. Djuvara, op.cit., p. 32. 

1 N. Djuvara, op.cit., p. 58-63. 

"N. Bocşan, S. Mitu, T. Nicoară şi V. Vese, Manual multifuncțional de istorie modernă a României, Cluj-Napoca, 1998, 
p. 15-16. 

Din punct de vedere administrativ, teritoriul a fost împărțit în judeţe, 17 în Muntenia şi 16 în 
Moldova, conduse de ispravnici, cu subdiviziuni: plasa (în zonele de câmpie) şi plaiul (în zonele de 
munte). !? 


$ 2. Statul şi instituţiile sale între 1822 şi 1834 


Revoluția lui Tudor Vladimirescu din 1821 a profitat de un context internaţional favorabil, 
deoarece Imperiul otoman intră într-o criză accentuată, care este şi mai mult potentatá de conflictul 
militar pe care îl are cu Rusia, concomitent cu o atmosferă revoluționară în sud-estul Europei, 
datorată ideilor Revoluţiei Franceze, care se răspândesc pe întregul continent. "° 

Pornită ca o mişcare antiotomană, revoluția din 1821, deşi înfrântă, a avut drept principală 
urmare înlăturarea domnilor fanarioți, fiind sub acest aspect un succes, chiar dacă promotorul 
moare.” Din punct de vedere al structurilor politice şi organizatorice nu se vor produce modificări 
semnificative, acestea fiind instituite abia o dată cu Regulamentele Organice. 

Perioada care va urma rămâne una frământată, nu atât pe plan intern, cât datorită conflictului 
ruso-turc din Balcani, care continuă şi care va afecta evident şi Principatele. 

După înfrângerea revoluției, timp de un an, între 1821 şi 1822, Principatele vor fi sub ocupație 
turcească. În această perioadă, şi după aceea, se fac reîncercări de reorganizare şi de către Poartă şi de 
marile puteri care pornesc numeroase proiecte ale boierilor pământeni, având în cuprinsul lor 
numeroase cereri, unele extrem de avansate din punct de vedere ideologic.” 

În ţara Românească, primul domn pământean care este numit, este Grigore Dimitrie Ghica 
(1822-1828). Începe unele reforme, care vor da naştere la o puternică opoziţie, chiar din rândul 
boierilor români. Astfel, încearcă să aducă taxele apăsătoare la un cuantum care să poată fi totuşi 
suportabil, impunând, în acelaşi timp, unele taxe şi pentru categorii scutite până atunci de impozite. A 
început o reformă administrativă şi a transferat mănăstirile închinate către pământeni (în 1823), dar 
acestea vor reveni împreună cu pământurile pe care le deţineau locurilor sfinte în 1827 (locuri sfinte 
care erau evident în exteriorul țării). 

În Moldova, domneşte, tot în aceeaşi perioadă, Ioniță Sandu Sturza. Si acesta va întâlni 
opoziția boierimii, în contextul unei permanente tensiuni între marea şi mica boierime. La fel ca în 
Tara Românească, s-au făcut încercări de reformare, chiar mai ample decât cele din Muntenia. Astfel 
a dat legi în limba română, a încercat să instaureze o domnie ereditară, să refacă armata şi, în spiritul 
reformei din Moldova, a încercat să aducă sub administraţie românească mănăstirile închinate (care 
va dura tot până în 1827). A impus şi el dări pentru categorii scutite anterior, a desfiinţat veniturile din 
slujbe şi a separat veniturile domniei de bugetul statal.” 

Conflictul ruso-turc va ajunge să se poarte chiar pe teritoriul românesc (cu diverse momente 
în care se încearcă reglementarea situaţiei, inclusiv prin măsuri privind Principatele române, ca de 
exemplu, convenţia de la Akkerman din 1826, tratatul de la Adrianopole din 1829. 

În perioada 1828-1834, teritoriul principatelor se vor afla sub ocupaţia militară rusă, 
conducerea fiind efectuată de cele două Divanuri, aflate sub preşedinţia unui rus, numit de către tar. 
Cei trei preşedinţi care s-au succedat au fost contele Pahlen (1828-1829), generalul Jelhutin (1829) şi 
generalul Kisselef (1829-1834). Conducerea acestora nu a fost în întregime un fapt negativ, deoarece, 
la fel ca şi fanarioti, cei trei au luat diverse măsuri cu caracter reformator, ultimul dintre ei fiind şi cel 


"2 N. Djuvara, op.cit., p. 64. 

'9 A. Oțetea, Scrieri istorice alese, Cluj-Napoca, 1980, p. 148-163 (tratează problema aşa numitei „chestiuni orientale”), Gh. 
Platon, România în relaţiile internaţionale, laşi, 1980, p. 68-135, M. Bărbulescu, D. Deletant, K. Hitchins, S. Papacostea şi P. 
Teodor, Istoria României, Bucureşti, 1998, p. 330-332. 

2% Gh. Platon, Geneza Revoluţiei de la 1848, Bucureşti, 1980, p. 54-71 şi P. Cornea, Originile romantismului românesc, 
Bucureşti, 1972, p. 162-170. 

2 V. Şotropa, Proiectele de constituție, programele de reforme si petiţiile de drepturi din Țările Române, Bucureşti, 1976, 
p. 57-88, I. C. Filitti, Opere alese, Bucureşti, 1985, p. 111-140 şi N. Bocsan, S. Mitu, T. Nicoară şi V. Vese, Manual 
multifuncțional de istorie modernă a României, Cluj-Napoca, 1998, p. 25-27. 

* N. Bocşan, S. Mitu, T. Nicoară si V. Vese, op.cit., p. 28-29. 

care a dat Principatelor române primul act cu caracter şi valoare constituțională. Prin acesta se va 
trece la o fază următoare: cea a Regulamentelor Organice, care într-adevăr reprezintă o schimbare 
semnificativă şi un progres remarcabil, chiar dacă aplicarea lor a avut şi unele defecţiuni. 


$ 3. Regulamentele Organice şi domniile regulamentare 


Mulţi autori consideră că Regulamentele Organice sunt de fapt prima constituție românească. 
Întocmite pe baza cererilor si proiectelor boiereşti şi a ideilor lui Kisseleff, ele au fost aprobate la 
Sankt Petersburg. Comisia inițială a cuprins boieri români, care au lucrat timp de 3 ani la acest 
proiect.” 

Regulamentele Organice au intrat în vigoare în anul 1831 în Țara Românească şi în anul 1832 
în Moldova. În esență, ele păstrează caracterul feudal şi privilegiile boierimii, dar cuprind numeroase 
prevederi extrem de înaintate în epocă. 

În primul rând, pentru prima dată apare o separare a puterilor în stat. 

Domnul deține puterea executivă, numind şi miniştri, având şi drept de inițiativă legislativă, 
plus dreptul de a sancţiona legile. La aceasta se adaugă numirea în funcţii, atribuţii militare şi judiciare. 
Domnul era ales de o adunare obştească extraordinară, compusă din boierime şi orăşenime, cu un 
număr de 190 membri în Tara Românească şi 132 în Moldova. 

Cealaltă latură a executivului este alcătuită din Sfatul administrativ extraordinar, care cuprinde 6 
miniştri, responsabili în fața domnului (din care trei, formează Sfatul administrativ), miniştri care 
conduc fiecare câte un departament. Aceste ministere erau: Finanţe, Interne, Secretariatul de Stat, 
Justiţie, Culte şi Război. 

Puterea legislativă aparține Adunării obşteşti, ce este aleasă de către boieri şi cuprinde 
reprezentanți ai acestei clase sociale, 42 în Tara Românească şi 35 în Moldova. Adunarea dezbate 
legile, votează un buget şi stabileşte impozite. 

La acestea, se adaugă în cadrul Regulamentelor numeroase alte prevederi fiscale, sociale, 
economice, legate de sănătate sau învățământ, arhive, salarizarea funcționarilor, desființarea vămilor 
interne etc. 


$ 4. Organizarea administrativă 


În Tara Românească şi Moldova s-au menţinut vechile unităţi: judeţul şi ţinutul, de acum 
împărțite în plase (plaiuri) şi ocoale. 

Plasele din Tara Românească au fost conduse de zapcii (la munte s-au numit plaiuri şi au fost 
conduse de vátafi). 

Ținuturile din Moldova au fost conduse tot de către 2 ispravnici. 

Ocoalele au fost administrate de ocolasi. 

Oraşele aveau o conducere proprie, în fruntea acestora se aflau înalți dregători, ce purtau 
diferite denumiri. În oraşe a apărut, ca organ auxiliar al acestora, epitropia oraşului sau târgului, 
formată din boieri şi negustori, numiţi de domn. 

Prin Regulamentele organice s-a creat sfatul orăşenesc compus din 5 membri aleşi de starostii 
tuturor corporațiilor. 

Preşedintele sfatului a fost desemnat de Adunarea Obştească, iar guvernul a numit pe lângă 
fiecare sfat câte un comisar, pentru apărarea intereselor statului. 


2 E, Lovinescu, op.cit., vol.I, p. 51-59, A. Oțetea, Scrieri istorice alese, Cluj-Napoca, 1980, p. 229-236. 
Vezi şi V. Sotropa, op.cit., p. 88-91. 

$ 5. Organizarea judecătorească 


În cadrul măsurilor luate de C. Mavrocordat, a avut loc o reformă a justiţiei, efectuată în 
1730/1731 în Tara Românească şi 1741-1743 în Moldova, instituindu-se isprávnicia şi judecătoria de 
judeţ, divanul domnesc şi divanul extraordinar. 

Se creează şi o categorie de judecători de profesie, salarizati de stat, ránduiti pe lângă fiecare 
isprăvnicie, putând judeca şi în lipsa ispravnicilor, ceea ce poate fi considerat ca un început de 
separare a puterilor. 

În perioada următoare se trece la crearea unui organ judiciar format din mari boieri, realizat în 
Moldova în 1771 ca „Departamentul judecății”. 

Alexandru Ipsilanti prin hrisovul din 1775, inclus în Pravilniceasca Condică, instituie, instanțe 
de diferite grade: la nivel de judeţe, efectuate de ispravnici, la nivel central un departament civil şi 
unul penal cu judecători, apoi o instanță pentru marii boieri şi cu grad suprem Divanul domnesc. 


$ 6. Instituţii juridice 
Izvoarele dreptului 


Marile Coduri elaborate în această perioadă, cuprind unele reglementări şi dispoziții noi, adică 
norme juridice destinate să ocrotească raporturile sociale în curs de constituire. 

Dintre aceste legi amintim: Pravilniceasca Condică a domnitorului Alexandru Ipsilanti 
(1780), Manualul lui Donici (1814), Codul Calimah (1817) şi Legiuirea Caragea (1818). 


a. Pravilniceasca Condică”, dată în 1780 de domnul Alexandru Ipsilanti, a avut ca sursă de 
inspirație obiceiul pământului şi legiuirile bizantine. Claca impusă locuitorului de pe moşia altuia, a 
fost fixată la 12 zile pe an, putând fi convertită în bani. 

Dijma s-a menţinut 1/10 din toate produsele agricole. 

Această lege a cuprins reglementări precise în legătură cu monopolurile senioriale. Nici un 
clăcaş nu avea voie să vândă vin sau rachiu pe moşie fără voia stăpânului. 

Referitor la moştenire, legea prevede dispoziții cu privire la aplicarea principiului 
masculinitátii şi la dreptul de moştenire al stăpânului asupra bunului clăcaşului său. 


b. Codul Calimah“ a fost promulgat de domnul ţării printr-un hrisov din 1 iulie 1817. 
Scarlat Calimah a însărcinat pe Anania Cuzanos şi Cristian Flechtenmacher cu traducerea 
Împărăteştilor Pravile. 
La redactarea codului s-a ținut seama de „cele mai noi coduri europene şi în primul rând de 
Codul civil austriac din 1811. S-au avut în vedere şi obiceiul pământului, precum şi legiuirile 
bizantine, în principal Basilicalele. 
Codul are 3 părți: 
1. — pentru dritul persoanelor; 
2. —pentru dritul lucrurilor cu 2 secțiuni 
— realnice drituri 
- personalice drituri 
3. — pentru înmărginirile ce privesc către dritul persoanelor dimpreună şi a lucrurilor. 
Codul are o introducere şi 2 anexe: anexa pentru rânduiala concursului creditorilor şi anexa a 
doua pentru licitație după obiceiul pământului. 
În cod există o serie de reglementări noi în materia obligaţiilor. Se vorbeşte despre condamnarea 
robiei, însă s-a oprit la condamnarea teoretică a robiei pentru că nu a desfiintat-o. 


c. Legiuirea Caragea” 


23 Vezi D.V. Firoiu, op.cit., p. 245. 
% Codul Calimah, ediţie critică, Editura Academiei Republicii Populare Române, 1958. 
” Legiuirea Caragea, Ediţie critică, Editura Academiei Republicii Populare Române, 1955. 


44 


Este redactată din porunca domnului țării I. Caragea, de către 2 boieri, Atanasie Hristopol şi 
Nestor, cărora li s-au alăturat Constantin şi Ioniță Bălăceanu. 

A fost aprobată de sfatul de obşte în 1817. 

Au fost folosite ca sursă de inspirație: Basilicalele, obiceiul pământului, Provilniceasca 
Condică şi Codul Civil francez din 1804. 

Legiuirea are 6 părți: pentru persoane; pentru lucruri (mişcătoare şi nemiscátoare); de obşte 
pentru tocmeli; pentru daruri; pentru vini; pentru ale judecăților. 

Persoanele erau împărțite, după situaţia lor în: slobozi, robi şi sloboziti. 

Datoriile clăcaşilor erau mult mai apăsătoare decât în Provilniceasca Condică. La cele 12 zile 
de clacă s-au mai adăugat o zi la plug şi un car de lemne. S-a legalizat dijma la pogon — o formă 
extrem de apăsătoare. 

Pătrunderea spiritului modern în opera de legiferare se vede şi în cuprinsul unor legi aparte, pe 
ramuri de drept. 

1. în domeniul penal: Condica Criminală a Moldovei din 1820-1826 şi Condica Criminală a 
lui Barbu Ştirbei, din Tara Românească (1850-1852); 

2. în domeniul comercial: s-a tradus Codul Comercial francez din 1807; 

3. în domeniul militar: Aşezământul ostăşesc pentru straja pământească a Valachiei 1832. 


$ 7. Dreptul civil 
a. Rudenia şi Familia 


La baza familiei a stat căsătoria, precedată de regulă de logodnă, care a fost în concepția 
Codului Calimach desăvârşită (care a avut valoare) şi nedesăvârşită. Logodna desăvârşită nu se putea 
face înaintea împlinirii vârstei de 14 ani la băieți şi 12 ani la fete, iar cea nedesăvârşită înainte de al 7- 
lea an. 

Căsătoria a fost supusă la o serie de condiţii — nu se puteau căsători slobozii cu robii, creştinii 
cu necreştinii, nevârstnici fără consimțământul părinților, sub sancţiunea anulării căsătoriei şi 
despărțirii lor. Copiii rezultați din unirea unei persoane slobode cu alta roabă se considerau 
întotdeauna slobozi (Calimach). 

În privinţa desfacerii căsătoriei, legislaţia acestei etape a stabilit motive atât în sarcina femeii, 
cât şi a bărbatului. 

Cu privire la zestre au intervenit unele schimbări, deşi cele mai multe din dispozițiile 
anterioare s-au păstrat. Zestrea se pierdea în cazul adulterului soției, iar aceasta putea fi închisă şi la 
mănăstire. Codul Calimach prevedea că, în lipsa copiilor, întreaga zestre rămânea bărbatului şi dacă 
acesta în timp de doi ani nu o ia de la mănăstire, ea rămânea acolo pe viaţă. 

Însă, Legiuirea Caragea, restrânge dreptul de proprietate al bărbatului numai la jumătate din 
zestrea femeii şi nu admite închiderea el la mănăstire în cazul în care era vinovată de adulter, mai 
mult, sancţionează la fel şi pe soţul vinovat că „hrănea tiitoare” sau acuza pe nedrept soția 
nevinovată.% 

În privinţa raporturilor dintre părinţi şi copii, Codul Calimach a fixat pentru părinţi obligația 
creşterii, educării şi pregătirii profesionale a copiilor. 

Funcția religioasă a familiei a continuat sá se menţină, orice căsătorie care nu se oficia religios 
era considerată concubinaj. 

Divorțul era privit teoretic nefavorabil, dat fiind caracterul de „taină” religioasă atribuit 
căsătoriei, însă devine tot mai frecvent, fiind acordat cu destulă uşurinţă de instanţele bisericeşti.” 

În spiritul ocrotirii minorului au fost reglementate epitropia (tutela) şi curatoria (curatela) iar 
Calimach înființează judecătoriile epitropicesti la episcopiile din Roman şi Huşi, sub supravegherea 
Comisiei epitropiceşti de la Mitropolia din Taşi.” 


2 Codul Calimach, art. 124 si 125; Caragea, III, cap. 16, art. 43. 
pP, Negulescu, Divorțul în vechiul drept românesc, în R.P.P., I, 1868, nr.1, p. 29-51. 
% Codul Calimach, Bucureşti, Ed. Academiei R.P.R., 1958, p. 189. 

In privinţa înfierii s-au stabilit condiţiile în care se puteau realiza, precizându-se că raportul 
dintre înfietor şi înfiat erau aceleaşi ca şi între părinți şi copii legitimi. 


b. Obligatii şi contracte 

Dezvoltarea producției de mărfuri şi o dată cu ea şi a economiei de schimb a făcut ca 
tranzacţiile comerciale să capete o amploare necunoscută până atunci, ceea ce a impus şi 
perfecționarea reglementării lor juridice. 

Legiuirea Caragea prevede multe din principiile de bază ale contractelor, iar Codul Calimach 
prevede o adevărată teorie a obligaţiilor. 

Izvoarele obligațiilor au fost: legea, contractul şi delictul. 

Contractele au fost clasificate în scrise şi nescrise, iar Codul Calimach le-a mai clasificat în 
unilaterale şi bilaterale. 

În privinţa condiţiilor de existență şi valabilitate pentru încheierea contractelor, acestea au 
fost: 

1. bunul să fie în proprietatea părților contractante; 

2. consimțământul neviciat al părților; 

3. lucrul să fie în circuitul comercial. 

Contractele cele mai importante au fost contractele de vánzare-cumpárare, de locatiune, de 
împrumut, de societate, de schimb, de depozit ş.a. 

Contractul de vânzare-cumpărare este reglementat amănunțit, corespunzător nivelului de 
dezvoltare la care ajunseseră relațiile de marfă-bani. Vânzarea se putea face în scris sau verbal, însă 
imobilele şi robii, se puteau vinde numai prin contract scris, fiind bunurile cele mai importante în 
feudalism (Caragea, III, 2, 6). Egumenii nu puteau vinde moşiile mănăstirilor, iar armenii şi evreii nu 
aveau drept să cumpere moşii (Calimach, art. 1429, 1430). 

Momentul încheierii contractelor a fost stabilit de Codul Calimach ca fiind momentul predării 
lucrului. 

În legătură cu acest contract s-a introdus o procedură obligatorie, bazată pe publicitatea 
controlată de stat. S-a stabilit că publicitatea era obligatorie în cazul de vânzare între rude sau între 
răzeşi. 

$8. Dreptul penal 

a. Infractiunea”. 


Principiile ce guvernează regimul infracțiunilor şi pedepselor se menţin, în bună măsură, în 
toate cele 3 țări româneşti. 


Legiuirea Caragea” a făcut un pas înainte vorbind despre omorul cu premeditare şi fără 
premeditare. 


Infractiunile noi, specifice pentru această etapă sunt: 


1. abuzurile slujbaşilor; 

2. infracțiunile comise în folosirea dovezilor în proces; 

3. traficul de influență; 

4. dezvoltarea comerțului a determinat încriminarea sustragerii de la achitarea creanţelor. 

Condica criminalicească din Moldova a denumit toate infracțiunile crime şi a clasificat 
faptele criminale în: 


1. — fapte pricinuitoare de tulburarea liniştii şi siguranţei obşteşti; 
2. — fapte pricinuitoare de vătămare corporală. 


S-a dat o atenţie aparte infracțiunilor contra stăpânirii şi a domnului, în acest caz, pedeapsa era 
capitală. 


5! Vezi D.V. Firoiu, op.cit. 
* Vezi Legiuirea Caragea, V, 1, $ 1-2. 

Condica criminalicească a reglementat şi prescriptia în penal. 

b. În legătură cu pedeapsa: 

S-au menținut pedepsele specifice feudalismului: bătaia, mutilárile. 

În stabilirea pedepsei şi în această etapă s-a menţinut discriminarea după starea socială. 
$ 9. Procedura de judecată 


Procedura de judecată în a doua jumătate a secolului al XVIII-lea cunoaşte un progres 
însemnat. 

Prin Pravilniceasca Condică s-a trecut la judecarea separată a faptelor (civile, penale, 
comerciale); s-a stabilit ca nimeni să nu mai fie arestat fără poruncă domnească sau fără o hotărâre 
judecătorească. 

În Moldova, Manualul lui Donici reglementa într-un sistem unitar procedura de judecată, 
ocupându-se îndeaproape de judecători, avocaţi, de părțile în proces. 

Codul Calimach cuprinde importante dispoziții privind instituţia arbitrilor. 

Regulamentul organic din 1832, reglementează pentru prima oară principiul separaţiei 
puterilor în stat şi organizează noi instanţe de judecată. 

În Tara Românească, în secolul al XVIII-lea apar instante şi proceduri noi de judecată. Astfel, 
Alexandru Ipsilanti înființează în 1775 un condicar de judeţ, iar prin Pravilniceasca Condică se 
introduc instante speciale, precum şi instituția avocaturil. 


Transilvania 
$ 10. Statul 


Dacă în epocile anterioare, evoluția Transilvaniei este deja diferită de a celorlalte două ţări 
române, în intervalul dintre sfârşitul secolului XVII şi jumătatea secolului XIX, acest teritoriu ajunge 
pe o traiectorie de evoluţie complet diferită, distanțându-se şi mai mult din punct de vedere al 
organizării şi structurilor sale interne. Românii vor continua să rămână în legătură unii cu alții, însă 
evoluția Transilvaniei se va face în interiorul Imperiului Habsburgic. 

Integrarea Transilvaniei în cadrul monarhiei habsburgice s-a făcut în mai multi paşi, din care 
ultimele episoade s-au derulat în anul 1688 când Adunarea Stărilor din Transilvania denunță 
suzeranitatea otomană, pentru ca, în fine, statutul acestui teritoriu să fie pentru o lungă perioadă de 
timp stabilit prin Diploma leopoldiná din 4 decembrie 1691, prin care împăratul Leopold I constituie 
Principatul Transilvaniei, care va fi oficializată şi recunoscută pe plan internațional prin pacea de la 
Karlowitz din 1699. Astfel, Transilvania este un principat distinct din punct de vedere teritorial, o 
provincie separată cu legi, instituții şi structuri sociale proprii. Perioada în cauză este o perioadă de 
organizare a principatului de către Curtea de la Viena, Transilvania pierzând atributele sale de stat de 
sine stătător, suveran şi independent, mai mult, devenind nu doar vasală, ci parte integrantă a 
imperiului Habsburgic. 

Este o epocă de reforme interne ale împăraţilor de la Viena, cele mai importante fiind cele ale 
Mariei Tereza 1740-1780, ale fiului ei, Iosif II (1780-1790), vizând situaţia iobagilor, biserica, cultura 
şi învățământul, armata, prin înfiinţarea regimentelor româneşti de graniță, cele ale lui Iosif II fiind 
deosebit de deschise şi de favorabile românilor (aceasta şi pentru a contrabalansa pretențiile 
maghiare).“ Concomitent, favorizat de această atmosferă, începe un proces de descoperire a identităţii 
naționale din partea românilor, care se va concretiza printr-o serie de mişcări. dintre care cele mai 
importante sunt Supplex Libellus, Supplex Libellus Valachorum, răscoala lui Horea, Cloşca şi Crişan, 
remarcându-se nume ca Inocenţiu Micu Klein, Samuil Micu, Gh. Şincai, P. Maior ş.a. Apogeul l-a 


“ M. Bărbulescu, D. Deletant, K. Hitchins, S. Papacostea si P. Teodor, op.cit., p. 291-298. 

constituit şi aici revoluţia de la 1848, care însă nu a reuşit să îşi atingă nici scopurile socio-economice, 
nici pe cele de factură naţională.“ 


$ 11. Instituţiile statului 


Forma de organizare este principatul, iar din 1765, cea de mare principat. După o perioadă 
intermediară, când mai există principi aleşi (Mihail Apaffi II sau Francisc Rackozi II), principele va fi 
împăratul de la Viena, deşi teoretic Adunarea Stărilor păstrează dreptul de a alege principele. Puterile 
sale, prin persoana suveranului habsburgic sunt extrem de extinse, Viena fiind unul dintre exemplele 
clasice din istoria universală de monarhie absolutistă luminată, semnul iluminismului fiind 
permanentul proces de reformare a statului şi structurilor sale. 

Tot la Viena, există o instituţie specială, care asigură legătura dintre puterea centrală şi cea 
locală, provincială. Aceasta este Cancelaria Aulică, care devine în timp, prima putere executivă, fiind 
o simplă executoare şi transmitátoare a ordinelor împăratului. Competentele acestei instituţii sunt 
extrem de largi, de ordin administrativ, judecătoresc, religios şi economic. Conducerea este asigurată 
de un cancelar, care este secondat de consilieri aulici, referenti, secretari, aparat birocratic complex, 
ales de Dietă. 

Îndeplinirea atribuţiilor executive, respectiv ducerea la îndeplinire a ordonantelor cancelariei 
aulice, este asigurată de către Guberniu, care este una dintre cele mai importante instituţii centrale, 
înfiinţată încă din 1693. Reprezentarea în Guberniu este proporțională, din punct de vedere al stărilor 
şi confesiunilor reprezentate aici. Reşedinţa Guberniului a fost până în 1703 la Alba Iulia, apoi până 
în 1790 la Sibiu şi, în fine, la Cluj. Componenţa consta în gubernator (ales dintre marile familii 
locale), cancelarul provinciei, generalul comandant al armatei, preşedintele tablei regeşti, 12 
consilieri. 

Dieta a fost instituția reprezentativă a Stărilor, cu un număr de 55-110 membri, regula de 
convocare fiind de cel puţin o dată pe an. Deciziile pe care le ia sunt legate de impozite, armată, 
desemnarea funcționarilor ş.a. 

Problemele financiare ale principatului erau reglementate de către tezaurariat, care administra 
veniturile statului şi care se afla evident sub controlul împăratului. 

Din punct de vedere teritorial administrativ, în Transilvania, au existat 11 comitate, două 
districte, 7-8 scaune secuieşti, 9 scaune săsești, iar în Banat 9 districte. 

În fruntea unităţilor administrative se găseau comitii, vicecomitii si juzii în comitate; juzi 
scăunali şi regali în scaunele secuieşti şi în cele săseşti. 

Competentá juridică avea Tabla regeascá, care din 1754 până în sec. XIX va funcționa la 
Târgu Mureş, cea mai înaltă instanță din Transilvania, ultima fiind Cancelaria de la Viena. Instantele 
de judecată erau compuse dintr-un preşedinte, protonotar şi asesor. Subordonate Tablei regeşti erau 
mai mult table de judecată, care reprezentau forurile de judecată locale.” 


8 K. Hitchins, Românii: 1774-1866, Bucureşti, 1996, p. 246-265, L. Gyemant, Mişcarea națională a românilor din 
Transilvania între anii 1790 şi 1848, Bucureşti, 1986, K. Hitchins, Constiintá naţională si acțiune politică la românii din 
Transilvania 1700-1868, Cluj-Napoca, 1987 şi D. Prodan, Supplex Libellus Valachorum, Bucureşti, 1998. 

% M. Bărbulescu, D. Deletant, K. Hitchins, S. Papacostea şi P. Teodor, op.cit. p. 283-285. 


48 


Bibliografie 


Bărbulescu, M., Deletant, D., K. Papacostea, S. şi Teodor T., Istoria României, Edit. 
Enciclopedică, Bucureşti, 1998; 

Berindei, D., Evoluţia şi revoluția în istoria modernă a României, în Revista de istorie, 1978, 
XXXI, nr. 8, p. 1409-1417; 

Bocsan, N., Mitu, S., Nicoară, T. şi Vese, V., Manual multifuncțional de istorie modernă a 
României, Edit. Presa Universitară Clujană, Cluj-Napoca, 1998; 

Boicu, L., A doua jumătate a sec. XVIII — început al epocii moderne în istoria României, în AIA 
Institutul European, /asi, Edit. 1972, IX, p. 431-452; 

Idem, Diplomaţia europeană şi triumful cauzei române (1856-1859), Edit. Institutul European, 
Bucureşti, 1978; 

Cornea, P., Originile romantismului românesc, Edit. pentru literatură, Bucureşti, 1972; 

Djuvara, N., Între Orient si Occident — Țările Române la începutul epocii moderne, Edit. 
Humanitas, Bucureşti, 1995; 

Filitti, I.C., Opere alese, Edit. Pegasus Press, Bucureşti, 1985; 

Georgescu, Vl., Ideile politice şi iluminismul în Principatele române, Edit. Academiei 
R.S.R.,Bucuresti, 1972; 


. Girardet, R., Mituri şi mitologii politice, Institutul European, Iaşi, 1997; 
. Gyemant, L., Mişcarea naţională a românilor din Transilvania între anii 1790 şi 1848; Edit. 


Ştiinţifică şi Enciclopedică, Bucureşti, 1986; 


. Hitchins, K., Constiintá națională şi acțiune politică la românii din Transilvania 1700-1868, Edit. 


Dacia, Cluj-Napoca, 1987; 


. Idem, Românii. 1774-1866, Edit. Humanitas, Bucureşti, 1996; 
. Iscru, D., Observaţii metodologice privind periodizarea modernă a României, în Revista de 


filosofie, tom 22, nr. 6, 1975, p. 714-719; 


. Lovinescu, E., Istoria civilizației române moderne, Edit. Minerva,Bucureşti, 1992; 
. Oțetea, A., Problema periodizării istoriei României, în Studii, X, 6, Edit. Ştiinţifică, Bucureşti, 


1957, p. 403-410; 


. Idem, Pătrunderea comerțului românesc în circuitul internaţional, Edit. Ştiinţifică, Bucureşti, 


1977; 


. Idem, Scrieri istorice alese, Edit. Dacia, Cluj-Napoca, 1980; 

. Platon, Gh., Geneza Revoluţiei de la 1848, Edit. Junimea, Bucureşti, 1980; 

. Idem, România în relațiile internaționale, Edit. Junimea, laşi, 1980; 

. Sotropa, V., Proiectele de constituție, programele de reforme si petitiile de drepturi din Țările 


Române, Edit. Academiei R.S.R.Bucuresti, 1976. 


49 


Capitolul V 


REGIMUL MONARHIEI CONSTITUŢIONALE 
1866-1938 


$ 1. Statul şi organizarea de stat 


Este important de explicat de ce au luat această decizie politicienii români, decizie care a 
fost îndelung comentatá şi căreia i s-au dat numeroase interpretări, în mare parte eronate şi 
răuvoitoare, în istoriografia comunistă. Astfel, după înlăturarea lui Al. I. Cuza, a fost necesară 
aducerea pe tron a unui principe străin, pentru a putea fi păstrată unitatea noului stat constituit. 
După mai multe variante, care s-au dovedit fără succes, oferta românilor este acceptată de Carol de 
Hohenzollern“, care va domni ca principe până în 1881, an din care România va deveni regat, iar 
Carol I, rege. Vom detalia în cele ce urmează aceste aspecte. 

Oricum, perioada care va urma va fi pentru România una dintre cele mai bune pe care le-a 
cunoscut pe parcursul istoriei. Deşi încă la început, şi evident cu inerente frâne şi probleme, se va 
institui un sistem democratic, România ajungând pentru prima dată să se poată alinia sub aspect 
politic, administrativ, iar apoi economic cu restul țărilor Europei centrale şi de vest”. 

Momentul alegerii noului conducător a fost unul deosebit de delicat şi de plin de riscuri. Miza 
era păstrarea integrităţii teritoriale a noului stat format şi păstrarea unităţii acestuia. Putem vorbi de 
această miză pentru că marile puteri, prin Convenţia de la Paris, conditionaserá păstrarea unității 
românilor de domnia lui Cuza, respectiv era recunoscută această unitate doar atâta timp cât pe tron se 
afla principele Al. I. Cuza. După înlăturarea acestuia exista pericolul ca marile puteri să revină asupra 
deciziei pe care o luaseră şi să nu mai recunoască pe plan internaţional Unirea Principatelor”. Era un 
element esențial, pentru că fără recunoaştere internaţională un stat nu poate spune că există. Acesta 
era motivul pentru care era imperios necesar să se acționeze repede şi discret. Pentru a se evita 
conflictele de interese interne şi pentru a avea şi acordul unora dintre marile puteri s-a hotărât ca 
tronul Principatelor să fie propus unui principe care să aparțină uneia dintre familiile domnitoare ale 
Europei. 

Cel care a acționat în această direcție şi a determinat practic cursul evenimentelor este şi cel 
care va fi, probabil, cel mai important om politic pe care l-a avut România, I. C. Brătianu. El va duce 
tratativele cu curtea imperială franceză, respectiv cu Napoleon III, care a susţinut proiectul românilor. 
Nu este cazul să ne imaginăm că Napoleon III a făcut aceste concesii românilor, din pură simpatie 
pentru ei, deşi nici aceasta nu poate fi negată în întregime. Însă el, avea tot interesul să susţină 
Principatele pentru a contrabalansa influența politică a Germaniei şi a Angliei, pe plan extern. 
Contextul internațional era unul deosebit de sensibil, deoarece problema esenţială era aşa numita 
“problemă orientală”, creată de declinul Imperiului otoman şi de dorința marilor puteri de a-şi împărți 
zonele de influenţă si de dominație politică, dar mai ales economică în teritoriile acestui Imperiu”. 
După o primă tentativă de a alege un domnitor străin, eşuată, la curtea Belgiei, şi alte câteva variante 
la care s-a renunțat, alegerea se va îndrepta spre Carol de Hohenzollern, care va şi accepta, cu acordul 
tatălui său şi al Kaiser-ului german, Wilhelm I, cel care va porni şi primul război mondial. Drumul 


4 Pentru personalitatea lui Carol I de Hohenzollern, v. volumul apărut la ed. Humanitas, 2004, Carol I de Hohenzollern, 
opera istoricului Guy Gauthier. 

51. Scurtu, I. Bulei, Democraţia la români. 1866-1938, Bucureşti, 1990, p. 207-245. 

ê S, Mitu, Introducere în istoria Europei moderne, Cluj Napoca, 2002, p. 198-252. 

7 Despre declinul Imperiului otoman (început imediat după domnia lui Soliman Magnificul, 1520-1566), v. Musatafa Ali 
Mehmed, Istoria turcilor, Bucureşti, 1976, p. 205 sqq., 326-351. 

spre Principate va fi făcut incognito împreună cu I. C. Brătianu, pe Dunăre, într-un context european 
extrem de tensionat. 

Pentru a consfinti noua stare de fapt a Principatelor au fost necesare atât manevre politice 
interne, cât şi externe. Pe plan, intern a fost nevoie de un act care să legitimeze noua stare de fapt. 
Acest act a constat într-un plebiscit, organizat pentru data de 2-8/14-20 aprilie 1866, plebiscit care a 
fost favorabil înscăunării lui Carol. Nu trebuie să ne imaginăm că aceasta s-a făcut fără unele mişcări 
interne de protest, cum ar fi de exemplu cea din Moldova, condusă de Nicolae Roznovanu, sau aşa 
numita “republică de la Ploieşti” sau altele. Însă consecinţele au fost practic inexistente, acceptarea 
noului domn fiind cvasi-universală. 

Nici pe plan extern, lucrurile nu s-au derulat uşor. Astfel, opoziția marilor puteri participante la 
Conferinţa de la Paris, cu excepția Franţei, a fost generală. România s-a văzut, astfel, în situația de a fi 
izolată pe plan diplomatic international, cel puțin pentru moment, însă nu va fi o situaţie de lungă 
durată, acesta fiind meritul clasei politice româneşti de la acea dată. 

Pe plan intern a început un întreg program de organizare şi reformă. În primul rând, au fost 
organizate alegeri pentru Adunarea Constituantă, în data de 9 apr. 1866, care va şi adopta Constituţia, 
promulgată la 1 iulie 1866. Aceeaşi Adunare va fi cea care va proclama noul domn, în persoana lui 
Carol I. 

În planul de adoptare a noii Constituţii, patru au fost problemele care au provocat dezbateri 
încinse în cadrul forului constituant: existenţa celei de-a doua camere a Parlamentului, dreptul de veto al 
domnitorului, problema evreiască şi cea a succesiunii la tron. Sub aceste aspecte, Constituţia a fost un 
succes al conservatorilor, deşi înscrierea unor drepturi şi libertăţi cetăţeneşti deosebit de largi în această 
Constituţie au înclinat balanța spre tabăra liberalilor, acestea fiind cele două mari curente ale vieții 
politice româneşti. Cele patru probleme la care am făcut referire mai sus au fost rezolvate în urma unor 
discuții în următorul sens: a fost acceptat Parlamentul bicameral şi dreptul de veto al domnului. A fost 
condiționată cetățenia română de apartenența la o confesiune a religiei creştine, astfel solutionándu-se 
temporar şi aşa numita problemă evreiască. Articolul 7, cel care făcea referire la aceste probleme a fost 
modificat sub presiunea internațională, în anul 1879, ca şi o condiţie pentru recunoaşterea independenței 
pe plan extern, în sensul eliminării condiției apartenenţei la o confesiune creştină pentru obținerea 
cetățeniei române. În privința succesiunii, în lipsa unui descendent de sex masculin a prinţului Carol 
(căsătorit cu principesa, şi apoi regina, Elisabeta de Wied, au avut un singur copil — principesa Maria, 
moartă la 4 ani), a fost semnat la 18 mai 1881 aşa numitul pact de familie, prin care mostenitorul 
tronului devenea principele Ferdinand de Hohenzollern, nepotul de frate al lui CarolS. Căsătoria acestuia 
cu principesa Maria de Edinburgh, nepoata reginei Victoria a Marii Britanii, a adus România în familia 
marilor monarhii europene. 

Această problemă de prestigiu va fi şi mai clar punctată prin declararea României ca regat în 
1881 şi încoronarea celor doi suverani ca regi în data de 10 mai a aceluiaşi an, dată care a fost şi ziua 
națională până la venirea comunismului. 

În perioada 1866-1876 România va avea o viață politică destul de agitată şi de instabilă, 
succesiunea guvernelor fiind extrem de rapidă şi de labilă. Cele două mari curente care au dominat 
viaţa politică, au fost după cum am mai spus deja, cel liberal” şi cel conservator”. Între 1871-1876 o 
relativă stabilitate se va institui printr-o guvernare de factură conservatoare. 

Anii 1877-1878 au reprezentat un pas important pe drumul spre realizarea efectivă a statului 
român, deoarece într-un context internaţional favorabil, concretizat sub forma unui război ruso-turc, 
statul român îşi va obţine independanta de sub suzeranitatea otomană, independență recunoscută şi pe 
plan international prin tratatul de pace de la San Stefano si cel de la Berlin". 


$ V, Guy Gauthier, Ferdinand I Întregitorul, Bucureşti, 2004. 

? Apostol Stan, Grupări si curente politice în România între Unire si indepdendentá, Bucureşti, 1979, p. 402-416. 

19 Idem, op. cit., p. 416-434; I. Bulei, Sistemul politic al României moderne — Partidul Conservator, Bucureşti, 1987, p. 11- 
35. 

"1 p. P, Panaitescu, Istoria românilor, Bucureşti, 1990, p. 301-310. 

Pe plan intern se va instaura un climat de stabilitate politică, datorită unei idei a regelui Carol, 
stabilitate favorabilă climatului de reforme, care erau necesare pentru a aduce noul stat printre puterile 
europene. Această stabilitate consta în aşa numita rotativă guvernamentală, respectiv succesiunea la 
putere a unor guverne liberale şi conservatoare. Pentru perioada 1876-1914 un calcul indică un număr 
de 20 de guverne, număr destul de mare (deşi unele dntre acestea au puterea abia câteva luni) pentru 
un stat realmente stabil, dar de asemenea, mult mai redus decât cel anterior”. 

Anul de cotitură l-a reprezentat nu atât anul 1914, când începe Primul război mondial, 
România optând pentru neutralitate în prima fază, cât anul 1916, când au loc două evenimente 
importante, legate între ele. În primul rând moare regele Carol I, un susţinător al Germaniei si al 
aliaţilor săi în război (Puterile Centrale, cu care România avea o alianță secretă datând din anul 1883 
şi reînnoit periodic) şi la tron îi succede nepotul său, Ferdinand I. Acesta, influenţat mult de soţia sa, a 
fost un fervent partizan al Antantei, ceea ce a determinat o decizie politică majoră: intrarea României 
în război alături de democratiile europene”. 

Perioada 1916-1918 a fost una deosebit de dură, sub aspect militar şi economic, România 
fiind deosebit de afectată din punct de vedere strategic de revoluţia bolşevică din Rusia şi instaurarea 
regimului comunist de aici, care a declarat ieşirea Rusiei din război, lăsând românii singuri în această 
zonă a Europei, fără nici un fel de sprijin militar. După un scurt armistițiu cu germanii, pe care regele 
a reuşit cu şiretenie să nu-l semneze, România va reintra în război de partea Antantei spre finalul 
acestuia, fiind în tabăra victorioasă în momentul sfârşitului războiului. Din punct de vedere politic 
intern, ca şi orice perioadă de acest gen, a fost o perioadă atât de instabilitate politică, dar şi de 
coalizare a forțelor politice, pentru a putea face față pericolului extern. 

După finalul războiului, în cadrul Conferinţei de pace de la Paris, României i-au fost atribuite 
teritorii întinse, teritorii locuite de români: Basarabia, Bucovina şi Transilvania, ultima unindu-se cu 
România în 1 dec. 1918, moment de apogeu din punct de vedere al teritoriului pentru Románia””, 
Deşi a fost întrunită adeziunea majorităţii populației şi oamenilor politici din aceste provincii, nu toți 
au aderat din primul moment şi uşor la ideea unificării, mai ales în Imperiul habsburgic existând 
numeroase tendinţe de federalizare, ca o soluţie la situaţia nou creată". Aceste mişcări însă au pierdut 
în faţa curentului unionist, fapt ce a dus la realizarea “României Mari”. 

Din punct de vedere politic, perioada 1918-1938 va fi marcată de modificarea statutului 
României pe plan internațional, suprafața şi populaţia crescând într-o asemenea măsură încât 
România devine dintr-o ţară mică un stat de dimensiuni medii, mult mai întins însă decât fragmentele 
fostelor imperii prăbuşite, precum şi o creştere a prestigiului international. Viaţa politică românească 
s-a restructurat prin falimentul ideologic al conservatorilor şi renunţarea la rotativa guvernamentală, 
prin intrarea în viața politică a unor partide din noile teritorii alipite, care vor dori şi ele sá participe la 
procesul de luare a deciziilor. Partidul dominant este Partidul Naţional Liberal. În primii ani, situaţia 
nu a fost prea stabilă din punct de vedere politic, grava situație economică şi problemele care au 
afectat întreaga Europă lăsând urme şi la noi, prin instabilitatea politică, caracterizată de succesiunea 
unor guverne care nu reuşesc să impună un program de restructurare şi reformare viabil. 

Acest fenomen s-a manifestat până în anul 1922, când începe marea guvernare liberală, ce va 
dura până în 1926, prin guvernul condus de I. I. C. Brătianu, fiul celui care a fondat Partidul Liberal. 
În timpul acestei guvernări va fi adoptată si noua Constituţie, vor fi votate o serie de legi privind 
comercializarea şi controlul întreprinderilor de stat, legea apelor, legea minelor, legea energiei, o serie 
de legi pentru unificarea organismelor statului din teritoriile nou intrate în cadrul statului, legea 
electorală, legea pădurilor comunale, legea pensiilor, cea privind repaosul duminical şi sărbătorile 
legale, precum şi statutul funcţionarului public (iulie 1923). La acestea se adaugă reforma agrară şi 
începutul exproprierilor şi al împroprietăririi țăranilor, reformă realizată concomitent cu un program 
de legi pentru protecția acestor ţărani, cum ar fi de exemplu dreptul de preemptiune al statului în 


2 Bocşan, N., Mitu, S., Nicoară, T, şi Vese, V., op.cit., p. 101-103, 112-123. 

13 S. Mitu, op. cit., p. 253-273. 

14T, Scurtu, Gh. Buzatu, Istoria românilor în secolul al XX-lea, Bucureşti, 1999, p. 9-12 
'5 Idem, op. cit., p. 17-25, 35-47. 


52 


situația vânzării pământului de către țărani. Toate aceste norme adoptate indică numărul mare de 
domenii în care a survenit schimbarea, precum şi incepututl unor preocupări constante pentru o reală 
politică economică, socială a guvernului. Desigur, interesele liberale către industrie, comerţ şi 
activitatea de tip bancar vor determina dezvoltarea cu precădere a acestor domenii". 

Din păcate, situația aceasta nu va dura prea mult, deoarece pe plan intern va apărea o nouă 
problemă, creată de prinţul moştenitor, Carol (viitorul rege Carol II), fiul regelui Ferdinand I şi al reginei 
Maria. Acesta va renunța la tron, pentru a se putea căsători cu Zizi Lambrino, chiar dezertând din 
armată spre sfârşitul războiului. După o primă renunțare la tron, asupra cărei a fost convins să reflecteze 
şi s-a răzgândit, căsătoria cu Lambrino fiind anulată, în 12 dec. 1925 va scrie o nouă scrisoare de 
renunțare. Problema succesiunii va deveni acum acută, cu atât mai mult cu cât regele era un om tot mai 
bolnav. Pentru a fi reglementată situația, renunțarea la tron va fi acceptată, va fi numită o regență 
formată din trei persoane (principele Nicoale, fratele lui Carol, patriarhul Miron Cristea şi Gheorghe 
Buzdugan), print moştenitor devenind fiul minor al lui Carol, Mihai, viitorul rege Mihai I. Situaţia va 
rămâne relativ stabilă până în anul 1927, când mor, la o distanţă de timp extrem de mică, unul după 
celălalt, I. I. C. Brătianu (singurul om care ar mai fi putut poate tine situaţia sub control) şi regele 
Ferdinand, regenta devenind activă., până la majoratul lui Mihai. 

Tot în această perioadă în cadrul partidelor au loc o serie de sciziuni şi reorientări, viața 
politică începând sá se polarizeze prin ascensiunea unui nou partid: Partidul National Ţărănesc. 

Din păcate, situaţia a început să fie scăpată de sub control, în contextul frictiunilor din cadrul 
regenței şi a instabilității guvernamentale. Carol a început sá dea semne că doreşte să revină, iar pe 
plan intern luptele, care oricum existau între diverse facțiuni, i-au permis să poată manevra uşor 
oameni politici şi partide. În contextul unei situaţii externe care devine tot mai gravă şi mai tensionată, 
prin ascensiunea nazismului şi a lui Hitler, unii oameni politici au considerat că ar putea fi o soluție 
revenirea lui Carol, deoarece se impunea o prezență mai puternică pe scena politică internă. 

Între 1928 (nov.) şi 1930 (iun.) va mai avea loc o guvernare semnificativă pentru România, 
cea a táránistilor, conduși de Iuliu Maniu. În cadrul unor alegeri într-adevăr libere şi necontestate de 
nimeni, aceştia preiau puterea marcând declinul liberal. Deşi scurtă, guvernarea fost importantă prin o 
serie de măsuri luate. În primul rând va creşte fiscalitatea şi va exista tendința acaparării de către 
ţărănişti a cât mai multe posturi în cadrul administrației. Vor fi adoptate mai multe legi: legea privind 
organizarea administrației (care miza pe descentralizare), legea pentru organizarea jandarmeriei 
rurale, legea pentru organizarea poliției, legea pentru reorganizarea penitenciarelor şi pentru 
organizarea armatei. Au loc reduceri de pedepse şi amnistii şi se ridică starea de asediu. Pe plan 
economic au încercat să stimuleze investiţiile străine, însă criza economică mondială va împiedica 
aceste tendinţe. Se va realiza însă o stabilizare monetară, este creată Casa Autonomă a Monopolurilor 
(sare, tutun, hârtia de țigarete, chibrite, cărți de joc), se modernizează telefonia. Alte legi adoptate 
privesc: libera circulaţie a terenurilor, cooperatia şi Creditul Funciar Rural, concomitent cu o serie de 
măsuri în favoarea muncitorilor, privind contractele colective de muncă, protecția lor, ajutorul de 
şomaj, care sunt însă insuficiente pentru situaţia ce devine tot mai acutá””. 

Iuliu Maniu este cel care va sprijini revenirea lui Carol (iunie 1930) şi preluarea puterii sub 
numele de Carol II, păcălit practic de promisiunile regelui aventurier că va domni ca un monarh 
constituțional şi va păstra sistemul existent. Promisiunea a durat până în momentul rostirii discursului 
de la încoronare, când Carol a anunţat că va schimba sistemul politic românesc. Regele a fost primit 
cu mari speranțe de către români, care l-au considerat singurul salvator. Carol a început prin a-şi 
reglementa situația familială şi dinastică, Mihai primind titlul lipsit de consistență şi atunci inventat, 
de Mare Voievod de Alba Iulia. Regele va începe să submineze alianțele politice dintre partide şi din 
cadrul lor, politica sa ducând la noi sciziuni şi lupte, care i-au permis să acapareze treptat puterea, 
pentru el şi pentru acolitii săi, care vor forma aşa numita camarilă regală. Partidele devin tot mai 
slabe, guvernele tot mai lipsite de putere şi cu durate tot mai scurte, iar concomitent cu aceasta, ca în 
toată Europa de altfel, are loc o ascensiune a extremismului de dreapta. 


16 Idem, op. cit., p. 145-166. 
17 Idem, op. cit., p. 193-202. 

Punctul final al regimului democratic în România va fi 10 februarie 1938, când Carol dă o 
lovitură de stat instaurând un regim monarhic autoritar, care va dura până în 6 septembrie 1940. 


$ 2. Instituţiile juridice 


A. Drept constituţional 


Constitutiile din 1866, 1923 şi instituţiile politice ale statului 


Constituţia din 1866 a fost una dintre cele mai democratice şi progresiste constituţii europene, 
afirmaţie susținută de marea influenţă pe care a avut-o asupra sa Constituţia belgiană din 1830. Prima 
constituție a României a preluat din constituția belgiană caracterul extrem de liberal sub aspectul 
drepturilor şi libertăţilor cetăţeneşti, care erau enumerate şi garantate, pe baza principiilor revoluției 
franceze de la 1789, precum şi suveranitatea națională, separatia puterilor în stat, principiul monarhiei 
ereditare. Numele statului devine prin constituţie acela de România. ** 

Sub aspectul instituţiilor juridice, aceasta a fost prima constituţie care a consacrat caracterul 
inviolabil al proprietăţii, a acordat libertatea absolută a cuvântului scris, a înscris printre drepturi pe 
cel de azil politic, ş.a. 

Sub aspectul instituţiilor politice, prin această constituţie, România a reuşit să se încadreze în 
curentul democratic european. 

Şeful statului era domnitorul, rege din 1881. Puterile sale erau destul de extinse (concesie 
făcută lui Carol I): avea dreptul de a numi guvernul, de a convoca, amâna sau dizolva Parlamentul, de 
a conferi decoraţii, de a bate monedă, de a declara pacea şi războiul, amnistia sau gratierea, etc., 
precum şi dreptul de veto absolut în privinţa legilor, drept care nu a fost folosit de fapt niciodată. 
Putem observa că atribuțiile de care dispunea erau destul de lărgite, cuprinzând atât prerogative de 
natură executivă, cât şi prerogative de natură legislativă. 

Legislativul consta într-un Parlament bicameral, format din Camera Deputaţilor (cu membri 
aleşi pe 4 ani) şi Senat (cu membri aleşi pe 8 ani), care avea inițiativă legislativă, adopta legile, 
sancţionate de domnitor, acorda sau putea retrage încrederea guvernului. 

Guvernul forma executivul şi prezenta proiecte de legi parlamentului. 

Puterea judecătorească era separată de celelalte puteri ale statului, se exercita prin tribunale, 
ale căror hotărâri se executau în numele regelui. Instanţa supremă era Înalta Curte de Casaţie şi 
Justiţie. 

Sistemul electoral era unul destul de complex. Votul era cenzitar (cu un cens destul de ridicat) 
şi indirect, votându-se pe colegii de alegători, avantajati fiind proprietarii funciari şi intelectualii 
universitari (pentru Senat). 

După Unirea din 1918, noile realităţi politice, demografice, etnice, confesionale, sociale, etc., 
au făcut necesară inclusiv o modificare a actului principal al statului. Aceasta s-a făcut prin adoptarea 
unei noi Constituţii. Aceasta a fost adoptată în data de 29 martie 1923. Pentru aceasta au început 
lucrările încă cu un an înainte şi au existat 4 proiecte în acest sens”. 

În mare parte aceasta reproducea textul Constituţiei anterioare, însă unele modificări de esență 
au fost făcute, fără a fi schimbat caracterul profund democratic al conținutului. Dacă Constituţia din 
1866 avea un număr de 128 articole, cea din 1923, avea 10 în plus, respectiv un număr de 138 
articole, cuprinse în 8 titluri. Această Constituţie a fost promulgată prin Decretul din 28 martie 1923 
şi publicată în Monitorul Oficial din 29 martie 19237, 

România era monarhie constituțională, care se baza pe principiul suveranității şi pe cel al 
separaţiei puterilor în stat, regele reprezentând puterea executivă, Parlamentul — legislativul şi organele 


18 Bocşan, N., Mitu, S., Nicoară, T, şi Vese, V., op.cit., p. 97-101. 
A Angela Banciu, Istoria vieții constituționale în România, Bucureşti, 1996, p. 73-81. 
22 T, Leon, Constitutiille României, Bucureşti, 1984, p. 43. 

judecătoreşti, puterea judecătorească. Teoretic, acestea erau independente, competențele lor, clar 
delimitate şi aveau posibilitatea de control una asupra celeilalte”!. 

Puterea executivă aparținea regelui, atribuţiile şi puterile sale fiind transmise ereditar în linie 
coborátoare directă şi legitimă (art. 77). În cazul decesului fără succesor major, a vacanței tronului sau 
de la moartea regelui până la depunerea jurământului, se reglementa la art. 79-83, modul de deținere a 
puterii, care aparține unui organ colectiv — regență sau locotenentá regală, în funcție de situație. 
Atribuţiile regelui rămâneau destul de largi: putea elabora regulamente pentru executarea şi aplicarea 
legilor, era şeful armatei, conferea decoraţii şi grade militare, bate monedă, încheia tratate de orice tip, 
putea oferi amnistia şi gratierea. Diferenţa faţă de Constituţia precedentă este că nu mai poate declara 
război şi încheia pace şi nu poate interveni în justiție. El îşi exercita puterea mai ales prin guvern, ce 
purta numele de Consiliu de Miniştri şi era condus de un premier numit de rege. Se stabileşte 
răspunderea politică, civilă şi penală a membrilor guvernului şi incompatibilitátile”. 

Legislativul era tot bicameral. Apar unele modificări de formă: se stabileşte durata mandatului 
la 4 ani şi se modifică calendarul lucrărilor, care se vor desfăşura între 15 octombrie şi 15 martie ale 
anului, nu între 15 noiembrie şi 15 februarie, cum era înainte. De asemenea, se mai înființează un 
Consiliu Legislativ, format din jurişti cu pregătire superioară, care verifică constitutionalitatea legilor 
şi le avizează”. Modificări mai sunt si în modul de alegere al celor două camere, care diferă, 
transformări datorate şi noii legi electorale, care stabilea votul direct, universal (numai bărbaţii de 
fapt) şi secret, pentru Adunarea Deputaţilor, în timp ce în Senat, membrii care nu erau de drept şi erau 
aleşi, erau aleşi de către cetăţeni din 4 categorii de votanti. Diferenţele mai existau şi sub aspectul 
competenţelor, deputaţii votând bugetul, aveau drept de inițiativă legislativă mai mare şi fiind camera 
în care se dezbăteau întâi proiectele de legi trimise de guvern” 

Pe plan judecătoresc instanța supremă era Înalta Curte de Casaţie şi Justiţie. Se instituia 
inamovibilitatea judecătorilor şi contenciosul administrativ.” 

Constituţia conţinea de asemenea prevederi privind drepturile şi libertățile cetăţeneşti, extrem 
de largi, reglementa dreptul de proprietate şi exproprierea pentru cauze de utilitate publică. Desigur, 
limite existau, chiar dacă mai puţine decât avea cea anterioară, adoptată în 1866. Un exemplu ar fi 
lipsa dreptului de vot pentru femei şi militari, restrângerea dreptului de a fi ales, ş.a. Oricum, era o 
constituție progresistă, plătind tribut în primul rând intereselor liberale, dar fiind în acelaşi timp o 
garanţie a democrației, care din păcate nu a putut fi păstrată în condițiile începutului celui de-al doilea 
război mondial. Constituţia care i-a urmat, cea autoritară emisă de Carol Il, va arăta aceste diferente 
majore de optică politică, democrația fiind astfel înlăturată pentru mult timp din viața politică 
românească. 


B. Drept administrativ 


Administraţia era una bicefală, cele două foruri conducătoare fiind regele şi guvernul. Regele 
are în acest sens o serie de prerogative, care au fost mult lărgite prin modificările survenite în 
Constituţia din 1866, modificări făcute în anul 1884, după ce statul a fost declarat regat în anul 1881. 
Astfel, atribuţiile regelui erau atât legislative, cât şi executive şi judecătoreşti. Regele, după cum am 
mai menționat, sancţiona şi promulga legile, încheia convenții cu alte state, confirma în funcțiile 
publice, era şeful armatei, conferea gradele militare şi decoraţiile, avea drept de amnistie. 

Guvernul se afla, măcar teoretic, sub controlul Parlamentului şi era condus de primul ministru, 
care, în perioada la care ne referim, avea atribuții destul de largi, şi datorită personalității celor care au 
ocupat această funcție şi mai ales a lui I. C. Brătianu. Miniştri ierau numiţi şi revocati de rege, ale cărui 
acte le contrasemnau, în funcţie de competențele specifice ale fiecăruia. În situaţiile în care era necesară 
aducerea lor în instanță, competența aparţinea Înaltei Curti de Casaţie şi Justiţie. 


2 Angela Banciu, op. cit., p. 90-96. 

2 Idem, op. cit., p. 96-99. 

2 Eleodor Focşeneanu, Istoria constituțională a României (1866-1991), Bucureşti, 1998, p. 66-67. 
” Angela Banciu, op. cit., p. 90-91, 111. 

2 Eleodor Focseneanu, op. cit., p. 67-71. 

După Unire, s-au desfiinţat instituţiile provizorii care fuseseră înfiinţate în provincii, iar în 
componența conducerii centrale au intrat structurile din aceste teritorii nou alipite, modificate după 
structurile regatului românesc. De asemenea, s-a trecut la unificarea serviciilor de poştă, căi ferate, 
telegraf, armată, vămi, etc. În teritoriile nou alipite s-au înfiinţat structuri noi, care să corespundă 
realitátilor din vechiul regat, statul fiind organizat ca un tot unitar, proces de durată însă, chiar dacă 
această durată a fost mult redusă prin activitatea promptă a organelor de conducere. 

Numărul ministerelor a fluctuat, în funcţie de necesităţi, oricum sub imperiul politicii liberale, 
în această perioadă s-au instituit organe de stat legate de dezvoltarea industrială, comercială şi 
bancară. Astfel este înființat un Minister al Industriei şi Comerţului şi sunt organizate ministere ale 
finanţelor, afacerilor externe, justiție, apărare națională, educaţie națională, agriculturii şi domeniilor, 
etc. După Unirea din 1918, administrația şi funcționarea acesteia a fost reglementată prin Legea 
ministerelor din 1929. O inovaţie a acestei legi a fost introducerea funcţiei de subsecretar de stat. 

Administraţia se afla sub conducerea Ministerului de Interne, care pe lângă atribuţiile legate 
de ordinea publică şi siguranţa statului, avea şi controlul şi conducerea asupra administrației locale. 

Din punct de vedere administrativ, teritoriul era împărțit în judeţe, care la rândul lor erau 
împărțite în plase şi apoi în comune. Judetele se aflau sub conducerea unui prefect, numit de către 
rege, la propunerea Ministerului de Interne şi consilii judeţene, iar comunele sub conducerea 
primarilor şi a consiliilor comunale”. 


C. Drept civil” 


A fost reglementat de dispozițiile Codului Civil Românesc din 1864. Acesta a fost codul 
proprietarilor, al patronilor şi al creditorilor. 


I. Proprietatea şi dreptul de proprietate 
Codul civil român a statuat că “proprietatea este dreptul pe care îl are cineva de a se bucura şi 
de a dispune de un lucru în mod exclusiv şi absolut, însă în limitele determinate de lege. 
Nu s-au făcut deosebiri între diferitele forme de proprietate, în funcție de obiectul supus 
reglementării, însă ulterior, au fost elaborate norme de drept care au reglementat aceste diferite forme 
ale proprietăţii capitaliste: 


a. Proprietatea funciară 
Ea a aparținut moşierimii şi persoanelor înstărite de la sate. 


Proprietatea funciară s-a bucurat de ocrotirea statului. 

Constituția României din 1866 prevedea că “Proprietatea de orice natură, precum şi toate 
creantele asupra statului sunt sacre şi neviolabile.” 

Tot de ordin constituțional a fost şi prevederea prin care s-a interzis confiscarea averii ca 
pedeapsă. 


b. Proprietatea industrială 
A fost reglementată prin Legea din 1887, referitoare la încurajarea industriei naţionale. 


În 1912 a fost elaborată o nouă lege pentru încurajarea industriei naționale. 

Legile amintite au avut menirea să ocrotească producția industrială autohtonă; politica 
înaintată a fost încurajarea industrializării pe baza resurselor proprii. 

Un loc important l-a ocupat reglementarea proprietăţii asupra invențiilor tehnice, a desenelor 
sau modelelor industriale, realizată prin Legea asupra mărcilor de fabrică şi de comerț din 15 aprilie 
1879 şi prin dispozițiile Legii asupra brevetelor de inventiune din 17 ianuarie 1906. 


c. Proprietatea minieră 


2 E, Cernea, E. Molcut, Istoria dreptului românesc, Bucureşti, 2003, p. 250. 
2 vz, D. Firoiu, op.cit., vol. IL p. 30 şi urm. 

Codul Civil Românesc din 1864 a stabilit că “proprietatea pământului cuprinde în sine 
proprietatea suprafeţei şi subfetei lui” conferind titularului toate drepturile. 


Prima lege a minelor a fost elaborată la 21 aprilie 1895 şi elementul esențial l-a constituit 
crearea proprietății miniere, în sensul că s-a separat suprafață de suprafaţă şi statul a fost proprietarul 
substanţelor miniere, cu excepţia celor din cariere. 


d. Proprietatea bancară 


După crearea Băncii Nationale a României (1880), întreaga viaţă bancară a fost controlată de 
aceasta, care a aparținut de la un moment dat, capitaliştilor particulari. La formarea capitalului bancar 
din România un rol important l-a jucat capitalul străin. 


II. Obligatiile 


Codul Civil Românesc din 1864 a statuat că izvoarele obligațiilor erau: contractul, delictul, 
cvasicontractul, cvasidelictul. 


Elementele contractului au fost: 


e părțile contractante să fie capabile de a contracta; 

e voința lor sá fie liberă şi netulburată; 

e obiectul contractului este cel cu privire la care părțile sau numai una din părți se obligă; 
e cauza licitá — înțelegându-se prin cauză, scopul obligaţiei. 


a. Contractul de vânzare-cumpărare 


Este un contract: sinalagmatic, oneros, consensual şi translativ de drepturi. Fiind un contract 
sinalagmatic, contractul de vânzare-cumpărare dă naştere la obligaţii reciproce. 


b. Contractul de locatiune 


Codul civil a arătat trei tipuri de contracte: locatiunea lucrurilor, locatiunea serviciilor şi contractul 
de întreprindere. Pe parcurs, două din aceste contracte au părăsit dreptul civil. 


c. Contractul de închiriere 
Acest contract a fost reglementat în mod vădit în interesul proprietarilor. 


Legea proprietarilor din 1903 a reglementat o procedură rapidă pentru expulzarea chiriaşilor în caz 
de neplată a chiriei sau de nerespectare a obligaţiilor, stabilind că expulzarea chiriaşului se făcea 
fără judecată. 


In legătură cu delictul şi cvasidelictele, regula Codului civil românesc a fost că “oricine cauza 
altuia un prejudiciu, era dator a-l repara”, această răspundere îmbrăcând următoarele forme: 


1. — răspunderea pentru fapta proprie; 

2. — răspunderea pentru fapta altuia (părinții pentru copiii minori); 

3. — stăpânii răspundeau pentru prejudiciile cauzate de servitori în funcțiile ce le-au fost 
încredințate; 

4. — răspunderea pentru daune cauzate de animale şi lucruri. 


III. Succesiunea 
a. Categoriile de succesori legali au fost: 


1. succesorii legitimi — toţi descendenţii, ascendentii şi colateralii; 
2. succesorii neregulați, statul şi soțul supraviețuitor; 
3. succesorii anomali — aici intră raporturi succesorale dintre adoptat şi adoptatorul său şi 
rudele lor. 
Acceptarea moştenirii putea fi: 

1. —pură şi simplă; 
2. — forţată — acceptarea fiind determinată de o serie de împrejurări; 
3. — sub beneficiu de inventar. 


b. Referitor la succesiunea testamentară: 
Testamentul a fost o dispoziţie mortis cauza, revocabilă, solemnă, personală şi unilaterală. 


Testamentele au fost ordinare şi extraordinare. 

Testamentele ordinare: 

1. testamentul olograf — scris, datat şi semnat de testator; 

2. testamentul autentic; 

3. testamentul mistic — era semnat de testator, strâns, sigilat şi prezentat tribunalului care îl 

autentifica, testamentul rămânea secret până la deces. 

Testamentele extraordinare: 

e testamentul militarilor în timpul unei campanii; 

e cel făcut în timp de boală contagioasă, pe mare, 

Toate erau acte autentice. 

În materie de drept civil, mai vin în sprijinul dezvoltării economice o serie de prevederi 
referitoare la persoanele juridice, precum şi un nou Cod comercial, adoptat în anul 1887, modificat 
ulterior în repetate rânduri: 1895, 1900, 1902 şi 1906. 

Tot dezvoltarea economică va duce la necesitatea introducerii unor măsuri de legislație a 
muncii, măsuri privind sindicatele, altele cu privire la accidentele de muncă, durata zilei de muncă, 
conflictele de muncă, condițiile de muncă, etc. 

După unificare, s-au luat şi o serie de măsuri de natură să protejeze femeia şi să atenueze 
inegalitatea sa în cadrul societății şi al cuplului. 


IV. Organizarea judecătorească 


Constituţia din 1866 — a arătat că activitatea judecătorească era exercitată de curți şi tribunale şi 
a stabilit că pe întreg teritoriul României avea competență o singură Curte de Casaţie. Au fost lăsate în 
vigoare două legi elaborate de Cuza: 
1. Legea din 24 ianuarie 1861, prin care a fost înființată Curtea de Casaţie şi Justiţie; 
2. Legea de organizare judecătorească din 4 iulie 1865. 
Conform Legii din 1865, instanțele judecătoreşti au fost: judecătoriile de plasă, tribunalele 
judeţene, curţile de apel, curţile cu jurii şi Înalta Curte de Casaţie si Justiţie. 
Legile de organizare judecătorească au instituit inamovibilitatea magistraţilor. 
Justiţia militară a fost reorganizată de mai multe ori după elaborarea Aşezământului ostăşesc 
pentru straja pământească din 1932. Au fost elaborate Codurile justiţiei militare — cel din 1859, din 
1881. 


D. Drept penal 


Şi în acest domeniu al dreptului s-a păstrat legislația adoptată în timpul domniei lui Cuza, 
respectiv Codul penal din 1865, la care s-au adăugat, în timp, o serie de măsuri specifice noilor 
situații sociale, cum ar fi calificarea grevei drept infracţiune (măsură generală în Europa acelor 
timpuri), măsuri referitoare la apărarea siguranței statului şi a securităţii (care incriminau spionajul, 
trădarea de patrie, divulgarea secretului de stat). Acest cod a rămas în vigoare până în anul 1936, când 
a fost adoptat noul cod, ce a intrat în vigoare în anul 1937, concomitent cu un nou cod de procedură 
penală. Prin legi noi se incriminează şi specula ilicită, concurenţa neloială, infracțiunile contra liniştii 
publice. După începerea tulburărilor legate de cel de-al doilea război mondial s-a reglementat şi starea 
de asediu, care a şi fost instituită prin legea din 1933 


1. Infractiunea 

S-a adoptat diviziunea tripartită a infracțiunii în crime, delicte şi contravenţii. 


Fazele infracţiunii: 


a. Faza oratorică — a existat numai atunci când ideea criminală a fost comunicată la alte 
persoane sau chiar victimei. S-au pedepsit în această fază: complotul, simpla ameninţare şi 
asociațiile de răufăcători. 

b. Faza actelor preparatorii — este faza în care ideea criminală s-a materializat prin pregătirea 

materială a infracţiunii, fără a se începe executarea el. 

Tentativa — faza în care se începe executarea infracțiunii intenționate, dar nu se consumă. 

d. Infractiunea consumată 


o 


2. Pedeapsa 


Ceea ce este pozitiv în dreptul burghez, este faptul că s-a înscris principiul legalității 
pedepsei: nu există pedeapsă în afara legii şi că nu se mai prevăd pedepse barbare, inumane. 

Codul penal din 1865 a clasificat pedepsele: pedepse pentru crime, pentru delicte şi pentru 
contravenţii. Pedepsele au mai fost divizate în: principale, accesorii şi complementare. 


E. Drept procesual” 


I. Dreptul procesual civil 

Codul de procedură civilă a fost pus în aplicare în 1865, la redactarea căruia legiuitorul a 
urmat Codul de procedură civilă al cantonului Geneva din 1819, care la rândul său se inspirase din 
Codul de procedură civilă francez din 1806. 


Instituţiile dreptului procesual civil 

1. Competența 

a. competența absolută — dreptul de judecată îl avea o instanță cu excluderea tuturor 

instanțelor de alt grad. 
b. competenţa relativă - dreptul de judecată îl avea instanța x cu excluderea tuturor 
instanţelor de acelaşi grad. 

2. Subiectele procesului civil erau: reclamantul şi pârâtul, judecătorul fiind un arbitru al 
părților. 

3. Probele în procesul civil 

a. Înscrisurile — au cuprins actul autentic redactat de funcţionarul competent; actul sub 
semnătură privată — semnat cu mâna proprie de către părțile care l-au încheiat; înscrisurile speciale 
(registrul de comerţ). 

b. Probele orale: 

- proba de martori — admisă pentru dovedirea unui fapt material; 

- mărturisirea părților; 

- jurământul (decisive în cauză), (supletoriu) — dat din oficiu de către judecător. 

Au mai fost cunoscute ca mijloace de probă: expertiza, cercetările la faţa locului, diferite probe 
preliminare, prezumtiile. 

4. Hotărârea judecătorească trebuia să fie pronunțată în prezența ambelor părți şi 
comunicată părților. Se execută după investirea cu formulă executorie. 

Căile ordinare de atac au fost: opoziția, apelul şi recursul. 


II. Dreptul procesual penal 
Codul de procedură penală a fost promulgat în 1864 şi pus în aplicare în 1865. 


Instituţii importante ale procedurii penale au fost: 


2 Vz, D. Firoiu, op.cit., vol. II, p. 54 şi urm. 

1. Acţiunea 
Acțiunea publică se putea intenta, în condiţii stabilite de lege, fie în urma unei denunțări, fie în 


urma unei plângeri sau din propria inițiativă a funcţionarului competent. 


Acțiunea penală lua sfârşit prin: achitare (când inculpatul nu era răspunzător de fapta 


imputată);, absolutiunea (când fapta imputatá nu cădea sub prevederile nici unui text de lege) şi 
condamnarea. 


2. Subiectele procedurii penale 

. judecătorul 

. persoana împotriva căreia s-a pornit acțiunea penală (inculpat, acuzat, condamnat); 

. Ministerul public — parchetul — a fost organul acuzării; 

. partea civilă — persoana vátámatá direct sau indirect prin infracțiunea comisă; 

. partea civilmente responsabilă — persoana civilă răspunzătoare; este o terță persoană care 

putea fi osândită pecuniar împreună cu prevenitul. 

3. Fazele procedurii penale 

a. instructia prealabilă, care la rândul ei a cuprins primele cercetări, urmărirea şi instructia; 

b. judecata propriu-zisă, împărțită în: judecata în prima instanţă şi judecata cu folosirea căilor 
de atac. 
Prin legea din 1925 s-au unificat procedurile, cea civilă şi cea comercială, s-a uşurat accesul la 


DALI Ip 


justiţie şi accelerarea judecății, s-au stabilit noi competenţe. În anul 1923, cu o modificare în 1925 s-a 
dat si o lege privind activitatea avocatialá”, 

CAPITOLUL VI 


STATUL ŞI DREPTUL ROMÂNIEI 
ÎNTRE 1938 - 1947 


Această perioadă este unitară sub un aspect, acela al regimului politic din România, care a 
încetat să mai fie cel democratic. Deşi s-a trecut la un regim politic de tip autoritar, această perioadă 
nu trebuie tratată în mod unitar, ci diferențiat, pe mai multe etape, deoarece şi caracteristicile formelor 
de guvernare au variat, chiar într-o perioadă atât de scurtă de timp. 

Etapele despre care putem vorbi sunt: 

1. perioada 1938-1940 — etapa monarhiei autoritare a lui Carol II; 
2. perioada 1940-1944 — etapa dictaturii mareşalului Ion Antonescu, care are la rîndul său două sub 
etape: 
- cea a dictaturii împreună cu legionarii 
- cea a dictaturii militare; 
3. perioada 1944-1947 — cea mai hibridă dintre toate, timp în care coexistă monarhia tradiţională şi 
aşa numita democraţie populară. 


I. Regimul monarhiei autoritare 


Lovitura de stat a regelui Carol II a avut loc în data de 10 februarie 1938 şi a început printr-o 
criză de guvern, datorată demisiei guvernului din 9 febr. 1938. Regele numeşte un nou guvern, condus 
de către Miron Cristea şi instituie starea de asediu şi cenzura pe întreg teritoriul țării. Alegerile sunt de 
asemenea revocate, inclusiv ca sistem electoral şi sunt înlocuite cu referendumul, iar în data de 20 febr. 
1938 se instituie noua Constituţie, votată prin plebiscit în 24 februarie. Constituția consfinteste astfel 
noul regim, care este cel al monarhiei autoritare, considerat de multi a fi prima dictatură din istoria țării, 
regim care din necesitate politică, sub presiunea Germaniei naziste, "va aluneca tot mai mult spre 
dreapta” ideologică”. 

Concomitent se iau o serie de măsuri împotriva legionarilor, care intră în ilegalitate (la fel ca şi 
Partidul Comunist de altfel) care deveniseră şi vor rămâne marii adversari ai regimului carlist. Corneliu 
Zelea Codreanu, liderul mişcării legionare, este arestat. Au loc numeroase arestări, perchezitii, 
confiscări şi condamnări între legionari şi simpatizantii acestora, dintre care sunt multi intelectuali de 
marcă români (Nae Ionescu, Mircea Eliade). În nov. 1938 are loc un atentat asupra rectorului 
Universităţii din Cluj, atentat care va fi pus pe seama legiunii. După acest episod, sub pretextul fugii de 
sub escortă în momentul unui transfer de la o închisoare la alta, Corneliu Zelea Codreanu, împreună cu 
câţiva legionari, este împuşcat”. 

Carol începe să instituie un adevărat cult al personalității, îndepărtând din viața publică pe 
membrii familiei regale mai populari: regina Maria (care va şi muri în 18 iulie acelaşi an la Sinaia), pe 
principele Mihai, surorile sale, etc. Se accentuează tot mai mult propaganda care îl pune în centrul 
vieții politice şi sociale a statului. Se înființează în acest sens Ministerul Propagandei Nationale (oct. 
1938), au loc o serie de festivități grandioase, parade militare, diverse spectacole şi manifestații. 


25 VI. Georgescu, România între dictate, dictatură şi război, în România cu şi fără Antonescu, coord. Gh. Buzatu, Iaşi, 
1991, p. 14. 
2 1. Scurtu, Gh. Buzatu, op. cit., p. 343-352. 

Nu trebuie neglijat, totuşi, aportul pe care şi l-a adus în dezvoltarea vieții culturale acest 
regim, deoarece în această perioadă se înființează o serie de publicații prestigioase, Fundatiile 
Culturale Regale, Institutul de Istorie Universală, regimul favorizând activitatea intelectuală a marilor 
creatori români. 

În 16 decembrie 1938 este înființat Frontul Renaşterii Naţionale, care devine unica organizaţie 
politică de stat (partidele fiind dizolvate, dar nu desființate, ele păstrându-şi structura organizatorică şi 
refuzând cooperarea cu noul regim, care spera sá le asocieze””), singura care poate depune candidaturi 
pentru Parlament şi al cărei şef suprem este chiar regele. În stilul organizaţiilor de tip fascist din 
occidentul Europei (deşi aici nu este deloc vorba despre nici un fel de tendință fascistă) această 
organizaţie preia o serie de simboluri tipice: imn propriu, salut, uniforme (însemnele militare — 
uniforme, ordine şi decorații — fiind una dintre marile slăbiciuni ale regelui), o organizație de tineret 
(al cărei “şef” este prințul Mihai), etc. 

În organizarea alegerilor parlamentare listele sunt întocmite de către Armand Călinescu şi 
avizate de către rege. Reacția marilor partide politice este negativă, însă inutilă, deoarece nu mai 
reuşesc să se solidarizeze pentru a păstra regimul democratic. 

Un moment important este data de 21 septembrie, când are loc asasinarea de către legionari a 
ministrului Armand Călinescu, care a fost şi cel mai devotat susținător al regelui. 

Viaţa politică începe să cunoască o şi mai mare instabilitate, succesiunea guvernelor fiind tot 
mai frecventă şi timpul de guvernare tot mai redus. 

Din păcate, nici situaţia externă nu este una favorabilă şi devine tot mai tensionată până la 
ultimatumurile pe care statul român le va primi din partea Rusiei şi Germaniei pentru modificări 
privind graniţele stabilite după primul război mondial. Finalul acestor presiuni are loc în 26, 27 iunie 
1940 când se primesc două note ultimative ale URSS privind cedarea Basarabiei şi a nordului 
Bucovinei, realizate fără nici un fel de opoziţie în 28 iunie când guvernul român începe evacuarea 
teritoriului. În 30 august 1940 este semnat dictatul de la Viena, prin care România va ceda Ungariei 
nord-vestul Transilvaniei (granița fiind pe dealul Feleac de lîngă Cluj Napoca). Astfel situaţia externă 
a României este complet deteriorată, la fel ca şi cea internă“. 

Opinia publică va reacţiona extrem de dur în faţa acestor pierderi teritoriale, care au fost 
acceptate prea uşor de către rege şi guvern. 

Drept urmare, regele va fi nevoit să dizolve guvernul, numindu-l prim ministru pe generalul 
Ion Antonescu. În 6 sept. 1940 Carol II este obligat de către Antonescu să abdice, rege devenind fiul 
său, Mihai I, prim ministru fiind Antonescu”. Nepopular în interior şi privit cu suspiciune de către 
germanii care conduceau în acel moment destinele Europei, regele a fost, drept urmare, nevoit să 
renunţe la tron în favoarea fiului său, Mihai, formal însă, deoarece după cum vom vedea adevăratul 
conducător a fost mareşalul Antonescu“. 

S-a pus problema dacă acest regim a fost unul autoritar sau totalitar (cum a fost cel comunist). 
Cercetarea istorică tinde tot mai mult să se ralieze opiniei că nu este vorba despre un regim totalitar, 
deoarece Carol a păstrat multe elemente ale democraţiei, şi nu numai atât, deşi a dorit şi a susţinut 
crearea unui cult al personalității, el nu s-a implicat total în toate aspectele vieţii publice, politice, 
sociale şi economice, limitându-se la autoritarism. 


A. Drept constituţional - Constituţia din 1938 


Este actul prin care Carol II şi-a institutionalizat regimul, proiectul acestei constituții fiind 
realizat de Istrate Micescu. A fost precedată de două acte: în 11 februarie are loc introducerea stării de 
asediu şi în 15 februarie este suspendat dreptul de audienţă la rege. Carol va publica în 21 februarie în 


27 VI. Georgescu, op. cit., p. 15. 

% Regele Carol al II-lea, Pagini din Jurnal (1939-1940), în Gh. Buzatu, op. cit., p. 36-47. 

2 Momentul abdicării în Aurică Simion, Regimul politic din România în perioada sept. 1940 - ian. 1941, Cluj Napoca, 
1976, p. 23-31. 

30 Pentru cercetări mai recente privind aceste personaje şi relaţiile complexe dintre ele, v. Andreas Hillgruber, Hitler, 
Regele Carol şi Mareşalul Antonescu, Bucureşti, 1999. 


62 


Monitorul Oficial această Constituţie, care formal va fi supusă plebiscitului popular, ce are loc în 24 
februarie. Este prin urmare o constituţie “concedată”, deoarece consultarea populaţiei a fost oricum 
pur formală”. Mai mult, această constituţie abrogă Constituţia adoptată în 1923, ceea ce va creşte 
arbitrariul din viața politică şi va pune bazele regimului autoritar, atâta timp cât abrogarea unei 
constituţii poate fi apanajul regelui. 

Noua Constituţie cuprinde 100 articole şi 8 titluri, care însă nu mai cuprind aproape nimic din 
prevederile constituţiei anterioare. 

Separatia puterilor în stat este înlocuită de “confuziunea puterilor”, respectiv a celei legislative 
si executive, care concentrate în mâinile regelui, care devine “cap al statului”**. 

Puterea legislativă aparține astfel regelui, care şi-o exercita prin Reprezentanţa Naţională, pe 
care regele o putea convoca, dizolva după dorință. Regele avea inițiativă legislativă nelimitată şi avea 
drept de a legifera şi prin decrete-lege, precum şi dreptul exclusiv de revizuire a constituției. 
Reprezentanţa Naţională rămânea bicameralá, cu un rol mai mult decorativ. Votul era secret, 
obligatoriu, inclusiv pentru femei. Pentru a putea fi ales deputat, vârsta minimă era de 30 de ani (care 
era şi vârsta minimă pentru a avea drept de vot), la care se mai adăugau şi alte condiţii: cetăţenia 
română, domiciliul în România, capacitatea de exercițiu a drepturilor politice, practicarea unei 
profesii. Senatorii erau împărțiți în mai multe categorii: cei de drept (asemănător Constituţiei din 
1923), cei aleşi şi, în fine, cei numiţi de către rege”. 

Regele exercita şi puterea executivă prin guvern, primul ministru şi ceilalți membri ai 
guvernului fiind numiţi de rege, fără a mai fi necesară şi aprobarea parlamentului pentru acest act, 
miniştri fiind de altfel răspunzători doar în faţa monarhului“. 

Un organ consultativ este Consiliul de Coroană, din care fac parte doar apropiaţi ai regelui, pe 
care el îi numeşte în acest consiliu. 

Din punct de vedere al puterii judecătoreşti, sunt desființate curțile cu juri, iar printr-o lege 
specială este consacrată inamovibilitatea judecătorilor. 

La aceste prevederi se mai adaugă şi altele, la care am făcut deja referire, cum ar fi noua 
împărțire teritorială a statului, ş.a. 

În esență avem de-a face cu o constituţie complet modificată, a cărei trăsătură de bază constă 
în creşterii autorității monarhului, precum şi începutul cultului personalităţii, concomitent cu 
reducerea drepturilor şi libertăților cetăţeneşti, care însă a fost făcută prin legi separate, vizând diverse 
aspecte. Oricum, acesta nu a fost totală, pentru că este necesar să menționăm faptul că a avut loc în 
acelaşi timp şi o lărgire, prin acordarea dreptului de vot pentru femei, pentru prima dată în România. 

Constituţia din 1938 va fi suspendată printr-un decret din 5 septembrie 1940, regimul condus 
de Antonescu fiind unul bazat pe aparatul militar-administrativ, fără existența unei legi fundamentale. 


B. Drept administrativ 


Regele fiind unicul şef al executivului, şi administraţia statului se află sub autoritatea sa. 

Din punct de vedere administrativ, teritoriul este reîmpărțit în 10 ţinuturi, conduse de un 
rezident regal, care este numit de către rege pe o perioadă de 6 ani. Mai exista un organ deliberativ, 
consiliul ținutului, compus din membri aleşi (pentru 6 ani) şi membri de drept. Subunitatea teritorială 
a fost comuna (urbană, rurală şi staţiune balneo-climatericá), condusă de un primar, numit pe 6 ani de 
prefectul judeţului, primari care aveau atribuții destul de largi şi de consiliul comunal, format din 
membri aleşi şi membri de drept. 

Conform cu programul şi scopurile sale, Carol II a reorganizat şi structura ministerială, 
înființând Ministerul Economiei Nationale şi Ministerul Înzestrării Armatei”. Sub aspect economic, 


31 E, Focşeneanu, Op. cit., p. 72-75. 

32 Idem, op. cit, p. 75-76; Angela Banciu, op. cit., p. 161-162. 
3 A. Banciu, op. cit., p. 162-165. 

3 E, Focşeneanu, Op. cit., p. 76-77. 

33 DY. Firoiu, op. cit., p. 202. 

social şi cu activități culturale sunt înființate bresle. Sindicatele sunt astfel desființate, anulându-se 
dreptul la asociere. 


Din punct de vedere al organizării judecătoreşti, trebuie subliniat rolul tot mai preponderent al 
instanţelor militare, aceasta datorită situaţiei interne şi externe deosebite şi unele modificări care au 
avut loc în structura organizatorică, prin eliminarea curților de jurati şi înființarea altor instante şi, mai 


NS 


C. Drept civil 


Sub acest aspect al dreptului s-au păstrat în continuare prevederile vechiului Cod din 1864, cu 
unele modificări datorate noului regim şi noilor realităţi ale vieţii economice şi sociale. 

Una dintre caracteristicile cele mai pregnante este protejarea legislativă expresă şi cu 
precădere a proprietăţii, de orice natură, atât partciulará, cât şi cea publică. Exproprierea şi confiscarea 
averii sunt astfel strict limitate şi aproape imposibile, chiar şi o propagandă în acest sens fiind 
interzisă (măsură luată pentru a preveni propaganda de acest gen pe care o practicau comuniştii). 

Limitarea drepturilor şi libertăţilor cetăţeneşti a dus la unele limitări privind capacitatea 
Juridică a persoanei, mai ales a celei juridice prin limitarea dreptului la asociere şi interzicerea unor 
tipuri de asocieri, cum sunt cele cu caracter politic. Tot din aceeaşi categorie de limitări fac parte şi 
limitările impuse de măsurile cu caracter antisemit, inclusiv prin interzicerea căsătoriilor mixte dintre 
români Şi evrei, a detinerii de proprietăți funciare de către evrei, ş.a. 


D. Drept penal 


Din punct de vedere al dreptului penal, modificările apărute sunt legate de situația specială şi de 
instituirea stării de asediu şi a celei de urgență, care necesită o serie de noi măsuri cu caracter penal şi 
pedepse mai accentuate. Astfel de sancțiuni erau necesare şi normale în momentul contextului intern şi 
extern. 

Erau drept urmare, aspru incriminate toate infracțiunile care se refereau la tulburarea ordinii şi 
liniştii publice, dar şi a ordinii politice a statului. 

lar în ceea ce priveşte pedepsele, tonul este dat chiar în Constituţia din 1938, prin care se 
prevede aplicarea pedepsei cu moartea chiar şi pe timp de pace, timp de 1 an, în cazul atentatelor care 
ar fi vizat membri familiei regale, şefii statelor străine şi demnitarii statului“S. Creşte, de asemenea, 
cuantumul pedepselor pentru anumite infracțiuni, atât în ceea ce priveşte amenzile, cât şi măsurile ce 
vizează privarea de libertate. 


E. Drept procesual 


După cum am menționat şi mai sus, tot mai multe tipuri de cauze au fost date în competența 
tribunalelor militare, mai ales cele ce privesc tulburarea liniştii publice, inclusiv pentru infracțiuni 
comise înaintea apariției respectivului decret, un caz de retroactivitate a legii penale, de data aceasta 
nu cea mai blândă. Se mai prevedea de asemenea, judecarea de urgență şi maximă rapiditate a unor 
astfel de dosare şi imposibilitatea declarării recursului în anumite situații?” 


IT. Statul si dreptul în perioada 1940-1944 


În perioada 1940-1944 România mai este formal monarhie. Însă întreaga putere este 
concentrată în mâinile lui Antonescu, implicit şi ale armatei, rolul regelui rămânând pur decorativ, 
regimul instituit fiind frecvent numit “antonescian” (nu este un fenomen singular, Italia, Spania, 
Portugalia urmând acelaşi tipic). 


38 DV. Firoiu, op. cit., p. 214-215. 
27 Idem, op. cit., p. 217-219. 

Antonescu a fost şi rămâne una dintre cele mai controversate personalități ale istoriei 
românilor, personalitate care a fost disecată atât în lucrări pro”, cât şi contra”, şi care, probabil că 
abia în timp, o dată cu o distantare obiectivă de evenimente, va ajunge să fie cât de cât conturată mai 
aproape de realitate. 

Se poate împărți această perioadă în două subetape: 

1. sept. 1940-ian. 1941 — etapa în care Antonescu guvernează împreună cu legionarii 
2. ian. 1941-aug. 1944 — etapa în care guvernează singur (după ce în august 1941 devine mareșal). 

În 14 sept. 1940, România este declarat stat national-legionar, prin decret regal, fiind aliniatá 
din punct de vedere politic la Puterile Axei (naționalism de dreapta). Mişcarea legionară ajunge 
singura organizație politică recunoscută oficial, şeful acesteia, Horia Sima, fiind şi vicepremier. De 
asemenea, legionarii vor obține 5 portofolii în guvern: externe, interne, lucrările publice (reuşind 
extrem de repede să îşi infiltreze oamenii în administrație), educaţia şi cultele şi protecția socială. 

Conflictul dintre Antonescu şi legionari nu va întârzia să apară, acesta reproşându-le excesiva 
folosire a forței în viaţa politică. Primul pas pe care îl va face în sensul eliminării lor de la putere va fi 
desființarea poliţiei legionare, care dubla poliția statală. Tensiunile se accentuează, astfel că în 20-23 
ianuarie 1941 are loc rebeliunea legionară, prin care aceştia încearcă să dea practic o lovitură de stat 
pentru eliminarea lui Antonescu. Se duc lupte de stradă, au loc şi încercări de mediere, fără rezultat. 
În fine, germanii adoptă o poziţie clară, după ce státuserá în espectativă, şi solicită lichidarea legiunii. 
Antonescu se va dovedi foarte dur, ordonând peste 13.000 de arestări, din care peste 4000 vor fi şi 
condamnaţi. În 15 februarie statul national-legionar este desființat“. 

Se va trece la o dictatură de tip militar. Antonescu nu va elabora o ideologie, nu va înfiinţa un 
partid care să îl susțină şi nici nu va tolera vreun fel de activitate politică internă. Guvernarea sa s-a 
bazat pe emiterea de decrete-legi, care limitează şi mai mult drepturile şi libertățile individuale, introduc 
munca obligatorie, confiscări de proprietăţi, militarizarea economiei. 

Pe plan extern, România va susține Germania, care la rândul său, în ianuarie 1941 îl va susține 
pe Antonescu în acțiunea sa contra legionarilor. Interesul Germaniei pentru situația internă a României 
se justifică prin interesul lor pentru rezervele de petrol pe care le deținea statul român şi pentru cele de 
grâne, Germania ajungând să depindă de aceste rezerve în contextul războiului mondial şi al epuizării 
celor ale sale. În acest sens, România va fi nevoită să încheie un acord economic, prin care Germania 
deține un monopol al comerțului cu aceste produse, statul român angajându-se să le vândă exclusiv 
statului nazist. Acest acord se încheie pentru o perioadă de 10 ani, în 4 dec. 1940 (şi va părea chiar “o 
afacere bună” după venirea “aliaţilor” sovietici, care nu vor cumpăra, ci vor lua pur şi simplu). Este 
discutabil acest tratat — a fost o spoliere a economiei române, după cum susține istoriografia comunistă 
sau a fost un tratat care a adus numeroase avantaje (sunt istorici care susțin această opinie având în 
vedere faptul că exportul era făcut abia după asigurarea consumului intern, că prețurile erau avantajoase 
şi că în această perioadă România a ajuns la cea mai mare rezervă de aur din istoria sa: 244,9 tone 
aun”. 

Anul 1941 şi următorii vor fi marcați de implicarea statului român în cel de-al doilea război 
mondial, implicare ce va deveni acum directă prin susținerea militară a Axei şi prin intrarea în război de 
partea acesteia — în iunie 1941 a fost declarat război împotriva URSS, apoi Marii Britanii şi Statelor 
Unite”. Semnificativá este motivaţia pe care au avut-o românii, respectiv Antonescu, care a preferat să 
lupte pentru recuperarea Basarabiei şi Bucovinei de la ruşi, şi care a considerat că este de preferat o 
victorie a germanilor în război, decât cea a sovieticilor, considerând comunismul cel mai mare pericol. 
Dacă a avut sau nu dreptate şi dacă a decis bine sau nu, sunt două dintre cele mai mari întrebări pe care 
şi le pun istoriografii români, şi sunt două dintre motivele pentru care personalitatea mareşalului a fost şi 


38 Cum este şi lucrarea menţionată a germanului Hillgruber, destul de singulară initial în peisajul cercetării. Mai recent, 
Mareşalul Antonescu a început să nu mai fie chiar atât de demonizat, fie şi numai lipsei cenzurii. 

* Ed. Mezincescu, Mareșalul Antonescu si catastrofa României, Bucureşti, 1993 şi multe altele. 

4 V], Georgescu, op. cit., p. 17-21. 

41I, Scurtu, Gh. Buzatu, op. cit., p. 417-421. 

“ Pentru o imagine asupra acestei perioade, v. VL. Georgescu, România în războiul mondial (1941-1944), în Gh. Buzatu, 
op. cit., p. 153-159. 

va rămâne controversată. Unii istorici, cum ar fi Scurtu şi Buzatu, consideră că el a fost forțat să 
continue ofensiva peste Prut, deci dincolo de sfera intereselor româneşti, în timp ce alţii sunt de părere 
că această operațiune putea fi evitată. 

Există indicii că nu a fost insensibil nici la problema Transilvaniei şi că a pus în discuţie, în 
peste cele 20 de întâlniri pe care le-a avut cu Hitler, de fiecare dată, statutul acesteia, după ce, oricum, 
în 15 sept. 1941, a declarat caduc Dictatul de la Viena din punct de vedere al oficialilor români *. 

Cert este faptul că Antonescu a condus în mod autoritar, că drepturile şi libertăţile au fost 
abrogate şi flagrant încălcate, că nu a admis opoziția politică şi că sistemul democratic a fost încălcat 
grav. Însă nici de această dată, istoricii nu vorbesc despre un regim totalitar, ci tot de unul autoritar, care, 
din nou, se încadra în situaţia generală din Europa, puţine fiind statele care mai aveau statut de 
democrație (dacă ţinem cont că Franţa era aprope desființată din punct de vedere politic — nordul fiind 
sub ocupație germană şi sudul cu un guvern colaborationist, Marea Britanie fiind singura care îşi păstra 
regimul parlamentar). 


A. Drept constituţional 


Prin decretele-lege care au fost emise imediat după căderea lui Carol II, a fost suspendată 
Constituţia din 1938, guvernarea țării fiind făcută din acest moment fără o constituţie şi a fost dizolvat 
Parlamentul. Titlul pe care l-a purtat mareşalul a fost cel de "şef al statului român şi preşedinte al 
Consiliului de Miniştri". Atribuţiile sale au fost extinse la maxim, deținând atât putere legislativă (a 
guvernat prin decrete-legi), cât şi putere executivă. O altă practică, prin care Antonescu a condos, a 
fost cea a plebiscitelor, care erau îns ă obligatorii pentru populaţie. 

Monarhia a fost păstrată ca formă de guvernământ, regele numea miniştri din guvern, dar 


toate actele sale trebuia să fie contrasemnate de către Antonescu. 


B. Drept administrativ 


Antonescu a concentrat în mâinile sale şi puterea executiv ă după cum spuneam, astfel încât a 
condus teritoriul prin intermediul unor împuterniciți, numiţi de către el. Aparatul central de stat a fost 
reorganizat, guvernul incluzând o serie de ministere noi, cu scop propagandistic, precum şi a unor 
organisme care protejau intersele Germaniei în România”. Membri guvernului erau numiţi din nou, 
direct de către mareşal. Concomitent, cresc atribuţiile poliției şi importanţa poliției între organismele 
statului. 

În privinţa organizării teritoriak-administrative propriu-zise, s-a revenit la forma de dinaintea 
dictaturii regale, cu comune şi judeţe, centralizarea fiind însă maximă, puterea fiind concentrată în 
mâinile lui Antonescu, care numea inclusiv prefectii şi primarii. 


C. Drept civil 


Sub aspectul dreptului civil, schimburile nu au fost majore. Proprietatea a continuat á fie 
protejată, cu excepția situațiilor când a fost necesară instituirea rechizitiilor pentru nevoile armatei şi 
cu excepția propriet átilor evreilor, care nu au mai fost protejate de către stat de nici un fel de abuzuri, 
inclusiv statul preluând unele imobile care le aparțineau. La fel ca în cazul dictaturii regale, drepturile 
şi libertățile persoanelor au fost strict limitate, în ceea ce priveşte votul, asocierea de orice fel, 
întrunirile şi manifestatiile, limitarea căsătoriilor mixte, etc.; s-au reglementat însă în mod pozitiv 
posibilitățile de recunoaştere a paternităţii printro acţiune în justiție şi cele privind succesiunea 
soţului supravieţuitor. 


D. Drept penal şi drept procesual penal 


% idem, op. cit., p. 414-417. 
4 V], Georgescu, op. cit., p. 17. 
! DV. Firoiu, op. cit., p. 226-232. 

Sunt incriminate tot mai multe tipuri de infracțiuni, majoritatea având lăgură cu starea 
excepțională internă şi internațională. Pedepsele sau păstrat la fel de severe, ádgándu -se şi 
sancțiuni precum internarea în lag áre de muncă sau domiciliul obligatoriu, inclusiv pentru activități de 
tip comunist. 

Procesele penale au fost judecate cu rapiditate maxim ă, cu termene foarte scurte şi proceduri 
mult accelerate. De asemenea, au fost înl ăturate căile de ata€S 


III. Statul în perioada 1944-1947 


Opoziția internă faţă de regimul lui Antonescu a crescut în timp, favorizată fiind de eşecurile 
militare ale Axei în Rusia şi de raidurile aliate, care sunt tot mai frecvente pe teritoriul României. 
Astfel, se constituie încet un grup favorabil ieșirii din război şi înlăturării lui Antonescu, grup care se 
va cristaliza în jurul regelui Mihai şi care cuprinde aproximativ 30 de persoane. Există însă opinii şi 
documente care indică clar faptul că sondaje diplomatice secrete pentru încheierea armistițiului au 
avut loc încă din timpul lui Antonescu, prin ministrul Mihai Antonescu, şi că mareşalul avea 
cunoştinţă de ele, însă nu se ajunsese încă la o finalitate în momentul august 1944 datorită atitudinii 
URSS, care pusese condiţii inacceptabile. În data de 23 august 19447, într-o audienţă pe care 
Antonescu o are la palat se dezbate problema încheierii imediate a armistițiului. Antonescu refuză şi 
regele anunță demiterea cabinetului şi arestarea mareşalului şi a ministrului Mihai Antonescu (este 
vorba despre o coincidenţă de nume). 

Este un episod misterios al istoriei românilor, deoarece în legătură cu aceste evenimente, cu 
arestarea lui Antonescu, predat sovieticilor, şi mai apoi, cu procesul care i-a fost intentat (între sept. 
1944 şi aprilie 1946 s-a aflat în arest în URSS, pentru a fi judecat în România între 6 şi 17 mai şi 
executat în 1 iunie 1946), există încă numeroase elemente disputate şi neclaritáti, rolurile personajelor 
acestor evenimente şi firul lor sigur nefiind încă total elucidate’. 

Sunt abrogate măsurile cu caracter autoritar, fiind repusă în vigoare Constituţia din 1923, 
revenindu-se la formele de organizare şi guvernare prev ázute în acest act normativfárá a fi reînființat 
pe moment Parlamentul, datoriă situației politice speciale. Concomitent au fost desfiinţate toate 
organismele de stat care fuseseră înființate de către Carol II şi Antonescu reveninduwse la formulele 
anterioare, iar după terminarea roiului vor fi incriminate infracțiunile legate de 1ázboi şi pedepsite 
persoanele care le-au făptuit. 

Este constituit guvernul Sănătescu, format de Blocul Naţional Democratic (din care făceau 
parte PNȚ, PNL, PCR şi PSD). Regele va citi Proclamaţia către Țară prin care se rupe alianţa cu Axa, 
se declară dorinţa de a încheia armistițiu şi începutul luptei pentru eliberare națională. Astfel, contrar 
celor susţinute de istoriografia comunistă, Bucureştiul şi valea Prahovei (zona petroliferă) au fost 
eliberate fără sprijin sovietic, armatele sovietice găsind aici o situaţie deja clarificată din punct de 
vedere politic, pe care însă au fost interesate să o submineze, cu rezultatele cunoscute de către toți, 
respectiv instaurarea comunismului“, 

URSS tergiversează încheierea convenției de armistițiu, semnată într-un final în 13 sept. 1944, 
care va fi net favorabilă sovieticilor. Sovieticii vor lua prizonieri de război români (multi, sau aproape 
toți vor muri prin Siberia unde au avut loc deportări), fac rechizitii fără forme legale şi sub 
amenințare, preiau material de război, bunuri şi tehnică, ş.a. singurul avantaj al României a fost 
recâştigarea teritoriului transilvănean. Pe teritoriul statului rămân trupe sovietice, începe o propagandă 


46 Idem, op. cit., p. 239-245. 

47 Pentru reacţia externă la acest act, v. Gh. Buzatu, Actul de la 23 august 1944 în marile capitale, în Gh. Buzatu, op. cit., p. 
214-250. 

48 O parte din documentele procesului (interogatorii, depozitii, etc.) au fost publicate într-un prim volum, Procesul 
mareşalului Antonescu, Bucureşti, 1995, parţial însă. 

# T, Scurtu, Gh. Buzatu, op. cit., p. 451-452. 

extrem de agresivă şi de tenace prin presă şi orice mijloace de comunicare, pro-comunistă şi pro- 
sovietică. 

După ce fusese o organizaţie politică periferică şi cu membri români aproape inexistenti, 
Partidul Comunist ajunge component al guvernului şi principal factor în acţiunea de preluare a puterii 
de către sovietici. Faţă de anumite comportamente ale comuniştilor s-ar fi putut pune problema 
trădării, care pentru el era minoră datorită ideologiei internationaliste, dar care nu a putut fi 
sanctionatá datorită sprijinului sovietic de care au beneficiat. În cadrul partidului s-a dat o luptă între 
două facţiuni, cei care au fost închişi (Dej, Pătrăşcanu) şi moscoviți. Liderii locali vor ajunge 
preponderenti, susținuți de Stalin. 

Treptat, partidele politice tradiționale sunt îndepărtate de la putere, au loc arestări iar în 1945 
se constituie primul guvern preponderent comunist, guvernul Petru Groza”. Ultimele rezistenţe 
politice interne sunt înfrânte în 1947 fiind dispersată gruparea Tătărăscu. În 30 decembrie 1947 regele 
Mihai este forţat să abdice şi este proclamată Republica. Prima constituție comunistă va fi adoptată în 
1948. 

Este finalul democraţiei în România, democraţie care moare după o lungă agonie, fiind 
puternic afectată de perioadele de autoritarism, peste care clasa politică română tot mai slăbită nu a 
mai putut trece. Se va instaura un regim de aşa numita “democrație populară”, care inițial nu a fost 
decât un satelit al Moscovei, pentru ca apoi să se transforme în regimul totalitar, care a fost îndepărtat 
în decembrie 1989. 


5 Gh. Buzatu, Din practica sovietizării ori comunizării României, în Gh. Buzatu, op. cit., p. 280-297. 

